
****

សាកលវិទ្យាល័យបញ្ញាជាតិ

ការវិភាគរបាយការណ៍ហិរញ្ញវត្ថុរបស់ធនាគារ អេស៊ីលីដា សាខាជ្រោយចង្វារ

សារណាសម្រាប់បំពេញលក្ខខណ្ឌថ្នាក់បរិញ្ញាបត្រ **ធុរៈកិច្ច និងវិទ្យាសាស្រ្តសេដ្ឋកិច្ច**

**ផ្នែកគណនេយ្យ**

ណែនាំដោយសាស្រ្តាចារ្យ ស្រៀង ម៉េងសុង

រៀបរៀងដោយៈ

អ្នកស្រី រិន ផានិត អត្តលេខ ACC-00523

កញ្ញា យ៉េន ស្រីធុច អត្តលេខ ACC-00250

ថ្ងៃទី ០១ ខែ វិច្ឆិកា ឆ្នាំ ២០១៦

សារណា

ការវិភាគរបាយការណ៍ហិរញ្ញវត្ថុរបស់ធនាគារ

អេស៊ីលីដា សាខាជ្រោយចង្វារ

រៀបចំ និងតាត់តែងដោយ

ឈ្មោះ Name អត្តលេខ (ID Card)

អ្នកស្រី រិន ផានិត Rin Phanit ACC-00523

កញ្ញា យ៉េន ស្រីធុច Yen Sreythouch ACC-00250

បានឡើងការពារដោយជោគជ័យនៅថ្ងៃទី ០១ ខែកុម្ភៈ ឆ្នាំ២០១៧

សមាសភាពគណៈកម្មការ

ប្រធានគណៈកម្មការ សមាជិកគណៈកម្មការ

លោក ស្រៀង ម៉េងសុង

សាស្រ្តាចារ្យណែនាំ

សារណានេះបានទទួលយកដោយសាកលវិទ្យាល័យបញ្ញាជាតិ ជាលក្ខខណ្ឌមួយដើម្បីបំពេញកម្រិតថ្នាក់បរិញ្ញាបត្រ

ថ្ងៃទី ២៨ ខែធ្នូ ឆ្នាំ២០១៦

បណ្ឌិត រុន រ័ត្នវាសនា

សាកលវិទ្យាធិការ

សេចក្ដីអំណះអំណាង

យើងខ្ញុំទាំងអស់​គ្នា សូមធនាអះអាំងថារបាយការណ៍ស្រាវជ្រាវអំពី ការវិភាគរបាយការណ៍ហិរញ្ញវត្ថុនៃធនាគារ អេស៊ីលីដា ដែលបានធ្វើឡើងក្នុង​គោលបំណងដើម្បីបញ្ចប់ថ្នាក់បរិញ្ញបត្រ នៃសាកលវិទ្យាល័យបញ្ញាជាតិ ដែលស្ថិតក្នុងមហាវិទ្យាល័យ ធុរៈកិច្ទ និងសេដ្ធកិច្ទឯកទេសគណនេយ្យនិងហិរញ្ញវត្ថុ​ ពិតជាបានលទ្ធផលនៃកាស្រាវជ្រាវរបស់ក្រុមយើងខ្ញុំផ្ទាល់ពិតប្រាកដមែន។

យើងខ្ញុំទាំងអស់គ្នា សូមទទួលខុសត្រូវរាល់ការ​ ថ្លៃងបន្លំរឺការលួចថតចំម្លងពីសាលាពីក្រុមផ្សេងៗ​។

បើសិនជាសកលវិទ្យាល័យ ពិនិត្យថាមានករណីណាមួយខាងលើ កើតមានឡើងមែននោះយើងទាំងអស់គ្នា សូមទទួលខុសត្រូវចំពោះមុខច្បាប់ជាធរមាន។

រាជធានី ភ្នំពេញ​ ថ្ងៃទី ខែ មិនា ឆ្នាំ ២០១៦

**ហត្ថលេខា**

រិន​​ ផានិត…………………

យេន​​ ស្រីធុច……………

អារម្ភកថា

បច្ទុប្បន្ននេះ ដោយសារតែប្រទេសកម្ពុជាយើងកំពុងអភិវឌ្ឍរីកចំរើនទៅមុខជាលំដាប់ និង ឥតឈប់ឈរនោះជាហេតុធ្វើអោយអ្នកវិនិយោគទុនបរទេសជាច្រើនមានចំណាប់អារម្មណ៏មកបណ្តាក់ទុនរកស៊ីនៅប្រទេស​កម្ពុជាយើង។ ស្របជាមួយគ្នាននោះដែរ អង្គភាពអាជីវកម្មក្រុមហ៊ុនសហគ្រាសរោងចក្រឧស្សាហកម្មនានា ចាប់ផ្តើមកកើតកាន់តែច្រើនឡើងៗ ពីមួយឆ្នាំទៅមួយឆ្នាំហើយចង់អោយប្រតិបត្តិការរបស់ខ្លួនប្រកបដោយជោគជ័យនិង ទទួលបាននូវប្រសិទ្ឋភាពខ្ពស់។ នៅក្នុងអង្គភាពអាជីវកម្មកត្តាដែលជំរុញ អោយប្រត្តបត្តិការមានដំណើរការទៅមុខដោយរលូន នោះយើងត្រូវការធនធានជាច្រើន ដូចជាធនធានមនុស្ស ធនធានសម្ភារៈ ធនធានហិរញ្ញវត្ថុ​ ដើម្បីទ្រទ្រង់ដំណើរការអាជីវកម្មរបស់ពួកគេ។

ដោយសារតែហិរញ្ញវត្ថុជាកត្តាចំបងដែលជំរុញអោយអង្គភាពមានដំណើរការទៅបានដោយជោគជ័យដែល​អ្នកគ្រប់គ្រងហិរញ្ញវត្ថុចាំបាច់ត្រូវតែធ្វើការវិភាគនិងប្រើប្រាស់បានត្រឹមត្រូវប្រកបដោយប្រសិទ្ឋិភាពខ្ពស់។ ដូច្នេះហើយ ដោយមើលឃើញពីសារសំខាន់នៃផ្នែកហិរញ្ញវត្ថុនេះ ហើយដោយសារតែតំរូវការរបស់សកលវិទ្យាល័យ ដែលតំរូវអោយយើងខ្ញុំធ្វើការស្រាវជ្រាវ ដើម្បីចងក្រងសៀវភៅសារណានេះឡើង ទើបយើងខ្ញុំបានជ្រើសរើស ចងក្រងសៀវភៅសារណានេះក្រោមប្រធានបទ ការវិភាគរបាយការណ៏ហិរញ្ញវត្ថុរបស់ ធនាគារអេស៊ីលីដា។​ សៀវភៅសារណានេះ អាចជាធនធានមួយជួយលើកស្ទួយចំនេះដឹង និង អាចវាយតំលៃលើប្រសិទ្ឋិភាពលើការប្រើប្រាស់ហិរញ្ញវត្ថុរបស់អង្គភាពអាជីវកម្មបានយ៉ាងងាយស្រួល។

ទោះបីជាសៀវភៅនេះ អាចជួយផ្ដល់សារៈប្រយោជន៍បានតិចតួចស្ដួចស្ដើងក្ដីតែយើងខ្ញុំសង្ឃឺមថាក៍ជួយ ចូលរួមចំនែកផ្ដល់នូវចំណេះដឺងដល់អ្នកដែលបានសិក្សាស្រាវជ្រាវគ្រប់ៗ​រូបព្រមទាំងអាចរក្សាជាកសាទុកសំរាប់អោយនិសិត្សជំនាន់ក្រោយបានសិក្សាបន្ត។ ដោយហេតុតែចំនេះដឹងយើងខ្ញុំមានកំរិតគួបផ្សំជាមួយនឹងបទពិសោធន៏តិចតួច ដូច្នេះការរៀបចំសារណានេះវាពិតជាជៀសមិនផុតពីចំនុចឆ្គង និង ខ្វះខាតដោយប្រការណាមួយមិនខានឡើយ។ អាស្រ័យហេតុនេះ ប្រសិនបើនៅក្នុងសៀវភៅសារណានេះមានពាក្យខុសឆ្គងត្រង់ណានោះ សូមសាស្រ្តាចារ្យ លោកគ្រូ អ្នកគ្រូ និសិត្យដែលបានអានមេត្តាអនុគ្រោះ និងតិះទៀនក្នុងន័យស្ថាបនា ព្រមទាំងកែលំអអោយសៀវភៅនេះកាន់តែមានអត្តន័យថែមមួយកំរិតទៀត ហើយយើងខ្ញុំទាំងអស់គ្នានឹងរងចាំទទួលនូវ ការតិះទៀនពីសំណាក់អ្នកអានទាំងអស់គ្នាជានិច្ច។

សេចក្តីថ្លែងអំណរគុណ

ក្រុមសិក្សាស្រាវជ្រាវយើងខ្ញុំទាំងអស់គ្នាដែលជានិស្សិតនៃ សាកលវិទ្យាល័យបញ្ញាជាតិ​ ជំនាន់ទី ៥ មហាវិទ្យាល័យ ធុរកិច្ច​ និងវិទ្យាសាស្រ្តសេដ្ឋកិច្ច ជំនាញ គណនេយ្យ មានសមាជិកចំនួន ០២ រូបគឺៈ

១. រិន ផានិត

២. យ៉េន ស្រីធុច

សូមគោរពប្រណិបត្តិដោយសេចក្តីកត្តញ្ញូតាធម៌ចំពោះ

លោកអ្នកជាមាតា បិតា និងអាណាព្យាបាលរបស់ក្រុមសិក្សាស្រាវជ្រាវទាំងអស់គ្នា ដែលលោកទាំងពីរបានផ្តល់ នូវកំណើតឲ្យកូនទាំងឡាយ ព្រមទាំងការចិញ្ចឹមបីបាច់ ការអប់រំទូន្មានប្រៀនប្រដៅ និងការឧបត្ថម្ភគ្រប់បែបគ្រប់យ៉ាង ទាំងផ្នែកស្មារតី សម្ភារៈតាំងពីកុមារភាពរហូតដល់ក្រុមសិក្សាស្រាវជ្រាវទាំងអស់បានបញ្ចប់ថ្នាក់បរិញ្ញាប័ត្រដោយរូបលោកទាំងពីរបានជំនះរាល់ឧបសគ្គដោយមិនគិតពីការនឿយហត់ដែបានជួប​​​ប្រទះមិនថាតិច ឬច្រើនក្តី។

សូមថ្លែងអំណរគុណដ៏ជ្រាលជ្រៅ ចំពោះការទទួលស្វាគមន៍ដ៏រាក់ទាក់ និងយ៉ាងកក់ក្តៅបំផុត ក្នុងការជួយ ឧបត្ថម្ភខាងផ្នែកគំនិតស្មារតី និង សម្ភារៈរបស់៖

* ​​លោក រុន រ័ត្នវាសនា ជាសាកលវិទ្យាធិការនៃសាកលវិទ្យាល័យបញ្ញាជាតិ ដែលមានគំនិតបង្កើតសាកលវិទ្យាល័យ នេះឡើងដើម្បីជាស្ពានចំលងសម្រាប់យើងខ្ញុំទាំងអស់គ្នាឲ្យបានទទួលនូវចំណេះដឹង និងអាចមានលទ្ធភាពក្នុងការស្វែងរក ការងារធ្វើ ដែលនាំឲ្យជីវិតមានភាពរុងរឿងប្រសើរឡើងជាងមុន។
* សាកលវិទ្យាធិការរង និង សាស្រ្តាចារ្យទាំងអស់នៃសាកលវិទ្យាល័យបញ្ញាជាតិ ដែលរូបលោក បានឆ្លៀតពេលវេលាដ៏មានតម្លៃ ក្នុងការងារមកជួបបង្ហាត់បង្រៀន ណែនាំនិងផ្តល់នូវគំនិតល្អៗ និងការលើកទឹកចិត្តព្រមទាំងបានផ្តល់នូវឯកសារសំខាន់ៗសម្រាប់ធ្វើការសិក្សាស្រាវជ្រាវច្រើនបន្ថែមពីលើនេះទៀត។
* សាស្រ្តាចារ្យ ស្រៀវ ម៉េងសុង ដែលបានចំណាយពេលដ៏មានតម្លៃរបស់គាត់មកជួយពន្យល់ណែនាំ និង ជ្រោមជ្រែងអស់ពីកម្លាំងកាយ និងកម្លាំងចិត្ត មកដល់ក្រុមសិក្សាស្រាវជ្រាវ តាំងពីដើមមក។
* លោកគ្រូ ដែលជាប្រធានគណនេយ្យករ និង អនុប្រធានគណនេយ្យករ ព្រមទាំងបុគ្គិល ទាំងអស់របស់ធនាគារ អេស៊ីលីដា ភីអិលស៊ី សាខាជ្រោយចង្វារ ដែលបានអនុញ្ញាតឲ្យក្រុមសិក្សា ស្រាវជ្រាវថែមទាំងបានបង្ហាត់បង្រៀនពីការអនុវត្ត ការងារ ជាក់ស្តែង ជួយផ្តល់នូវឯកសារសំខាន់ៗ មួយចំនួនមក ដល់ក្រុមសិក្សាស្រាវជ្រាវ ជាពិសេស ជួយផ្តល់នូវគំនិតថ្មីៗ ជាច្រើនទៀតដែលក្រុមខ្ញុំបាទមិនធ្លាប់បានទទួលនូវបទ ពិសោធន៍បែបពីមុនឡើយ។

សេចក្ដីសង្ខេប

ប្រទេសកម្ពុជាគឺ ជាប្រទេសមួយក្នុងចំណោម ប្រទេសទាំងដប់នៃសមាគមន៍ប្រជាជាតិអាស៊ីអាគ្នេយ៍។ នៅក្នុង បរិបទសេដ្ឋកិច្ចរីកចម្រើន វិស័យធនាគារ និងហិរញ្ញវត្ថុ ជាវិស័យមួយដែលមានការរីកចម្រើនជាងគេព្រោះ វិស័យ ធនាគារ និងហិរញ្ញវត្ថុជា សរសៃឈាមសេដ្ឋកិច្ច ហើយជាអ្នកធ្វើឲ្យមានលំហូសេដ្ឋកិច្ចជាតិទាំងក្នុង និងក្រៅ ប្រទេស។ ដើម្បីឲ្យធនាគារដំណើរការទៅយ៉ាងរលូនបាន លុះត្រាតែមានការគ្រប់គ្រងហិរញ្ញវត្ថុបានល្អ។ ដូចនេះហើយ ការគ្រប់គ្រង ហិរញ្ញវត្ថុពិតជាមានសារៈសំខាន់ខ្លាំងណាស់ ដែលអាចធ្វើឲ្យធនាគារមានការរីកចម្រើនទៅ បានយ៉ាងរលូន។ អាស្រ័យហេតុដូចនេះ ទើបក្រុមស្រាវជ្រាវយើងខ្ញុំបានធ្វើការសម្រេចចិត្តជ្រើសរើសយកការ សិក្សាស្រាវជ្រាវទៅលើ ប្រធានបទ **“ការវិភាគរបាយការណ៍ហិរញ្ញវត្ថុរបស់ធនាគារអេស៊ីលីដា ភីអិលស៊ី សាខាជ្រោយចង្វារ”** ការសិក្សាមួយនេះគឺ ស្ថិតក្នុងគោលបំណង ស្វែងយល់ពីស្ថានភាពហិរញ្ញវត្ថុ របស់ធនាគារអេស៊ីលីដា ភីអិលស៊ី សាខាជ្រោយចង្រ្វារសម្រាប់ រយៈពេល ៣ឆ្នាំ គឺឆ្នាំ ២០១៣ ឆ្នាំ ២០១៤ និងឆ្នាំ ២០១៥។ ដើម្បីធ្វើការវិភាគរបាយការណ៍ហិរញ្ញវត្ថុ ក្រុមសិក្សាស្រាវ- ជ្រាវបានយករបាយការណ៍លទ្ធផល និងតារាងតុល្យការណ៍ យកមកធ្វើការវិភាគ​​ ទៅតាមវិធីសាស្រ្តបី គឺ ការវិភាគតាម ខ្សែដេក ការវិភាគតាមខ្សែឈរ និងការវិភាគតាម អនុបាត។

ការវិភាគតាមខ្សែដេក បានបង្ហាញថា ធនាគារ អេស៊ីលីដា សាខាជ្រោយចង្វារ គឺ មានការកើនឡើងនូវប្រាក់ ចំណេញសុទ្ធដែលជាក់ស្តែងឃើញថាមានការកើនឡើងក្នុងឆ្នាំ ២០១៤ ចំនួន ៣៣៥,៨៤៩ដុល្លារ ស្មើនឹង ១៩.១៤% បើធៀប និងឆ្នាំ ២០១៣ រីឯឆ្នាំ ២០១៥ មានការកើនឡើងចំនួន ៤២៩,៣៣៩ ដុល្លារ ស្មើនឹង ២០.៥៤% បើធៀបនឹងឆ្នាំ ២០១៣។ ការវិភាគតារាងតុល្យការតាមខ្សែឈរ បានបង្ហាញ អំពីភាពរឹងមាំមួយចំនួនគឺ ដូចជា ឥណទាន និងបុរេប្រទាន នៅក្នុងឆ្នាំ ២០១៥ មានចំនួនដល់ទៅ ៩៣.៤៩% បើធៀបនឹងទ្រព្យសកម្មសរុប ១០០% ហើយបើក្រឡេកទៅមើល ប្រាក់បញ្ញើរបស់អតិថិជនក្នុងឆ្នាំ ២០១៥ មានចំនួន ១៥៤.២៦% ដែលចំនួននេះ ជាចំនួនយ៉ាងច្រើនសន្ធឹកសន្ធាប់ លើសពី បំណុល និងមូលធនសរុប ចំនួន ១០០%។ ការវិភាគតាមអនុបាត របស់ ធនាគារ អេស៊ីលីដា ភីអិលស៊ី សាខា ជ្រោយចង្វារ បានបង្ហាញថា ក្នុងឆ្នាំ ២០១៥ អនុបាតប្រាក់ចំណេញលើការប្រាក់សរុប មានការធ្លាក់ចុះចំនួន ១.១៨%។ អនុបាតប្រាក់ចំណេញលើការវិនិយោគទ្រព្យសកម្ម មានការ ធ្លាក់ចុះ ចំនួន ០.៤២%។ ជាពិសេស អនុបាតបំណុល ធៀបនឹង ទ្រព្យសកម្មសរុប មានការកើនឡើងចំនួន ១៣.៤៥% ចំំណែកឯ អនុបាតប្រាក់បញ្ញើធៀបនឹងទ្រព្យម្ចាស់ មានការកើន ឡើង ចំនួន ២.៤០ដង។

តាមរយៈការបកស្រាយនេះ គឺអាចសន្និដ្ឋានបានថា ធនាគារ អេស៊ីលីដា សាខាជ្រោយចង្វារ បានគ្រប់គ្រង អាជីវកម្ម បានល្អដោយទទួលបាន ប្រាក់ចំណេញច្រើនជាងមុន ប្រសិទ្ធិភាពនៃការគ្រប់គ្រងឥណទាន បានល្អប៉ុន្តែក៏ សង្កេតឃើញថាធនាគារ ក៏នៅមានចំណុចខ្វះខាតមួយចំនួនតូចដែលគួរតែធ្វើការកែលម្អ។ ចំពោះរបាយការណ៍ហិរញ្ញវត្ថុ របស់ ធនាគារអេស៊ីលីដា ភីអិលស៊ី សាខាជ្រោយចង្វារ មានចំណុចល្អប្រសើរ ដែលជាហេតុធ្វើឲ្យប្រាក់ចំណេញសុទ្ធ របស់ធនាគារ មានការកើនឡើងជាលំដាប់ ជាពិសេសគឺអតិថិជនបានយកប្រាក់បញ្ញើមកធ្ញើរជាច្រើន នេះជាសញ្ញាវិជ្ជ- មានមួយដែល បង្ហាញឲ្យឃើញថា ធនាគារទទួលបានការទុកចិត្តជាច្រើនពីសំណាក់អតិថិជនរបស់ខ្លួន ដែលទាំងអស់នេះ អាចធ្វើឲ្យធនាគារទទួលឱកាសកាន់តែខ្លាំងក្នុងការប្រកួតប្រជែងនៅក្នុងទីផ្សារហិរញ្ញវត្ថុដ៏ទៃទៀត។

មាតិកា

ទំព័រ

សេចក្តីអំណះអំណាង i

អារម្ភកថា ii

សេចក្តីថ្លែងអំណរគុណ iii

សេចក្តីសង្ខេប iv

មាតិកា v

តារាងរូបភាព xiv

ជំពូកទី ១

សេចក្តីផ្តើម

១.១ លំនាំបញ្ហា នៃការសិក្សាស្រាវជ្រាវ ១

១.២ ចំណោទបញ្ហានៃការសិក្សាស្រាវជ្រាវ ២

១.៣ គោលបំណងនៃការសិក្សាស្រាវជ្រាវ ២

១.៤ វិធីសាស្រ្តនៃការប្រមួលពត៏មាន ២

១.៤.១វិធីសាស្រ្តប្រមូលពត៏មាន ២

១.៤.២វិធីសាស្រ្តនៃការវិភាគ ២

១.៥​ ទំហំ និងដែនកំណត់នៃការសិក្សាស្រាវជ្រាវ ២

១.៦ ​.៥ សារៈសំខាន់នៃការសិក្សាស្រាវជ្រាវ ២

១.៧ រចនាសម្ព័ន្ធនៃការសិក្សាស្រាវជ្រាវ ៣

ជំពូកទី ២

រំលឹកទ្រឹស្តី

២.១ ប្រវត្តិគណនេយ្យ ៤

២.២ គណនេយ្យ ៤

២.២.១ និយមន័យរបស់គណនេយ្យ ៤

២.២.២ គោលបំណងរបស់គណនេយ្យ ៥

២.២.៣ តួនាទី និងមុខងារនៃការគ្រប់គ្រងហិរញ្ញវត្ថុ ៥

២.២.៣.១ តួនាទីនៃការគ្រប់គ្រងហិរញ្ញវត្ថុ ៥

២.២.៣.២ មុខងារនៃការគ្រប់គ្រងហិរញ្ញវត្ថុ ៥

២.២.៤ ផលប្រយោជន៍នៃការប្រើបា្រស់គណនេយ្យ ៦

២.២.៥ ប្រភេទនៃការងារគណនេយ្យ ៦

២.២.៥.១ គណនេយ្យសាធារណៈ ៦

២.២.៥.២ គណនេយ្យគ្រប់គ្រង ៦

២.២.៥.៣ គណនេយ្យរដ្ឋាភិបាល និងអង្គភាពមិនសំដៅប្រាក់ចំណេញ ៧

២.៣ របាយការណ៍ហិរញ្ញវត្ថុ ៧

២.៣.១ និយមន័យរបាយការណ៍ហិរញ្ញវត្ថុ ៧

២.៣.២ អ្នកប្រើប្រាស់របាយការណ៍ហិរញ្ញវត្ថុ ៧

២.៣.៣ សំណុំនៃរបាយការណ៍ហិរញ្ញវត្ថុ ៨

២.៣.៣.១ របាយការណ៍លទ្ធផល (Income Statement) ៨

២.៣.៣.១.១ និយមន័យរបាយការណ៍លទ្ធផល ៨

២.៣.៣.១.២ ទម្រង់របាយការណ៍លទ្ធផល ៨

២.៣.៣.១.៣ សមាសធាតុសំខាន់នៅក្នុងរបាយការណ៍ចំណេញខាត ៩

២.៣.៣.២ របាយការណ៍មូលធនម្ចាស់ (Statement of Owner Equity) ១០

២.៣.៣.២.១ និយមន័យរបាយការណ៍មូលធនម្ចាស់ ១០

២.៣.៣.២.២ ទម្រង់នៃរបាយការណ៍មូលធនម្ចាស់ ១០

២.៣.៣.២.៣ សមាសធាតុនៃរបាយការណ៍មូលធនម្ចាស់ ១១

២.៣.៣.៣ តារាងតុល្យការ (Balance Sheet) ១១

២.៣.៣.៣.១ និយមន័យរបស់ តារាងតុល្យការ ១១

២.៣.៣.៣.២ ទម្រង់នៃ តារាងតុល្យការ ១២

២.៣.៣.៣.៣ សមាសធាតុសំខាន់ៗ នៅក្នុងតារាងតុល្យការ ១៣

២.៣.៣.៤ របាយការណ៍ចរន្តសាច់ប្រាក់ (Statement of Cash flow) ១៤

២.៣.៣.៤.១ និយមន័យរបាយការណ៍ចរន្តសាច់ប្រាក់ ១៤

២.៣.៣.៤.២ ទម្រង់នៃរបាយការណ៍ចរន្តសាច់ប្រាក់ ១៥

២.៣.៣.៤.៣ សមាសធាតុនៃរបាយការណ៍ចរន្តសាច់ប្រាក់ ១៦

២.៣.៣.៤.៤ របាយការណ៍ចរន្តសាច់ប្រាក់តាមវិធីសាស្រ្តផ្ទាល់ និងប្រយោល ១៧

២.៣.៣.៤.៥ គោលបំណងនៃរបាយការណ៍ចរន្តសាច់ប្រាក់ ១៩

២.៤ ការវិភាគរបាយការណ៍ហិរញ្ញវត្ថុ ១៩

២.៤.១ និយមន័យនៃការវិភាគរបាយការណ៍ហិរញ្ញវត្ថុ ១៩

២.៤.២ គោលបំណងនៃការវិភាគរបាយការណ៍ហិរញ្ញវត្ថុ ១៩

២.៥ វិធីសាស្រ្តក្នុងការវិភាគរបាយការណ៍ហិរញ្ញវត្ថុ ១៩

២.៥.១ ការវិភាគតាមជួរដេក (​Horizontal Analysis) ២០

២.៥.១.១ ការវិភាគរបាយការណ៍លទ្ធផល តាមជួរដេក ២១

២.៥.១.២ ការវិភាគតារាងតុល្យការ តាមជួរដេក ២២

២.៥.២ ការវិភាគតាមជួរឈរ (Vertical Analysis) ២២

២.៥.២.១ ការវិភាគរបាយការណ៍លទ្ធផលតាមជួរឈរ ២៣

២.៥.២.២ ការវិភាគតារាងតុល្យការ តាមជួរឈរ ២៤

២.៥.៣​ ការវិភាគតាមអនុបាត​ (Ratio Analysis) ២៥  
២.៥.៣.១ ការវិភាគតាមអនុបាតលទ្ធភាពទូទាត់បំណុលរយៈពេលខ្លី (Liquidity Ratios) ២៥

២.៥.៣.១.១ អនុបាតចរន្ត (Current Ratio) ២៥

២.៥.៣.១.២ អនុបាតសាច់ប្រាក់ធៀបនឹងប្រាក់បញ្ញើសរុប (Cash to Deposit Ratio) ២៦

២.៥.៣.១.៣ អនុបាតសាច់ប្រាក់ (Cash Ratio) ២៦

២.៥.៣.២ អនុបាតបាតប្រាក់ចំណេញ (Profitability Ratio) ២៦

២.៥.៣.២.១ អនុបាតប្រាក់ចំណេញលើការប្រាក់ (Net Interest Margin) ២៧

២.៥.៣.២.២ អនុបាតប្រាក់ចំណេញមិនមែនការប្រាក់ (Net Noninterest Margin) ២៧

២.៥.៣.២.៣ អនុបាតប្រាក់ចំណេញលើការវិនិយោគទ្រព្យសកម្ម (Return on Asset Ratio) ២៧

២.៥.៣.២.៤ អនុបាតប្រាក់ចំណេញលើការវិនិយោគមូលធនផ្ទាល់ (Return on Equity Ratio) ២៨

២.៥.៣.២.៥ អនុបាតប្រាក់ចំណេញសុទ្ធ (Net Profit Margin) ២៨

២.៥.៣.២.៦ អនុបាតចំណូលការប្រាក់ធៀបនឹងប្រាក់កម្ចី (Interest Income to Total Loan) ២៨

២.៥.៣.២.៧ អនុបាតចំណូលការប្រាក់ធៀបចំណាយការប្រាក់ (Interest Income to Interest Expense) ២៨

២.៥.៣.៣ អនុបាតលទ្ធភាពក្នុងការប្រើប្រាស់ទ្រព្យសកម្ម (Assets Utilization Ratio) ២៩

២.៥.៣.៣.១ អនុបាតនៃការបង្វិលទ្រព្យសកម្មសរុប ( Total Asset Turnover Ratio) ២៩

២.៥.៣.៣.២ អនុបាតនៃការបង្វិលទ្រព្យសកម្មអចល័ត (Fixed Assets Turnover) ២៩

២.៥.៣.៤ អនុបាតនៃការគ្រប់គ្រងបំណុល (Debt Management Ratio) ៣០

២.៥.៣.៤.១ អនុបាតបំណុលធៀបនឹងទ្រព្យសកម្មសរុប (Debt to Total Assets) ៣០

២.៥.៣.៤.២ អនុបាតបំណុលធៀបនឹងទ្រព្យម្ចាស់ (Debt to Total Equity) ៣០

២.៥.៣.៤.៣ អនុបាតឥណទាន ធៀបនឹងប្រាក់បញ្ញើសរុប (Loan to Total Deposits Ratio) ៣១

២.៥.៣.៤.៤ អនុបាតប្រាក់បញ្ញើធៀបនឹងទ្រព្យសកម្ម (Deposit to Assets Ratio) ៣១

២.៥.៣.៤.៥ អនុបាតប្រាក់បញ្ញើធៀបនឹងមូលធន (Deposit to Equity) ៣១

២.៥.៣.៤.៦ អនុបាតសំវិធានធនធៀបនឹងឥណទានសរុប (Provision to Loan Ratio) ៣១

ជំពូកទី ៣

ស្ថានភាពទូទៅរបស់ធនាគារអេស៊ីលីដា ភីអិលស៊ី

៤.១ ប្រវត្តិរបស់ធនាគារ អេស៊ីលីដា ភីអិលស៊ី ៣៨

៤.២ អត្តសញ្ញាណរបស់ធនាគារ អេស៊ីលិដា ភីអិលស៊ី ៣៩

៤.២.១ នាមករណ៍ ៤១

៤.២.២ ផ្លាកសញ្ញា និងអត្តន័យ ៤០

៤.៣ ទស្សនៈវិស័យ បេសកកម្ម និងគោលដៅរបស់ធនាគារ អេស៊ីលិដា ភីអិលស៊ី ៤១

៤.៣.‌១ ទស្សនៈវិស័យរបស់ធនាគារ អេស៊ីលីដា ភីអិលស៊ី ៤១

៤.៣.២ បេសកកម្មរបស់ធនាគារ អេស៊ីលីដា ភីអិលស៊ី ៤១

៤.៣.៣ គោលដៅរួមរបស់ធនាគារ អេស៊ីលី​ដា ភីអិលស៊ី ៤១

៤.៤ វប្បធម៌ការងារ ៤១  
៤.៥ ប្រវត្តិ និងទីតាំងរបស់ធនាគារ អេស៊ីលិដា ភីអិលស៊ី សាខាជ្រោយចង្វារ ៤២

៤.៥.១ ប្រវត្តិ ធនាគារ អេស៊ីលីដា ភីអិលស៊ី សាខាជ្រោយចង្វារ ៤២

៤.៥.២ ទីតាំងភូមិសាស្រ្តរបស់ធនាគារ អេស៊ីលិដា ភីអិលស៊ី សាខាជ្រោយចង្វារ ៤៣

៤.៦ អង្គការលេខ ឬរចនាសម្ព័ន្ធរបស់ធនាគារ អេស៊ីលីដា​ ភីអិលស៊ី សាខាជ្រោយចង្វារ ៤៤

៤.៧ ចំនួនបុគ្គលិកនៅក្នុងធនាគារ អេស៊ីលិដា ភីអិលស៊ី សាខាជ្រោយចង្វារ ៤៥

៤.៨ សេវាកម្ម និងផលិតផល ៤៥

៤.៨.១ ផ្នែកឥណទាន (Credit) ៤៥

៤.៨.១.១ ឥណទានខ្នាតតូចបំផុត (Micro Loan) ៤៥

៤.៨.១.២ ឥណទានខ្នាតតូច (Small Loan ) ៤៦

៤.៨.១.៣ ឥណទានខ្នាតមធ្យម (Medium/Commercial Loan) ៤៧

៤.៨.១.៤ ឥណទានសំរាបប់ប្រើប្រាស់ផ្ទាល់ខ្លួន (Personal Loan) ៤៨

៤.៨.១.៥ ឥណទានវិបារូបរ៍ (Overdraft) ៤៩

៤.៨.១.៦ ឥណទានបុគ្គលិក (Staff Loan) ៤៩

៤.៨.១.៧ ឥណទានទុនបង្វិល (Revoling Credit Facility) ៤៩

៤.៨.១.៨ គោលការឥណគេហដ្ឋាន (StaffHousing Land Policy) ៥០

​៤.៨.១.៩ ប័ណ្ណឥណទាន (Credit Card) ៥០

៤.៨.២ សេវាបញ្ញើ សន្សំ (Deposit Component) ៥១

៤.៨.២.‌១ គណនីសំចៃ (Saving Account) ៥១

៤.៨.២.២ គណនីសន្សំតាមតម្រូវការ (Demand Deposit Account) ៥១

៤.៨.២.៣ គណនីចរន្ត (Current Account) ៥១

៤.៨.២.៤ គណនីមានកាលកំណត់ (Fixed Deposit Account) ៥២

៤.៨.២.៥ គណនី Corporate Deposits ៥២

៤.៨.២.៦ គណនី Trust ៥២

៤.៨.៣ សេវាផ្ទេរប្រាក់ (Transfer Component) ៥២

៤.៨.៤ សេវាចាត់ចែងសាច់ប្រាក់ (Cash Management) ៥២

៤.៨.៥ សេវាហិរញ្ញប្បទានពាណិជ្ជកម្ម (Trade Finance) ៥៣

៤.៨.៦ សេវាផ្ដល់ប្រឹក្សា​យោបល់ (Bank Consultancy) ៥៣

៤.៨.៧ សេវាអេឡិចត្រូនិចធនាគារ (Electronic Banking) ៥៤

៤.៨.៨ សេវាអេស៊ីលីដាយូនីធី (ACLEDA Unity) ៥៤

៤.៨.៨.១ គោលបំណងនៃសេវាអេស៊ីលីដាយូនីធី ៥៤

៤.៨.៨.២ អត្ថប្រយោជន៍នៃសេវាអេស៊ីលិដាយូនីធី ៥៤

៤.៨.៨.៣ លក្ខណៈពិសេសនៃសេវាកម្មយូនីធី ៥៥

ជំពូកទី ៤

ការពិភាក្សា វិភាគទៅលើលទ្ទផលនៃរបកគំហើញ

៥.១ របាយការណ៍ហិរញ្ញវត្ថុរបស់ធនាគារ អេស៊ីលីដា ភីអិលស៊ី សាខាជ្រោយចង្វារ ៥៦

៥.១.១ របាយការណ៍លទ្ធផល (Income Statement) ៥៦

៥.១.២ តារាងតុល្យការ (Balance Sheet) ៥៨

៥.២ វិធីសាស្រ្តក្នុងការវិភាគរបាយការណ៍ហិរញ្ញវត្ថុ ដោយប្រើប្រាស់ឧបករណ៍តាមជួរដេក និងឈរ ៥៩

៥.២.១ ការវិភាគរបាយការណ៍ហិរញ្ញវត្ថុតាមជួរដេក (Horizontal Analysis) ៥៩

៥.២.១.១ ការវិភាគបាយការណ៍លទ្ធផលតាមជួរដេករបស់ធនាគារ អេស៊ីលីដា ភីអិលស៊ី សាខាជ្រោយចង្វារ ៦០

៥.២.១.២ ការវិភាគតារាងតុល្យការតាមជួរដេករបស់ធនាគារ អេស៊ីលីដា ភីអិលស៊ី សាខាជ្រោយចង្វារ ៦២

៥.២.២ ការវិភាគរបាយការណ៍ហិរញ្ញវត្ថុតាមជួរឈរ (Vertical Analysis) ៦៣

៥.២.២.១ ការវិភាគរបាយការណ៍លទ្ធផលតាមជួរឈររបស់ធនាគារ អេស៊ីលីដា សាខាជ្រោយចង្វារ ៦៤

៥.២.២.២ ការវិភាគតារាងតុល្យការតាមជួរឈរ របស់ធនាគារ អេស៊ីលីដា ភីអិលស៊ី សាខាជ្រោយចង្វារ ៦៦

៥.៣ ការវិភាគរបាយការណ៍ហិរញ្ញវត្ថុតាមអនុបាត (Ratios Analysis) ៦៧

៥.៣.១ អនុបាតលទ្ធភាពទូទាត់បំណុលរយៈពេលខ្លី (Liquidity Ratios) ៦៧

៥.៣.១.១ អនុបាតសាច់ប្រាក់ធៀបនឹងប្រាក់បញ្ញើសរុប (Cash to Deposit Ratio) ៦៧

៥.៣.១.២ អនុបាតចរន្ត (Current Ratio) ៦៨

៥.៣.២ អនុបាតស្វែងរក​ប្រាក់ចំណេញ (Profitability Ratio) ៦៩

៥.៣.២.១ អនុបាតប្រាក់ចំណេញលើការប្រាក់ (Net Interest Margin Ratio) ៦៩

៥.៣.២.២ អនុបាតប្រាក់ចំណេញមិនមែនការប្រាក់ (Net Noninterest Margin Ratio) ៧០

៥.៣.២.៣ អនុបាតប្រាក់ចំណេញលើការវិនិយោគទ្រព្យសកម្ម (Return on Asset Ratio) ៧១

៥.៣.២.៤ អនុបាតប្រាក់ចំណេញសុទ្ធ (Net Profit Margin Ratio) ៧២

៥.៣.២.៥ អនុបាតការប្រាក់ធៀបនឹងប្រាក់កម្ចី (Interest Income to Total Loan Ratio) ៧៣

៥.៣.២.៦ អនុបាតចំណូលការប្រាក់ធៀបចំណាយការប្រាក់ (Interest Income to Interest Expense) ៧៤

៥.៣.៣ អនុបាតលទ្ធភាពក្នុងការប្រើប្រាស់ទ្រព្យសកម្ម (Assets Utilization Ratio) ៧៤

៥.៣.៣.១ អនុបាតនៃការបង្វិលទ្រព្យសកម្មសរុប (Total Assets Turnover Ratio) ៧៤

៥.៣.៣.២ អនុបាតនៃការបង្វិលទ្រព្យសកម្មអចល័ត (Fixed Assets Turnover) ៧៥

៥.៣.៤ អនុបាតនៃការគ្រប់គ្រងបំណុល (Debt Management Ratio) ៧៦

២.៣.៤.១ អនុបាតបំណុលធៀបនឹងទ្រព្យសកម្មសរុប (Debt to Total Assets) ៧៦

៥.៣.៤.២ អនុបាតបំណុលធៀបនឹងទ្រព្យម្ចាស់ (Debt to Total Equity) ៧៧

៥.៣.៤.៣ អនុបាតឥណទាន ធៀបនឹងប្រាក់បញ្ញើសរុប (Loan to Total Deposits Ratio) ៧៨

៥.៣.៤.៤ អនុបាតប្រាក់បញ្ញើធៀបនឹងទ្រព្យសកម្ម (Deposit to Assets Ratio) ៧៩

៥.៣.៤.៥ អនុបាតប្រាក់បញ្ញើធៀបនឹងមូលធន (Deposit to Equity) ៨០

៥.៣.៤.៦ អនុបាតសំវិធានធនធៀបនឹងឥណទានសរុប (Provision to Loan Ratio) ៨០

ជំពូកទី ៥

សេចក្តីសន្និដ្ឋាន និងការផ្តល់អនុសាសន៍

៥.១ សេចក្តីសនិ្នដ្ឋាន ៨៤

៥.១.១ ចំណុចខ្លាំង ៨៥

៥.១.២ ចំណុចខ្សោយ ៨៥

៥.២ ការផ្តល់អនុសាសន៍ ៨៥

ប្រភពឯកសារ

មាតិកាតារាង

ទំព័រ

* តារាង

តារាងទី ២.១: ទម្រង់របាយការណ៍លទ្ធផល ៨

តារាងទី ២.២: ទម្រង់របាយការណ៍មូលធនម្ចាស់ ១០

តារាងទី​ ២.៣: ទម្រង់តារាងតុល្យការ ១២

តារាងទី ២.៤: ទម្រង់របាយការណ៍ចរន្តសាច់ប្រាក់នៃវិធីសាស្រ្តផ្ទាល់ ១៥

តារាងទី ២.៥: ទម្រង់របាយការណ៍ចរន្តសាច់ប្រាក់នៃវិធីសាស្រ្តប្រយោល ១៨

តារាងទី ២.៦: ទម្រង់នៃការវិភាគរបាយការណ៍លទ្ធផលតាមជួរដេក ២១

តារាងទី ២.៧: ទម្រង់នៃការវិភាគតារាងតុល្យការតាមជួរដេក ២២

តារាងទី ២.៨: ទម្រង់នៃការវិភាគរបាយការណ៍លទ្ធផលតាមជួរឈរ ២៣

តារាងទី ២.៩: ទម្រង់នៃការវិភាគតារាងតុល្យការតាមជួរឈរ ២៤

តារាងទី ២.១០: តារាងសង្ខេបនៃរូបមន្តអនុបាត ៣២

តារាងទី ៣.១: ក្របខណ្ឌនៃការសិក្សាស្រាវជ្រាវ ៣៣

តារាងទី​ ៤.១: តារាងសង្ខេបនៃចំនួនសេវាឥណទាន និងសេវាប្រាក់បញ្ញើសន្សំ ៣៩

តារាងទី ៤.២: តារាងសង្ខេបចំនួនបុគ្គលិករបស់ធនាគារ អេស៊ីលីដា ភីអិលស៊ី សាខាជ្រោយចង្វារ ៤៥

តារាងទី ៥.១: របាយការណ៍លទ្ធផលរបស់ធនាគារ អេស៊ីលីដា ភីអិលស៊ី សាខាជ្រោយចង្វារ ៥៦

តារាងទី​ ៥.២: តារាងតុល្យការរបស់ធនាគារ អេស៊ីលីដា ភីអិលស៊ី សាខាជ្រោយចង្វារ ៥៨

តារាងទី ៥.៣: ការវិភាគរបាយការណ៍លទ្ធផលតាមជួរដេករបស់ធនាគារ អេស៊ីលីដា ភីអិលស៊ី ៦០

តារាងទី ៥.៤: ការវិភាគតារាងតុល្យការតាមជួរដេករបស់ធនាគារ អេស៊ីលីដា ភីអិលស៊ី សាខាជ្រោយចង្វារ ៦២

តារាងទី ៥.៥: ការវិភាគរបាយការណ៍លទ្ធផលតាមជួរឈររបស់ធនាគារ អេស៊ីលីដា ភីអិលស៊ី ៦៤

តារាងទី ៥.៦: ការវិភាគតារាងតុល្យការតាមជួរឈរ របស់ធនាគារ អេស៊ីលីដា ភីអិលស៊ី សាខាជ្រោយចង្វារ ៦៦

តារាងទី​ ៥.៧: ការគណនាអនុបាតសាច់ប្រាក់ធៀបនឹងប្រាក់បញ្ញើសរុប (Cash to Deposit Ratio) ៦៧

តារាងទី ៥.៨: ការគណនាអនុបាតចរន្ត (Current Ratio) ៦៩

តារាងទី ៥.៩: ការគណនាអនុបាតប្រាក់ចំណេញលើការប្រាក់ (Net Interest Margin Ratio) ៧០

តារាងទី ៥.១០: ការគណនាអនុបាតប្រាក់ចំណេញមិនមែនការប្រាក់ (Net Noninterest Margin Ratio) ៧០

តារាងទី ៥.១១: ការគណនាអនុបាតប្រាក់ចំណេញលើការវិនិយោគទ្រព្យសកម្ម (ROA) ៧១

តារាងទី ៥.១២: ការគណនាអនុបាតប្រាក់ចំណេញសុទ្ធ (Net Profit Margin Ratio) ៧២

តារាងទី ៥.១៣: ការណនាអនុបាតការប្រាក់ធៀបនឹងប្រាក់កម្ចី (Interest Income to Total Ratio) ៧៣

តារាងទី ៥.១៤: ចំណូលការប្រាក់ធៀបចំណាយការប្រាក់ (Interest Income to Interest Expense) ៧៤

តារាងទី ៥.១៥: ការគណនាអនុបាតនៃការបង្វិលទ្រព្យសកម្មសរុប (Total Assets Turnover Ratio) ៧៥

តារាងទី ៥.១៦: ការគណនាអនុបាតនៃការបង្វិលទ្រព្យសកម្មអចល័ត (Fixed Assets Turnover) ៧៦

តារាងទី ៥.១៧: ការគណនាអនុបាតបំណុលធៀបនឹងទ្រព្យសកម្មសរុប (Debt Management Ratio) ៧៧

តារាងទី ៥.១៨: ការគណនាអនុបាតបំណុលធៀបនឹងទ្រព្យម្ចាស់ (Debt to Total Equity) ៧៧

តារាងទី ៥.១៩: ការគណនាអនុបាតឥណទាន ធៀបនឹងប្រាក់បញ្ញើ (Loan to Total Deposits Ratio) ៧៨

តារាងទី ៥.២០: ការគណនាអនុបាតប្រាក់បញ្ញើធៀបនឹងទ្រព្យសកម្ម (Deposit to Assets Ratio) ៧៩

តារាងទី ៥.២១: ការគណនាអនុបាតប្រាក់បញ្ញើធៀបនឹងមូលធន (Deposit to Equity) ៨០

តារាងទី ៥.២២: ការគណនាអនុបាតសំវិធានធនធៀបនឹងឥណទានសរុប (Provision to Loan Ratio) ៨១

តារាងទី ៥.២៣: តារាងសង្ខេបអនុបាត ៨២

មាតិការូបភាព

ទំព័រ

* រូបភាព

រូបភាពទី ៤.១: ស្លាក់សញ្ញារបស់ធនាគារអេស៊ីលីដា ភិអិលស៊ី ៤០

រូបភាពទី​ ៤.២: ផែនទីរបស់ធនាគារ អេស៊ីលីដា ភីអិលស៊ី សាខាជ្រោយចង្វារ ៤៣

រូបភាពទី ៤.៣: រូបភាពទីតាំងរបស់ធនាគារ អេស៊ីលីដា ភីអិលស៊ី សាខាជ្រោយចង្វារ ៤៣

រូបភាពទី ៤.៤: អង្គការលេខរបស់ធនាគារ អេស៊ីលីដា ភីអិលស៊ី សាខាជ្រោយចង្វារ ៤៤

​ ជំពូកទី ១

សេចក្តីផ្តើម

១.១ លំនាំបញ្ហា នៃការសិក្សាស្រាវជ្រាវ

តាមរយៈការសិក្សាកន្លងមកបានឲ្យដឹងថា ប្រទេសកម្ពុជា គឺជាប្រទេសមួយក្នុងចំណោម ប្រទេសទាំងដប់នៃ សមាគមន៍ប្រជាជាតិអាស៊ីអាគ្នេយ៍ (ASEAN) ។ ក្រោយពីបានឆ្លងកាត់ភ្លើងសង្គ្រាមដ៏សែនរ៉ាំរ៉ៃអស់ជាច្រើនទសវត្សរ៍ កន្លងមក ប្រទេសកម្ពុជាបច្ចុប្បន្នមានភាពរីកចម្រើនលើគ្រប់វិស័យ ហើយប្រទេសកម្ពុជា ក៏បានក្លាយទៅជាប្រទេសមួយ ដែលចូលជាសមាជិករបស់អង្គការពាណិជ្ជកម្មពិភពលោក (WTO) ហេតុដូច្នេះប្រទេសកម្ពុជាបានធ្វើការផ្លាស់ប្តូរពីប្រព័ន្ធ សេដ្ឋកិច្ចផែនការមកជា ប្រព័ន្ធសេដ្ឋកិច្ចទីផ្សារសេរី។ លើសពីនេះទៅទៀត នៅខាងមុខនេះប្រទេសកម្ពុជា នឹងធ្វើការបើក នូវសមាហរណកម្មសេដ្ឋកិច្ចអាស៊ាន (ASEAN Economics Integration) ការធ្វើបែបនេះ គឺដើម្បីជួយសម្រួលដល់ ពាណិជ្ជកម្មជាតិ និងអន្តរជាតិ មានភាពងាយស្រួលក្នុងការ ជួញដូរទំនិញ ទៅវិញទៅមក។ កត្តាសំខាន់ៗ ទាំងអស់នេះ បានធ្វើអោយ អ្នកវិនិយោគជាតិ និងអន្តរជាតិ មកធ្វើការវិនិយោគនៅក្នុងប្រទេសកម្ពុជា យ៉ាងច្រើនសន្ធឹកសន្ធាប់ទៅលើ គ្រប់វិស័យជាពិសេសគឺ វិស័យធនាគារ។ នៅក្នុងបរិបទសេដ្ឋកិច្ចរីកចម្រើន វិស័យធនាគារ និងហិរញ្ញវត្ថុ ជាវិស័យ មួយដែលមានការរីកចម្រើនជាងគេព្រោះថា វិស័យធនាគារ និងហិរញ្ញវត្ថុ ជាសរសៃឈាមសេដ្ឋកិច្ច ហើយជាអ្នកធ្វើឲ្យ មានលំហូសេដ្ឋកិច្ចជាតិ ទាំងក្នុង និងក្រៅប្រទេស។ បច្ចុប្បន្នកាលអាចសម្គាល់ឃើញថា ស្ថាប័នហិរញ្ញវត្ថុ និង ធនាគារ មានការកើនឡើងជាលំដាប់ដែលបណ្តាលឲ្យគ្រប់អង្គភាពទាំងអស់នោះធ្វើការប្រកួតប្រជែងគ្នា យ៉ាងខ្លាំងក្លា។​

ធនាគា ស្ថាប័ននីមួយៗតែងតែធ្វើរការទាក់ទាញចំណាប់អារម្មណ៍ និងទំនុកចិត្តពីសំណាក់អតិថិជនឲ្យបានច្រើន ជាពិសេសគឺ ចង់ពង្រីកនូវសកម្មភាពអាជីវកម្មរបស់ខ្លួន តាមរយៈទទួលបានការវិនិយោគពីសំណាក់ អ្នកវិនិយោគក្នុង និងក្រៅប្រទេស។ ហើយដើម្បីទាក់ទាញនូវចំណាប់អារម្មណ៍ពីសំណាក់ អតិថិជន និងអ្នកវិនិយោគ ឲ្យមានភាពជឿជាក់ និងមានទំនុកទុកចិត្តមកលើធនាគារ គឺគ្រប់ធនាគារទាំងអស់តែងតែធ្វើការរៀបចំ និងបង្ហាញនូវ របាយការណ៍ហិរញ្ញវត្ថុ របស់ខ្លួនជាប្រចាំដើម្បីទុកជាភស្តុតាងមួយដើម្បីឲ្យអតិថិជន និងអ្នកវិនិយោគឃើញពី ស្ថានភាពអាជីវកម្មរបស់ធនាគារ។

ចំពោះរបាយការណ៍ហិរញ្ញវត្ថុដែលរៀបចំឡើង គឺគ្រាន់តែបានបង្ហាញពី តួរលេខពីមួយឆ្នាំទៅមួយឆ្នាំដោយផ្អែក ទៅលើប្រតិបត្តិការដែលបានកើតឡើង នៅក្នុងធនាគារតែប៉ុណ្ណោះ វាមិនបានបង្ហាញនៅចំណុចខ្លាំង និងចំណុច ខ្សោយ នៃទិន្នន័យពី មួយឆ្នាំទៅមួយឆ្នាំនោះទេ។ អាស្រ័យហេតុដូចនេះ វាត្រូវពឹងផ្អែកលើ ការវិភាគទៅលើរបាយការណ៍ហិរញ្ញ វត្ថុមួយទៀត ទើបអាចបង្ហាញពី ស្ថានភាពហិរញ្ញវត្ថុបានយ៉ាងច្បាស់លាស់ ហើយងាយក្នុងការធ្វើ សេចក្តីសម្រេចចិត្ត សម្រាប់អ្នកវិនិយោគ ជាពិសេសអ្នកគ្រប់គ្រងក៏អាចធ្វើការកែលម្អ រាល់ចំណុចខ្វះខាត ទាំងឡាយ ដើម្បីឲ្យដំណើរការ អាជីវកម្ម និងសុខមាលភាពហិរញ្ញវត្ថុមានភាពប្រសើរឡើងថែមមួយកម្រិតទៀត។

បើសម្លឹងទៅមើល ប្រព័ន្ធធនាគារ ក្នុងប្រទេសកម្ពុជាគឺ ធនាគារអេស៊ីលីដា ភីអិលស៊ីជាធនាគារដែលឈាន មុខគេ ហើយមានសាខានៅគ្រប់ខេត្តក្រុង នេះជាហេតុផលងាយស្រួលដល់អតិថិជនប្រើប្រាស់សេវាកម្មរបស់ខ្លួន។

អាស្រ័យហេតុដូចនេះ ទើបក្រុមសិក្សាស្រាវជ្រាវបានធ្វើការសម្រេចចិត្ត សិក្សាស្រាវជ្រាវទៅលើប្រធានបទ **“ការវិភាគរបាយការណ៍ហិរញ្ញវត្ថុរបស់ធនាគារ អេស៊ីលីដា ភីអិលស៊ី សាខាជ្រោយចង្វារ” ។​**ការសិក្សាមួយនេះ ស្ថិតក្នុង គោលបំណងដើម្បីស្វែងយល់ពីស្ថានភាពហិរញ្ញវត្ថុ របស់ធនាគារអេស៊ីលីដា ភីអិលស៊ី សាខាជ្រោយចង្រ្វារ។

១.២ ចំណោទបញ្ហានៃការសិក្សាស្រាវជ្រាវ

ភាពរស់រានមានជីវិត និងការរីកចម្រើនរបស់ក្រុមហ៊ុន គឺជាទិសដៅដ៏ចំបងដែលគ្រប់ស្ថាប័នទាំងអស់ប្រាថ្នាចង់បាន ដូច្នេះហើយ ដើម្បីសម្រេចនូវគោលបំណងទាំងនោះបាន ត្រូវពឹងផ្អែកជាសំខាន់ទៅលើគណនេយ្យ ក្នុងការកត់ត្រានូវ រាល់ប្រតិបត្តិការអាជីវកម្ម ដែលបានកើតឡើងឲ្យបានច្បាស់លាស់។ យោងទៅលើបុព្វហេតុនេះទើប ក្រុមសិក្សាស្រាវជ្រាវ និងធ្វើការវិភាគទៅលើរបាយការណ៍ហិរញ្ញវត្ថុរបស់ធនាគារ អេស៊ីលីដា ភីអិលស៊ី សាខាជ្រោយចង្វារ ដើម្បីឲ្យដឹងថា តើធនាគារអេស៊ីលីដា ភីអិលស៊ី សាខាជ្រោយចង្វារនេះមានស្ថានភាពហិរញ្ញវត្ថុយ៉ាងដូចម្តេច?

១.៣ គោលបំណងនៃការសិក្សាស្រាវជ្រាវ

ដើម្បីធ្វើការដោះស្រាយនូវចំណោទបញ្ហាខាងលើនេះ ក្រុមសិក្សាស្រាវជ្រាវបានលើកយកនូវ ប្រធានបទមួយស្តី អំពី ការវិភាគរបាយការណ៍ហិរញ្ញវត្ថុរបស់ធនាគារអេស៊ីលីដា ភីអិលស៊ី សាខាជ្រោយចង្វារ គឺក្នុងគោលបំណងៈ

* សិក្សាលើប្រសិទ្ធភាពប្រើប្រាស់ទ្រព្យសកម្ម
* សិក្សាលើលទ្ធភាពស្វែងរកប្រាក់ចំណេញ
* សិក្សាលើលទ្ធភាពទូទាត់បំណុល

១.៤ វិធីសាស្រ្តនៃការប្រមួលពត៏មាន

ក្នុងនាមនាងខ្ញុំជាក្រុមនិស្សិតដែលត្រូវចុះធ្វើការសិក្សាស្រាវជា្រវទៅលើការវិភាគរបាយការណ៏ហិរញ្ញវត្ថុរបស់ធនាគារ អេស៊ីលីដា ភីអិលស៊ី សាខាជ្រោយចង្វា ក្រុមនាងខ្ញុំបានប្រើប្រាស់វិធីសាស្រ្តស្រាវជា្រវពីរយ៉ាងដូចខាងក្រោម៖

១.៤.១ វិធីសាស្រ្តប្រមូលពត៏មាន

ចំពោះទិន្ន័យដែលក្រុមយើងខ្ញុំទទួលបានពីគ្រប់ផ្នែកត្រូវបានចែកចេញជាពីរប្រភេទដូចខាងក្រោម៖

* ទិន្ន័យចម្បង
  + ការសាកសួរដោយផ្ទាល់ពីលោកនាយកសាខាអំពីរបាយការហិរញ្ញវត្ថុ
  + ធ្វើការសំភាសន៏ជាមួយបុគ្គលិកបំពេញការងារដោយផ្ទាល់ក្នុងអង្គភាពផ្នែកភ្នាក់ងារផ្ទេរប្រាក់ និង វិធីសាស្រ្តសងត្រលប់មកវិញ
  + ធនាគារ អេស៊ីលីដា ភីអិលស៊ី ដោយចុះទៅសួរពត៏មានផ្ទាល់លើផ្នែកពាក់ពន្ធ័ដូចជា ប្រធានគណនេយ្យ​ និង ផ្នែកពាក់ព័ន្ធខាងហិរញ្ញវត្ថុ
  + ធ្វើការសាកសួរ និង សុំយោបល់ពីសាស្រ្តចារ្យនៃសកលវិទ្យាល័យបញ្ញាជាតិ
* ទិន្នន័យបន្ទាប់បន្សំ​ប្រភេទទិន្ទន័យបន្ទាប់បន្សំដែលយើងរកបានពីប្រពភមួយចំនួនដូចជ៖
  + ឯកសារ​ នៅតាមបណ្ណាល័យ​និងបណ្ណាគា
  + ឯកសារដែលបានសិក្សាកន្លងមក​។
  + ឯកសារមួយចំនួនដែលបានមកពី​ធនាគា អេស៊ីលីដា​ ភីអិលស៊ី សារខាជ្រោយចង្វារ
  + ឯកសារស្រាវជ្រាវតាមរយអ៊ឺនធឺណេត

១.៤.២ វិធីសាស្រ្តនៃការវិភាគ

* វីភាគបែបគុណភាព​,​គឺជាកាអធិបាយ បកស្រាយ បពន្យល់ រាប់ បង្ហាញដោយមាន ប្រើពាក្យ   
  ពេជន៍ ​ប្រយោគមានលក្ខណះ​ សម្រាយ បានច្បាស់លាស់តែមិនទាក់ទងដល់ចំនួនឡើយ។​ រាល់អត្តន័យដែលទទួលបានតាមរយះការសម្ភាសន៍ជាមួយអ្នកគ្រប់គ្រង។
* វិភាគបែបបរិមាណ, គឺជាការវិភាគដោយប្រើទិន្នន័យ​ ជាក់ស្ដែងដែលឆ្លុះបញ្ទាំងពី ការអនុវត្តន៍ជាក​ស្ដែងទាក់ទង នឹងស្ថានភាពទូទៅដូចជាបរិកាសអាជីវកម្មរបស់អង្គភាព និងកាអនុវត្តន៍កន្លងមក របស់ធនាគា និង បង្ហាញពីប្រសិទ្ធិតភាពនៃការគ្រប់គ្រងឥណទានរបស់ធនាគា​ តើមានប្រសិទ្ធិភាពកម្រិតណា ដោយបង្ហាញពីតួលេខជាក់ស្ដែង។

១.៥​ ទំហំ និងដែនកំណត់នៃការសិក្សាស្រាវជ្រាវ

ការសិក្សាស្រាវជ្រាវនេះត្រូវបានកំណត់ពីទំហំ និងដែនកំណត់ដូចខាងក្រោមៈ

ការសិក្សាស្រាវជ្រាវនេះ គឺបានធ្វើការសិក្សាទៅលើធនាគារអេស៊ីលីដា ភីអិលស៊ី សាខាជ្រោយចង្វារ ដែលមាន ទីតាំងស្ថិតនៅ ផ្លូវជាតិលេខ៦ ក្រុមទី៨ ភូមិទី៣ សង្កាត់ ជ្រោយចង្វារ ខណ្ឌ ជ្រោយចង្វារ រាជធានីភ្នំពេញ ព្រះរាជាណា ចក្រកម្ពុជា។

ការសិក្សាស្រាវជ្រាវនេះត្រូវបានធ្វើឡើងតែចំពោះរបាយការណ៍ហិរញ្ញវត្ថុឆ្នាំ ២០១៣ ឆ្នាំ ២០១៤និងឆ្នាំ ២០១៥ របស់ធនាគារ អេស៊ីលីដា ភីអិលស៊ី សាខាជ្រោយចង្វារ រួមមានដូចជារបាយការណ៍លទ្ធផល (Income Statement) និង តារាងតុល្យការ (Balance Sheet) ដែលខាងសាខាបានផ្តល់ឲ្យតែ ប៉ុណ្ណោះ។ ចំពោះការសិក្សាស្រាវជ្រាវនេះប្រើបីវិធី- សាស្រ្តក្នុងការវិភាគដូចជា វិធីសាស្រ្តវិភាគតាមជួរដេក វិធីសាស្រ្តវិភាគតាមជួរឈរ និងវិធីសាស្រ្តវិភាគតាមអនុបាតដែល នៅក្នុងនោះមានបញ្ហាទៅលើអនុបាតដែលសំខាន់ៗ និងពាក់ព័ន្ធជាមួយកម្មវត្ថុនៃការសិក្សាស្រាវជ្រាវ។

១.៦ សារៈសំខាន់នៃការសិក្សាស្រាវជ្រាវ

ការលើកយកប្រធានបទ “ការវិភាគរបាយការណ៍ហិរញ្ញវត្ថុរបស់ធនាគារ អេស៊ីលីដា ភីអិលស៊ី សាខាជ្រោយចង្វារ” មកធ្វើការសិក្សាស្រាវជ្រាវគឺនឹងផ្តល់នូវអត្ថប្រយោជន៍ជាច្រើនសន្ធឹកសន្ធាប់ដូចតទៅៈ

* ដឹងពីស្ថានភាពហិរញ្ញវត្ថុ
* អាចរៀបចំយុទ្ធសាស្រ្ត និងប្រព័ន្ធនៃគ្រប់គ្រងផ្ទៃក្នុងបានល្អ
* ជាឯកសារដែលបង្ហាញពីប្រសិទ្ធភាពនៃការគ្រប់គ្រងហិរញ្ញវត្ថុ
* កែលម្អរាល់ចំណុចខ្វះខាត
* បង្កើនជំនឿទុកចិត្តដល់សាធារណៈជនតាមរយៈប្រសិទ្ធិភាពនៃការគ្រប់គ្រងហិរញ្ញវត្ថុ
* ជួយទាក់ទាញ អ្នកវិនិយោគឲ្យធ្វើការវិនិយោគទុនបន្ថែម
* អាចឲ្យធនាគារដឹងពីសមត្ថភាពក្នុងការសងបំណុល និងទ្រព្យសកម្មរបស់ខ្លួន
* អាចឲ្យធនាគារចេះរៀបចំនិងការអនុវត្តន៍នូវការប្រើប្រាស់របាយការណ៍ហិរញ្ញវត្ថុកាន់តែល្អជាងមុន
* ដឹងពីចំណូល និងចំណាយរបស់ធនាគារខ្លួនច្បាស់លាស់
* ដឹងពីកម្រិតនៃហារនិភ័យក្នុងធនាគារ
* ទទួលបានយោបល់ក្នុងការបង្កើនប្រសិទ្ធិភាពក្នុងការគ្រប់គ្រងហិរញ្ញវត្ថុរបស់ធនាគារ។
* ដឹងពីភាពខុសគ្នារវាងទ្រឹស្តី និងការអនុវត្តន៍
* ទទួលបានបទពិសោធន៍ថ្មីៗ ពីការអនុវត្តន៍ជាក់ស្តែងជាមួយធនាគារ អេស៊ីលីដា
* ទទួលបានចំណេះដឹងទាំងផ្នែកសិក្សា និងផ្នែកអនុវត្តន៍កាន់តែច្រើន
* អាចបង្កើនសមត្ថភាពរបស់ខ្លួនកាន់តែខ្លាំងក្នុងការស្វែងរកការងារក្នុងសង្គម។
* ដើម្បីទុកជាឯកសារសម្រាប់ជាប្រយោជន៍ដល់ និសិត្សជំនាន់ក្រោយដែលសិក្សាផ្នែកគណនេយ្យក្នុងការ​បំពេញ បន្ថែមនូវចំណេះដឹង
* ផ្តល់ចំណេះដឹងដល់អ្នកអាន និងអ្នកដែលចង់ស្វែងយល់ពីការវិភាគរបាយការណ៍ហិរញ្ញវត្ថុ
* ជួយផ្តល់ជាពត៌មានបន្ថែមដល់អ្នកវិនិយោគដែលពាក់ព័ន្ធ ឲ្យបានយល់កាន់តែច្បាស់ពីស្ថានភាពហិរញ្ញវត្ថុ និង ស្ថានភាពសេដ្ឋកិច្ចរបស់ធនាគារ អេស៊ីលីដា ភីអិលស៊ី ដើម្បីធ្វើការសម្រេចចិត្តក្នុងការវិនិយោគ។

១.៧ រចនាសម្ព័ន្ធនៃការសិក្សាស្រាវជ្រាវ

ក្រុមយើងខ្ញុំបាន​បែងចែក ការសិក្សារស្រាវជ្រាវចេញជា ៥ជំពូកធំៗដូចខាងក្រោម:

ជុំពូក១ :​ សេចក្ដីផ្ដើម

ជុំពូក២ : ការរំលឹកទ្រឹស្ដី

ជុំពូក៣ :​​ ស្ថានភាពទូទៅរបស់ ធនាគា អេស៊ីលីដា ភីអិលស៊ី

ជុំពូក៤ : ការវិភាគស្ថានភាពហិរញ្ញវត្ថុរបស់ ធនាគា អេស៊ីលីដា ភីអិលស៊ី

ជុំពូក៥ :​​​​​​​​​​​​​​​ សន្និដ្ធាន និង អនុសាសន៍

ជំពូកទី ២

រំលឹកទ្រឹស្តី

២.១ ប្រវត្តិគណនេយ្យ

យើងគ្រប់គ្នាបានដឹងហើយថា ប្រភពដើមរបស់គណនេយ្យត្រូវបានគេសន្មត់ថា វាគឺជាស្នាដៃរបស់លោក លូកា ថាស៊ីអូលី (Luca Pacioli) ដែលជាបណ្ឌិតគណិតវិទូរបស់ប្រទេសអ៊ីតាលី ហើយ គាត់គឺជាមិត្តសម្លាញ់ដ៏ស្និទ្ធស្នាល របស់លោក លីអូណាដូដា វិនស៊ី ​(Leonardo da Vinci) ហើយលោក ផាស៊ីអូលី ក៏ជាសហនាវិករបស់លោក គ្រឹសស្តូហ្វឺ កូលុមបឺស (Christopher Columbus)។ នៅក្នុងអត្ថបទស្រាវជ្រាវ “Summa de Arithmetica, Geometria, Proportione et Proportionalite” លោក ផាស៊ីអូលី បានពណ៌នា និងបញ្ជាក់អំពីប្រព័ន្ធកត់ត្រាពត៌ មានហិរញ្ញវត្ថុមួយបែប យ៉ាងមានប្រសិទ្ធភាព និងច្បាស់លាស់ ត្រឹមត្រូវបំផុតដែលគេហៅថា គណនេយ្យ។

គណនេយ្យត្រូវបានកើតឡើងស្របគ្នាទៅនឹងការអភិវឌ្ឍន៍ ពាណិជ្ជកម្ម និងឧស្សាហ៍កម្ម។ ក្នុងពេលដែលការ ជួញដូរក្នុងផ្នែកពាណិជ្ជកម្ម និងផ្នែកហិរញ្ញវត្ថុ កំពុងតែមានការរីកចម្រើននោះ គេក៏បានជួបនូវបញ្ហាស្មុគស្មាញក្នុងការ ប្រើប្រាស់សាច់ប្រាក់ដែលប្រតិបត្តិការមានការកើនឡើងច្រើន ធ្វើឲ្យគេមានការពិបាកក្នុងការត្រួតពិនិត្យនូវរាល់សកម្មភាព សាច់ប្រាក់ទាំងអស់ថា បានមកពីប្រភពណា និងបានចំណាយទៅលើអ្វីខ្លះនោះទេ។ ក្នុងពេលនោះដែល គេចាប់ផ្តើមធ្វើ ការគិតគូរទៅដល់ការកត់ត្រា នូវរាល់ប្រតិបត្តិការទាំងអស់ដែលបានកើតឡើង ដើម្បីឲ្យដឹងពីប្រភពសាច់ប្រាក់របស់ពួកគេ ហើយបានធ្វើឲ្យពួកគេមានលទ្ធភាពត្រួតពិនិត្យនូវរាល់សកម្មភាពទាំងអស់ ដែលបានកើតឡើងតាមការយល់របស់ពួកគេ ប៉ុណ្ណោះ។ ចាប់ពីពេលនោះមកការកត់ត្រារបៀបនេះ ក៏បានអនុវត្តន៍បន្តិចម្តងៗ រហូតក្លាយទៅជាការកត់ត្រាដែលមាន ក្បួនខ្នាតត្រឹមត្រូវដែលគេ ហៅថា គណនេយ្យ និងមានគំរូជាស្តង់ដារដើម្បីអោយអនុវត្តន៍ថែមទៀតផង។ ប្រព័ន្ធគណ នេយ្យនេះ ត្រូវបានគេប្រើប្រាស់ ដើម្បីផ្តល់ពត៌មានសម្រាប់ត្រួតពិនិត្យអំពីធនធាន របស់ក្រុមហ៊ុន និងធ្វើការ វាយតម្លៃ ទៅលើស្នាដៃរបស់ក្រុមហ៊ុនដែលសម្រេចបាន។

២.២ គណនេយ្យ

២.២.១ និយមន័យរបស់គណនេយ្យ

កាលពីដើមឡើយ គណនេយ្យ ត្រូវបានគេអោយនិយមន័យថា ជាការកត់ត្រាចូលក្នុងបញ្ជីរបស់គណនេយ្យករ តែប៉ុណ្ណោះ។​ ប៉ុន្តែក្រោយមក ឆ្នាំ១៩៤១​ AICPA (American Institute of Certified Public Accountant) បានអោយនិយមន័យថា គណនេយ្យ គឺសិល្បៈនែការកត់ត្រា ចាត់ថ្នាក់ ហើយ និងប្រមូលផ្តុំទិន័្នយតាមរបៀបពិពណ៌នា ផ្ទាល់នូវចំនួនទឹកប្រាក់របស់ប្រតិបត្តិការសេដ្ឋកិច្ចដែលបានកើតឡើង ទោះជាតិច រឺច្រើនហើយប្រតិបត្តិការ​ទាំងនោះសុទ្ធ តែទាក់ទងដល់ហិរញ្ញវត្ថុ ព្រមទាំងធ្វើការបកស្រាយលទ្ធផលនែការកត់ត្រានេះដែរ។​

គណនេយ្យករមិនត្រឹមតែជាអ្នកកត់ត្រាបញ្ជីនោះទេ គឺជាអ្នកវិភាគតួរ លេខដ៏ ឆ្លាតវៃ និងមានលក្ខណះ ប្រាកដ តាមសភាពជាក់ស្តែង ដោយប្រើប្រាស់ ពត៌មានហិរញ្ញវត្ថុធ្វើជាមូលដ្ឋានគ្រិះ​។ បច្ចុប្បន្នគណនេយ្យ គឺសំដៅទៅលើ មុខងារខាងក្រោម ដូចតទៅៈ

* ការកំណត់ៈ ទាក់ទងនិងការជ្រើសរើស ប្រតិបត្តិការទាំងឡាយណា ដែលចាត់ទុកថាជាសកម្មភាពសេដ្ឋកិច្ចជាក់ ស្តែងរបស់អង្គភាពមួយពិតប្រាកដ។
* ការវាស់វែងៈ បន្ទាប់ពីការកំណត់ ប្រតិបត្តិការសេដ្ឋកិច្ចរួចហើយ គេត្រូវវាស់តាមក្បូនខ្នាតហិរញ្ញវត្ថុពោលគឹ បរិមាណរូបិយវត្ថុ (ជារៀល រឹ ដុល្លារ) ។
* ការកត់ត្រាៈ រួមមានការចុះបញ្ជីប្រចាំថ្ងែនូវប្រតិបត្តិការ ដែលបានវាស់វែងទៅតាមលំដាប់លំដោយ និង​ មាន លក្ខណៈជាប្រព័ន្ធមួយជាក់លាក់។
* ការបញ្ជូនៈ ពត៌មានត្រូវបានបញ្ជូនតាមរយៈការរៀបចំ និង ផ្តល់របាយកាណ៏គណនេយ្យ ហើយត្រូវបានគេហៅថា របាយការណ៍ហិរញ្ញវត្ថុ​​។
* ការបកស្រាយៈ ទាក់ទិននិងការវិភាគ ការពន្យល់ពីររបៀបប្រើប្រាស់អត្ថន័យ និង ទិន្នន័យដែលបានមកពីរបាយការណ៍។ របាយការណ៍ហិរញ្ញវត្ថុគឺ ត្រូវបានរាយការណ៍ទៅកាន់អ្នកប្រើប្រាស់តាមរយៈ អនុបាតភាគរយ ក្រាហ្វិច គំរូតារាង ទិន្នាការហិរញ្ញវត្ថុសំខាន់ៗ និងទំនាក់ទំនងផ្សេងៗដែលត្រូវបានគេធ្វើការរាយការណ៍ទៅអ្នកប្រើប្រាស់។

២.២.២ គោលបំណងរបស់គណនេយ្យ

គោលបំណងចំបងរបស់គណនេយ្យគឺ ផ្តល់ជូននូវពត៌មានដែលមានប្រយោជន៍ទៅដល់មនុស្សទាំងអស់ ដែល បំរុងបណ្តាក់ទុនវិនិយោគ ផ្តល់ឥណទាន និងការសំរេចផ្សេងៗទៀតស្រដៀងគ្នានោះ ។​ ពីព្រោះគណនេយ្យករបំរើជូនដល់ អ្នកធ្វើសេចក្តីសម្រចចិត្តសំខាន់ ទាំងអស់នោះ ដោយការផ្តល់អោយពួកគេនូវ ពត៌មានហិរញ្ញវត្ថុដែល អ្នកវិនិយោគ (Investors), ម្ចាស់បំណុល (Creditors ឬ Lenders), អ្នកគ្រប់គ្រងអង្គភាពអាជីវកម្ម (Managers of Organizations ), អ្នកផ្គត់ផ្គង់ (Suppliers), អតិថិជន (Customers) និងអ្នកប្រើប្រាស់ ផ្សេងៗទៀត ។

២.២.៣ តួនាទី និងមុខងារនៃការគ្រប់គ្រងហិរញ្ញវត្ថុ

២.២.៣.១ តួនាទីនៃការគ្រប់គ្រងហិរញ្ញវត្ថុ

តួនាទីនៃការគ្រប់គ្រងហិរញ្ញវត្ថុមានដូចជាៈ

* ជួយវាយតម្លៃនូវប្រសិទ្ធភាពនៃការគ្រប់គ្រងរបស់ដំណើរការអាជីវកម្ម
* ផ្តល់ពត៌មានសម្រាប់ប្រើប្រាស់ទៅឲ្យអ្នកប្រើប្រាស់ ជាពិសេសអ្នកវិនិយោគិន
* មានតួនាទីក្នុងការបែងចែកធនធានឲ្យមានប្រសិទ្ធភាព
* ផ្តល់របាយការណ៍ ដែលជួយដល់អ្នកវិនិយោគទុន ឥណទាយក និងអ្នកដទៃទៀត ក្នុងការសម្រេចចិត្តដែល ពាក់ព័ន្ធជាមួយក្រុមហ៊ុន។
* ផ្តល់ភាពទុកចិត្តដល់អ្នកវិនិយោគ និងអ្នកដែលពាក់ព័ន្ធ។

២.២.៣.២ មុខងារនៃការគ្រប់គ្រងហិរញ្ញវត្ថុ

មុខងារនៃការគ្រប់គ្រងហិរញ្ញវត្ថុ គឺជាការទទួលខុសត្រូវរបស់ផ្នែកគ្រប់គ្រងហិរញ្ញវត្ថុដើម្បីបែងចែកមូលនិធិទៅ ជាទ្រព្យសកម្ម និងទ្រព្យអកម្ម ដើម្បីទទួលបាននូវភាពផ្សេងៗគ្នាល្អបំផុត ក្នុងការផ្តល់ហិរញ្ញវត្ថុ និងបង្កើតនយោបាយ ភាគលាភដ៏សមរម្យ មួយក្នុងបរិបទនៃគោលដៅរបស់ក្រុមហ៊ុន។ សកម្មភាពប្រចាំថ្ងៃនៃការ គ្រប់គ្រងហរិញ្ញវត្ថុ រួមមាន ការគ្រប់គ្រងឥណទាន ត្រួតពិនិត្យ សន្និដ្ឋាន ផលចំណូល បន្ទុកចំណាយនៃមូលនិធិរបស់ក្រុមហ៊ុន គ្រប់គ្រងការលក់ភាគហ៊ុន សញ្ញាប័ណ្ណ បង្កើតថវិកា និងការធ្វើផែនការភាគលាភ។

ការគ្រប់គ្រងហិរញ្ញវត្ថុ ដែលប្រព្រឹត្តិទៅបានល្អ និងមានប្រសិទ្ធភាពខ្ពស់នោះ គឺវាអាស្រ័យមកពីកត្តាជាច្រើន។ អ្នកគ្រប់គ្រងហិរញ្ញវត្ថុ ខិតខំស្វែងរកយុទ្ធសាស្រ្ត ទាំងឡាយណា ដែលធ្វើឲ្យការងាររបស់ខ្លួនប្រកបដោយប្រសិទ្ធភាព។ ការងារនេះគឺ ចាំបាច់ត្រូវតែទាមទារនូវ ចំណេះដឹងជាច្រើន របស់អ្នកគ្រប់គ្រងក្នុងវិជ្ជាគណនេយ្យ គឺមានសារៈសំខាន់ សម្រាប់រាល់ការធ្វើ សេចក្តីសម្រេចចិត្ត ក្នុងការវិនិយោគទៅលើវិស័យណាមួយ ឬសម្រេចចិត្ត ទៅលើបញ្ហាអ្វីផ្សេងៗ ទៀតដែលពាក់ព័ន្ធទៅហិរញ្ញវត្ថុ។

២.២.៤ ផលប្រយោជន៍នៃការប្រើបា្រស់គណនេយ្យ

គណនេយ្យ គឺជាផ្នែកមួយដ៏សំខាន់ និងមានប្រយោជន៍យ៉ាងខ្លាំងក្នុងការចាត់ចែងគ្រប់គ្រងអាជីវកម្មពីព្រោះ៖

* អាចជួយសំរួលក្នុងការរៀបចំបញ្ជីផ្សេងៗរបស់ក្រុមហ៊ុនអោយមានរបៀបរៀបរយ​
* បង្ហាញពី ស្ថានភាពហិរញ្ញវត្ថុរបស់ក្រុមហ៊ុនដើម្បីអោយអ្នកគ្រប់គ្រង ឬក៏ម្ចាស់ក្រុមហ៊ុនងាយស្រួលក្នុងការរៀប ចំយុទ្ធសាស្រ្ត និង​ចេញសេចក្តីសម្រេចចិត្តផ្សេងៗ
* បង្ហាញពីស្ថានភាពចំណូល និង ចំណាយដែលបានកើតឡើងក្នុងដំណើរការអាជីវកម្ម ជាហេតុអាចជួយអោយ អ្នកគ្រប់គ្រងមានប្រសិទ្ធភាពក្នុងការកាត់បន្ថយនូវចំណាយគ្មានប្រយោជន៍មួយចំនួន
* គណនេយ្យ ជាមូលដ្ឋានគ្រឹះដ៏សំខាន់សំរាប់ធ្វើការវិភាគ ពិចារណាអំពីគោលការណ៍ ផែនការ និង កំណត់ នូវទិសដៅផ្សេងៗទៀត​
* បង្ហាញពីលទ្ធផលនៃការធ្វើអាជីវកម្ម ថាតើវាទទួលបានផលចំណេញ ឬ ខាត
* ​ជួយដល់អ្នកគ្រប់គ្រងក្នុងការតាមដានសកម្មភាពអាជីវកម្ម
* អាចកាត់បន្ថយនូវការកេងប្រវ័ញ្ចផ្សេងៗ​​ ។

២.២.៥ ប្រភេទនៃការងារគណនេយ្យ

គ្រប់ក្រុមហ៊ុន ទាំងអស់តែងតែ មានការងារគណនេយ្យ ដែលក្នុងនោះដែលមានការទាមទារឲ្យមានការអប់រំ និងបទពិសោធន៍មួយចំនួន ទៅតាមតម្រូវការរបស់ក្រុមហ៊ុន។

ជាទូទៅគណនេយ្យករអាចជ្រើសរើសបានក្នុងផ្នែកចំនួនបីគឺៈ

* គណនេយ្យសាធារណៈ (Public Accounting)
* គណនេយ្យគ្រប់គ្រង (Managerial Accounting)
* គណនេយ្យសម្រាប់រាជរដ្ឋាភិបាល ឬគណនេយ្យសំដៅទៅលើ អង្គភាពដែលមែនមិនស្វែងរកប្រាក់ចំណេញ (Government and Non-Profit organization)។

២.២.៥.១ គណនេយ្យសាធារណៈ

ក្រុមហ៊ុនគណនេយ្យសាធារណៈ ជាក្រុមហ៊ុនមួយដែលបម្រើសេវាកម្មផ្នែកគណនេយ្យជូនក្រុមហ៊ុនដទៃផ្សេងទៀតក្នុងគោលបំណងចង់ទទួលបាននូវប្រាក់ឈ្មួល។ បុគ្គលិកដែលធ្វើការនៅក្នុង គណនេយ្យសាធារណៈ ភាគច្រើនជា គណនេយ្យករសាធារណៈដែលត្រូវបានគេធ្វើការ ទទួលស្គាល់ថាជា CPA (Certified Public Accountant)។

២.២.៥.២ គណនេយ្យគ្រប់គ្រង

គណនេយ្យគ្រប់គ្រងមានការខុសប្លែកពីគណនេយ្យសាធារណៈត្រង់ថា គណនេយ្យសាធារណៈត្រូវបម្រើសេវា- កម្មផ្នែកគណនេយ្យឲ្យក្រុមហ៊ុន ដែលជាអតិថិជនខាងក្រៅ។ រីឯគណនេយ្យករគ្រប់គ្រងវិញ គឺជាបុគ្គលិកដែលបម្រើ សេវាកម្មផ្នែកគណនេយ្យឲ្យក្រុមហ៊ុនដែលខ្លួនកំពុងធ្វើខ្លួនឯងផ្ទាល់។ គណនេយ្យគ្រប់គ្រង អាចជា CPA ឬមិនអាចជា CPA ក៏មាន។

២.២.៥.៣ គណនេយ្យរដ្ឋាភិបាល និងអង្គភាពមិនសំដៅប្រាក់ចំណេញ

មិនមែនទាល់តែក្រុមហ៊ុនឯកជនទេ ដែលត្រូវការគណនេយ្យករ សូម្បីរដ្ឋាភិបាលនិងអង្គភាពមិនមែនស្វែង រកប្រាក់ចំណេញក៏ត្រូវការគណនេយ្យករសម្រាប់បម្រើការនៅកន្លែងរបស់ខ្លួនដែរ។ គណនេយ្យជាច្រើនរួមទាំង CPA ផងអាចធ្វើការនៅក្នុងជួររដ្ឋាភិបាល ឬអង្គភាពមិនមែនស្វែងរកប្រាក់ចំណេញបាន។ គណនេយ្យករ នៅក្នុងស្ថាប័នទាំងនោះមានចំណេះដឹងដូចគ្នាទៅនឹងគណនេយ្យករនៅក្នុងក្រុមហ៊ុនគណនេយ្យសាធារណៈ និង គណនេយ្យគ្រប់គ្រងដែរ។

២.៣ របាយការណ៍ហិរញ្ញវត្ថុ

២.៣.១ និយមន័យរបាយការណ៍ហិរញ្ញវត្ថុ

របាយការណ៍ហិរញ្ញវត្ថុគឺជា ទម្រង់ហិរញ្ញវត្ថុដែលបានបង្ហាញពីស្ថានភាពហិរញ្ញវត្ថុ និងប្រតិបត្តិការណ៍របស់ គ្រឺះស្ថាន ឬអង្គភាពមួយ។ ម្យ៉ាងវិញទៀតរបាយការណ៍ហិរញ្ញវត្ថុ ជារបាយការណ៍ដែលឆ្លុះបញ្ចាំងអំពីហិរញ្ញវត្ថុនាពេល កំណត់មួយច្បាស់លាល់។

២.៣.២ អ្នកប្រើប្រាស់របាយការណ៍ហិរញ្ញវត្ថុ

របាយការណ៍ហិរញ្ញវត្ថុ ត្រូវបានប្រើបា្រស់ដោយភាគីមួយចំនួន ដែលមានចំណាប់អារម្មណ៍ទៅលើ សកម្មភាព ហិរញ្ញវត្ថុទាំងឡាយរបស់ក្រុមហ៊ុន។ អ្នកប្រើប្រាស់ទាំងអស់នោះ ពិតជាចាំបាច់ត្រូវវិភាគទៅលើរបាយការណ៍ហិរញ្ញវត្ថុ ដើម្បីធ្វើការសម្រេចចិត្តទៅលើអ្វីមួយយ៉ាងច្បាស់លាស់ ហើយអ្នកប្រើប្រាស់ទាំងអស់នោះ មានទាំងក្នុង និងក្រៅ។

២.៣.២.១ ម្ចាស់អាជីវកម្ម និងអ្នកគ្រប់គ្រង

ពត៌មានដែលម្ចាស់អាជីវកម្ម និងអ្នកគ្រប់គ្រងត្រូវការ គឺពត៌មានទាំងឡាយណាដែលអាចជួយឲ្យពួកគេក្នុងការ វាយតម្លៃទៅលើលទ្ធផលអាជីវកម្ម និងការរៀបចំផែនការ ព្រមទាំងការធ្វើសេចក្តីសម្រចចិត្តសម្រាប់ពេលអនាគត។

២.៣.២.២ អ្នកផ្គត់ផ្គង់

នៅពេលដែលក្រុមហ៊ុនមួយស្នើសុំទិញជំពាក់ពី អ្នកផ្គត់ផ្គង់ ពេលនោះអ្នកផ្គត់ផ្គង់ ត្រូវការពិនិត្យមើលរបាយ-ការណ៍ហិរញ្ញវត្ថុរបស់ក្រុមហ៊ុនដើម្បីកំណត់ពីចំនួនទឺកប្រាក់ដែលអាចជំពាក់បាន និងកំណត់ពីលទ្ធភាពសងបំណុលរបស់ ក្រុមហ៊ុន ឬអង្គភាពអាជីវកម្ម។

២.៣.២.៣ ធានាគារ

ធនាគារក៏ដូចជាអ្នកផ្គត់ផ្គង់ដែរ គឺត្រូវការប្រើប្រាស់របាយការណ៍ហិរញ្ញវត្ថុ ដើម្បីបញ្ជាក់ពីលទ្ធភាពសងវិញនូវ ចំនួនទឺកប្រាក់ដែលក្រុមហ៊ុនខ្ចី។ ធនាគារក៏ប្រើបា្រស់ពត៌មានហិរញ្ញវត្ថុរបស់ខ្លួន ដើម្បីកំណត់ថាតើគួរឲ្យក្រុមហ៊ុនខ្ចីប៉ុន្មាន ក្នុងរយៈពេលប៉ុន្មាន?

២.៣.២.៤ អាជ្ញាធរពន្ធ

អាជ្ញាធរពន្ធប្រើប្រាស់ពត៌មានហិរញ្ញវត្ថុក្នុងគោលបំណងដ៏សំខាន់មួយគឺការកំណត់មូលដ្ឋានគិត ពន្ធ។ ពន្ធប្រាក់ ចំណេញ (Income Tax) ត្រូវបានគិតទៅលើប្រាក់ចំណេញដែលក្រុមហ៊ុនរកបាន។ អាជ្ញាធរពន្ធ ក៏បានប្រើប្រាស់ ពត៌មានហិរញ្ញវត្ថុដើម្បីកំណត់ប្រភេទពន្ធផ្សេងៗទៀតដូចជាៈ ពន្ធលើផលរបរ, ពន្ធលើទ្រព្យសម្បតិ្ត ជាដើម។

២.៣.២.៥ អតិថិជន

គោលបំណងរបស់អតិថិជនក្នុងការប្រើប្រាស់ពត៌មានហិរញ្ញវត្ថុគឺការកំណត់អំពីលទ្ធភាពផ្គត់ផ្គង់ និងសុវត្ថិភាព ផ្នែកសេដ្ឋកិច្ច របស់ក្រុមហ៊ុន។

២.៣.៣ សំណុំនៃរបាយការណ៍ហិរញ្ញវត្ថុ

របាយការណ៍ហិរញ្ញវត្ថុ ជាមូលដ្ឋានមានចំនួន ៤ គឺ របាយការណ៍ចំណេញ-ខាត ឬ របាយការណ៏លទ្ធផល (Income Statement), តារាងតុល្យការ (Balance Sheet), របាយការណ៍មូលធនរបស់ម្ចាស់ (Statement of Owner’s Equity), របាយការណ៍ចរន្តសាច់ប្រាក់ (Statement of Cash Flow)។

២.៣.៣.១ របាយការណ៍លទ្ធផល (Income Statement)

**២.៣.៣.១.១ និយមន័យរបាយការណ៍លទ្ធផលរបស់បណ្តាធនាគារ**

របាយការណ៍លទ្ធផលឬ របាយការណ៍ចំណេញខាត (Income Statement) គឺជារបាយការណ៍មួយដែល បង្ហាញពីលទ្ធផលអាជីរកម្មរបស់ក្រុមហ៊ុនដែលពិពណ៏នាអំពីចំណូល (Revenues) និងបន្ទុកចំណាយ​​​​ (Expenses) ក្នុងការិយមួយ។ ចំណូលសុទ្ធទាំងអស់ សំដៅដល់ចំណូលសុទ្ធពីប្រតិបត្តិការ នៅក្នុងដំណើរការអាជីវកម្មរបស់អង្គភាពផ្ទាល់។ វាគឺជារបាយការណ៍មួយដែលត្រូវបានសង្ខេបរាល់សកម្មភាពហិរញ្ញវត្ថុនៅក្នុងកំឡុងពេល ជាក់លាក់មួយដែលជា ទូទៅអាចជា ខែ ត្រីមាស ឆមាស ឬ ឆ្នាំ។

**២.៣.៣.១.២ ទម្រង់របាយការណ៍លទ្ធផលរបស់បណ្តាលធនាគារ**

**តារាងទី​២.១**: ទម្រង់របាយការណ៍លទ្ធផល (Income Statement)



**២.៣.៣.១.៣ សមាសធាតុសំខាន់នៅក្នុងរបាយការណ៏ចំនេញ ខាត**

* **ចំណូលរបស់ធនាគារ: គឺចំណូលការប្រាក់ដែលបង្កើតឡើងដោយទ្រព្យសកម្មផ្តល់ចំណូលរបស់ធនាគារផ្សេងៗ និងទ្រព្យសកម្មផ្សេងៗ។**
* **ចំណូលហិរញ្ញវត្ថុពីឥណទានសរុប: គឺជាចំណូលពីការប្រាក់ ថ្លៃឈ្នួល និងកម្រៃជើងសារ (រូមទាំងចំណូលពី** ការ**ពិន័យ**) តែនៅលើឥណទានសរុប។
* **ចំណូលហិរញ្ញវត្ថុពីការវិនិយោគ:** គឺជាចំណូលពីការប្រាក់ ភាគលាភ និងចំណូលផ្សេងៗដែលប្រមូលបានដោយ ទ្រព្យសកម្មជាហិរញ្ញវត្ថុជាជាងឥណទានដូចជា ប្រាក់បញ្ញើរបង់ការប្រាក់ពេលក្រោយ វិញ្ញាបនប័ត្រលើប្រាក់ បញ្ញើរ (Deposit)។
* **ចំណូលការប្រាក់:** គឺជាចំណូលការប្រាក់ និងកម្រៃជើងសារ ដែលបានមកពីការបញ្ចេញឥណទានទៅឲ្យអតិថិជន ឬមួយផ្នែកទៀតបានមកពីចំណូលការប្រាក់ដ៏ទៃទៀតរួមមានៈ
* ចំណូលពីការវិនិយោគក្នុងមូលប័ត្រ
* ចំណូលការប្រាក់ទទួលបានពីការឲ្យខ្ចីជាអន្តរធនាគារ និងពីកិច្ចសន្យាទិញយកវិញ
* ការប្រាក់ទទួលបានពីការដាក់ប្រាក់បញ្ញើរមានការកំណត់នៅបណ្តាលធនាគារផ្សេងៗ។
* **ចំណូលមិនមែនការប្រាក់:** គឺជាចំណូលដែលបានពីប្រភពផ្សេងៗ មិនមែនការប្រាក់ពីការឲ្យខ្ចី និងមូលប័ត្រត្រូវ បានគេហៅថា ចំណូលមិនមែនការប្រាក់ដែលរួមមាន កម្រៃសេវា លើគណនីប្រាក់បញ្ញើរ និងសាហ៊ុយ ឬកម្រៃផ្សេងៗ ដែលបានពីការបម្រើសេវាធនាគារផ្សេងៗ។ ក្នុងពេលថ្មីៗនេះធនាគារបានផ្តោតទៅលើចំណូល មិនមែនការប្រាក់ជាប្រភពចំណូលសំខាន់ក្នុងពេលអនាគតតាមរយៈការបង្កើត សេវាផ្សេងៗ ដូចជាការងារ ជើងសារ និងសេវាធានារ៉ាប់រង។
* **ចំណាយការប្រាក់** គឺជាការបា្រក់លើប្រាក់បញ្ញើរបស់អតិថិជន និងការប្រើប្រាស់លើប្រាក់ខ្ចីមិនមែនប្រាក់បញ្ញើ។ ធនាគារភាគច្រើនបានគណនារកចំណូលការប្រាក់សុទ្ធដោយយកចំណូលការប្រាក់សរុប ដកនឹងចំណាយការ ប្រាក់សរុប ឬហៅចំណាយការបា្រក់សុទ្ធនេះថា គំលាតការប្រាក់ ពោលគឺជា គំលាតរវាងចំណូលការប្រាក់ដែល ធនាគារទទួលបាន និងថ្លៃដើមនៃមូលនិធិដែលធនាគារបានខ្ចី។
* **សំវិធានធនឥណទានបាត់បង់ៈ** ជាគណនីមួយដែលត្រូវបានធនាគារ ប្រើប្រាស់សំរាប់កត់ត្រារាល់ឥណទាន ទាំងឡាយណាដែលមានការយឺតពេលក្នុងការសង ឬមិនសង។
* **ប្រាក់ចំណេញមុនពេលកាត់សំវិធានធនឥណទានបាត់បង់ៈ** គឺជាលទ្ធផលដែលទទួលបាននៅពេលដែលធ្វើការ គណនា ដោយយក ចំណូលការប្រាក់សុទ្ធ បូក ជាមួយនឹង ចំណូលកម្រៃ និងជើងសារសុទ្ធ បូកជាមួយ ចំណូលប្រតិបត្តិការផ្សេងៗ រួចដកជាមួយ ចំណាយទូទៅនឹងចំណាយប្រតិបត្តិការ។
* **ចំណូលកម្រៃ និងជើងសារ (Fees and Commission Income):** ជាចំណូលដែលទទួលបានមកពី កម្រៃ ពីការផ្តល់សេវាកម្ម កម្រៃពីដំណើរការផ្តល់ឥណទាន និងចំណូលផ្សេងៗ។
* **ចំណូលប្រតិបត្តិការផ្សេងៗ (Other operating Income):** ជាចំណូលដែលទទួលបានមកពី បំណុល អាក្រក់ដែលទារបានមកវិញ កម្រៃផាកពិន័យទទួលពីការសងយឺត ចំណេញពីការលក់ទ្រព្យសម្បត្ថិ និងបរិក្ខា ចំណេញ ពីការប្តូរ រូបិយប័ណ្ណសុទ្ធ និងចំណូលផ្សេងៗជាដើម។
* **ចំណាយទូទៅ និងចំណាយរដ្ឋបាលៈ** គឺជាចំណាយដែលទាក់ទងនឹងដំណើការអាជីវកម្ម របស់ក្រុមហ៊ុន ចំណាយនេះមានដូចជាៈ ចំណាយ លើប្រាក់ខែបុគ្គលិក ប្រាក់រង្វាន់ផ្សេងៗ ការជួល ការជួសជុល ការថែទាំ ចំណាយកើការហឹ្វកហាត់បុគ្គលិក ចំណាយទឹកភ្លើង ចំណាយលើក្រដាស់ស្នាម និងចំណាយលើសំភារៈផ្សេងៗ ទៀតដែលបានប្រើប្រាស់នៅក្នុងដំណើការអាជីវកម្ម។
* **ប្រាក់ចំណេញមុនពេលបង់ពន្ធៈ** គឺជាប្រាក់ចំណេញដែលទទួលបាននៅពេលយើងធ្វើការគណនារួច ដោយយក ប្រាក់ចំណេញមុនពេលកាត់សំវិធានធនឥណទានបាត់បង់ ដកជាមួយ ចំនួននៃសំវិធានធនឥណទានបាត់បង់។
* **ចំណាយប្រាក់ពន្ធលើប្រាក់ចំណូលៈ** សំដៅដល់ចំណាយប្រាក់ពន្ធ ដែលទូទាត់លើប្រាក់ចំណូលសុទ្ធ ឬប្រាក់ ចំណេញដែលកំណត់ដោយអាជ្ញាធរពន្ធក្នុងតំបន់។
* **ប្រាក់ចំណេញក្នុងឆ្នាំៈ** គឺជាលទ្ធផលដែលទទួលបានបន្ទាប់ពីយើងធើ្វការគណនា ដោយយកប្រាក់ចំណេញមុន ពេលបង់ពន្ធ ដកជាមួយប្រាក់ពន្ធដែលត្រូវចំណាយ។

២.៣.៣.២ របាយការណ៏មូលធនម្ចាស់ (Statement of Owner Equity)

**២.៣.៣.២.១ និយមន័យរបាយការណ៍មូលធនម្ចាស់**

របាយការណ៍មូលធនម្ចាស់ (Statement of owner equity) គឺជារបាយការណ៍មួយដែលបង្ហាញពីភាព ប្រែប្រួលរបស់មូលធនម្ចាស់របស់អង្គភាពនៅក្នុងកាលកំណត់ជាក់លាក់ណាមួយ។

ប្រាក់ចំណេញ បានធ្វើឲ្យមូលធនរបស់ម្ចាស់មានការកើនឡើន ប៉ុន្តែមូលធនរបស់ម្ចាស់ថយចុះដោយសារតែការ ខាតបង់ម្យ៉ាងទៀត មូលធនរបស់ម្ចាស់ កើនឡើងដោយសារការវិនិយោគបន្ថែម និងប្រាក់ចំនេញហើយកត្តាផ្សេងៗទៀត ដែលធ្វើឲ្យមូលធន ថយចុះដោយសារការដកដើមទុន ដើម្បីយកទៅប្រើប្រាស់ផ្ទាល់ខ្លួន ឬ អាចដោយសារការដំណើរការ អាជីវកម្មមិនបានល្អដែលនាំ​ឲ្យមានការខាតបង់ឬមានគ្រោះធម្មជាតិផ្សេងៗកើតឡើងចំពោះអង្គភាព។

សារៈសំខាន់នៃរបាយការណ៍ហិរញ្ញវត្ថុមួយនេះគឺ សំរាប់បើធ្វើការតាមដានទ្រព្យរបស់ខ្លួន ដែលបានធ្វើប្រតិបត្តិ- ការសេដ្ឋកិច្ចក្នុងការិយបរិច្ឆេទនីមួយៗ។

**២.៣.៣.២.២ ទម្រង់នៃរបាយការណ៍មូលធនម្ចាស់**

តារាងទី ២.២: ទម្រងនៃរបាយការណ៍មូលធនម្ចាស់



**២.៣.៣.២.៣ សមាសធាតុនៃរបាយការណ៍មូលធនម្ចាស់**

សមាសធាតុសំខាន់ៗនៅក្នុងរបាយការណ៍មូលធនម្ចាស់មានដូចតទៅ៖

* **គណនីមូលធនដើមគ្រា:** នៅពេលដែលម្ចាស់ធនាគារដាក់ដើមទុននៅក្នុងធនាគាររបស់ខ្លួនចំនួនទឹកប្រាក់របស់ ខ្លួនត្រូវបានកត់ត្រាចូលក្នុងគណនីមូលធន។
* **ចំណេញ-ខាត:** ផលចំណេញធ្វើឲ្យកើនឡើនមូលធនម្ចាស់ រីឯ ការខាតគឺជាកត្តាដែលធ្វើ ឲ្យមូលធនម្ចាស់ ថយចុះដូចនេះនៅពេលដែលផលចំណូលធំជាងបន្ទុកចំណាយក្រុមហ៊ុនទទួលបានប្រាក់ចំនេញប៉ុន្តែពេលដែលចំណាយធំជាងផលចំណូលនោះក្រុមហ៊ុននិងទទួលរងនៅការបាត់បង់។
* **គណនីដកដើមទុន:** នៅពេលម្ចាស់ធនាគារដកទ្រព្យសកម្មពីធនាគារយកទៅប្រើប្រាស់ផ្ទាល់ខ្លួនចំនួនទឹកប្រាក់ នោះទ្រព្យសកម្មពីធនាគារយកទៅប្រើប្រាស់ផ្ទាល់ខ្លួនចំនួនទឹកប្រាក់នោះត្រូវកត់ត្រាក្នុងគណនីដកដើមទុន។
* **គណនីមូលធនចុងគ្រា:** គឺជាតម្លៃដែលបានមកពី ការយកគណនីមូលធនដើមគ្រា ទៅបូកជាមូយផលចំណូល (Net Income) នៅពេលដែលអាជីវកម្មទទួលបានផលចំណេញ ឬក៏ធ្វើការដកជាមួយ ការខាតក្នុងគ្រា (Net Loss) ប្រសិនបើអាជីវកម្មទទួលការខាតបង់ក្នុងអំឡុងគ្រា បន្ទាប់មកយកទៅដកជាមួយ ការដកដើម- ទុនពីម្ចាស់ (Owner’s Drawing) អាចនិយាយបានថា វាជា ដើមទុនពិតប្រាកដដែលម្ចាស់ទទួលបាន ឬនៅសល់ចុងគ្រា។

២.៣.៣.៣ តារាងតុល្យការ (Balance Sheet)

**២.៣.៣.៣.១ និយមន័យរបស់ តារាងតុល្យការ**

តារាងតុល្យការ (Balance Sheet) គីជារបាយការណ៍មួយដែលបានបង្ហាញអំពីទ្រពសកម្ម (Assets) ជាមួយនឹងបំណុលត្រូវសង (Liabilities) និងមូលធនម្ចាស់ (Owner’s Equity) របស់ធនាគារក្នុងពេលវេលាកំណត់ ជាក់លាក់ណាមួយ។ យើងអាចនិយាយបានថា តារាងតុល្យការ (Balance Sheet) ជារបាយការណ៍ដែលបង្ហាញពី លទ្ធផលសងបំណុលរបស់ធនាគារបានទាន់ពេលឬទេ ភាពបត់បែនរបស់ហិរញ្ញវត្ថុ ដើម្បីទទួលបានទុន និងចែកចាយជា សាច់ប្រាក់នៅក្នុងទំរង់ជាការចែកភាគលាភទៅកាន់ម្ចាស់ធនាគារផងដែរ ដែលនៅក្នុងនោះវាបង្ហាញពីទិន្នន័យ ទ្រព្យសកម្ម បំណុលត្រូវសង និងមូលធនម្ចាស់របស់ក្រុមហ៊ុននាកាលកំណត់ជាក់លាក់មួយ។ វាបានបែងចែកជាពីរផ្នែកគឺៈ

* ធនធាន (Use of Funds) ជាធនធានដែលមាននៅក្នុងក្រុមហ៊ុន ហើយគេនិយមហៅថា ទ្រព្យសកម្ម។ ធនធាន ដែលមាននៅក្នុងក្រុមហ៊ុនមានដូចជា សាច់ប្រាក់, ដី, អគារ, រថយន្ត និយាយរួមគឺអ្វីៗដែល មាននៅក្នុងក្រុមហ៊ុន ហើយផ្តល់ផលប្រយោជន៍ដល់ក្រុមហ៊ុន។
* ប្រភពនៃធនធាន (Source of Funds) ជាប្រភពនៃធនធានរបស់ក្រុមហ៊ុន ហើយប្រភពដែលអាចអោយ ក្រុមហ៊ុន ទទួលបានធនធាន មានពីរ គឺ តាមរយៈការខ្ចី ឬជំពាក់ ដែលគេហៅថា បំណុល ហើយតាមរយៈ នៃការ វិនិយោគរបស់ម្ចាស់ផ្ទាល់ ដែលគេហៅ មូលធនម្ចាស់។

សមីការនៃតារាងតុល្យការ ក៏ដូចជា សមីការគណនេយ្យ ត្រូវបានគេកំណត់ដូចខាងក្រោមៈ



**២.៣.៣.៣.២ ទម្រង់នៃ របាយការណ៍តារាងតុល្យការនៃបណ្តាធនាគារ**

តារាងទី ២.៣ ទម្រង់នៃតារាងតុល្យការរបស់ធនាគារ



**២.៣.៣.៣.៣ សមាសធាតុសំខាន់ៗ នៅក្នុងតារាងតុល្យការ**

**ទ្រព្យសកម្ម (Assets)**

ទ្រព្យសកម្ម (Asset) គឺជាទ្រព្យ ឬប្រភពនៃធនធានទាំងឡាយ ណាដែលអាចស្វែងរកប្រាក់ចំណូលជូនទៅ កាន់ក្រុមហ៊ុន តាមរយៈសកម្មភាពអាជីវកម្ម។ ទ្រព្យសកម្មទាំងអស់នោះត្រូវបានរៀបចំទៅតាមលំដាប់លំដោយ នៃភាព ងាយស្រួលបំលែងជាសាច់ប្រាក់។ ទ្រព្យសកម្មមួយចំនួនរូមមានៈ

* **គណនីសាច់ប្រាក់ (Cash Accounts):** គណនីសាច់ប្រាក់ជាទ្រព្យសកម្មដំបូងគេបង្អស់ដែល ត្រូវបានរៀបចំ ក្នុងតារាងតុល្យការរបស់អង្គភាពអាជីវកម្ម ឬធនាគារទាំងអស់។ គណនីសាច់ប្រាក់រួមមាន សាច់ប្រាក់ក្នុងទូរ ដែក (Vault Cash), ប្រាក់បញ្ញើរនៅតាមបណ្ដាធនាគារផ្សេងៗ (Deposit at another bank), សាច់ប្រាក់កំពុងប្រមូល (Cash in Process of collections) និងគណនី ទុនបម្រុងរបស់ធនាគារនៅធនា- គារកណ្ដាល ហើយខ្ទង់ទាំងអស់ត្រូវបាន ហៅថាទុនបំរុងទីមួយ។ ​
* **ការវិនិយោគទៅលើមូលបត្រ (Securities):** គឺជាការវិនិយោគរបស់ធនាគារដោយ ផ្ទាល់តាមរយៈការទិញនូវ មូលបត្រ។ ដែលមូលបត្រត្រូវបានបែកចែកជាពីរ គឺមូលបត្ររយៈពេលវែង និងមូលបត្ររយៈពេលខ្លី។
* **ឥណទាន និងបុរេប្រទាន​ (Loan and Advances):** ជាប្រភេទឥណទាននិងបុរេប្រទានដែលបានផ្តល់ឲ្យ អតិថិជន ត្រូវបានកត់ត្រានៅក្នុងតារាងតុល្យការតាមប្រាក់ដើម ដកចេញនូវចំនួនទាំងឡាយណាដែលបានលុប ចោលនិងសំវិធានសំរាប់ឥណទាន និងបុរេប្រទានអាក្រក់។ ហើយវាជាខ្ទង់ទ្រព្យសកម្មដែលធំជាងគេនៅក្នុង តារាងតុល្យការ។ ជាទូទៅឥណទានមានពីពាក់កណ្តាលទៅពីរភាគបីនៃទ្រព្យសកម្មរបស់ធនាគារ។
* **ទ្រព្យសកម្មផ្សេងៗ (Another Asset):** គឺជាប្រភេទទ្រព្យសកម្មដែលខុសពីទ្រព្យសកម្មខាងលើ មានដូចជាៈ គណនេយ្យដែលត្រូវទទួល សំណង់អាគារ និងទ្រព្យអរូបីជាដើម។

**ទ្រព្យអកម្ម ឬបំណុល (Liabilities)**

ទ្រព្យអកម្ម ឬបំណុលរបស់ធនាគារ ​សំដៅទៅដល់ទ្រព្យទាំងឡាយណាដែលតម្រូវឲ្យធនាគារធ្វើការទូទាត់សង វាក៏ជាកត្តព្វកិច្ចដែលធនាគារត្រូវ ធ្វើការរាល់បំណុលដែលធនាគារមាន ទៅឲ្យម្ចាស់បំណុល មានដូចជា អថិតិជន ធនាគារដ៏ទៃ និងជាពិសេស ធនាគារជាតិ។ ទ្រព្យអកម្មទាំងអស់នេះរួមមានៈ

* **ប្រាក់បញ្ញើ (Deposits):** ទ្រព្យអកម្មចំបងរបស់ធនាគារ គឺប្រាក់បញ្ញើដែលជាឥណទានហិរញ្ញវត្ថុ ក្រុមហ៊ុន ​ក្រុម​គ្រួសារ ស្ថាប័នផ្សេងៗត្រូវទូទាត់ការប្រាក់ពីធនាគារវិញ។ ប្រភេទប្រាក់បញ្ញើសំខាន់ៗរួមមាន៖
* ប្រាក់បញ្ញើចរន្ត: ជាគណនីមូលប្បទានបត្រដែលទូទាត់នៅធនាគារ អនុញ្ញាតអោយអតិថិជនប្រើប្រាស់ មូលប្បទានបត្រ សម្រាប់ជាមធ្យោយបាយក្នុងការទូទាត់។
* ប្រាក់បញ្ញើសន្សំ: ជាទូទៅធនាគារអោយការប្រាក់ទាបបំផុតលើគណនីប្រាក់សន្សំ ប៉ុន្តែអតិថិជនអាចដាក់​ ឬដកប្រាក់ពេលណាក៏បាន ចំនួនប៉ុន្មានក៏បាន។
* ប្រាក់បញ្ញើមានកាលកំណត់: សារះសំខាន់នៃប្រាក់បញ្ញើមានកាលកំណត់គឺ វិញ្ញាបត្រប្រាក់បញ្ញើ ជាទូទៅ វាមានកាលកំណត់ជាក់លាក់ ហើយមានការប្រាក់។ ប្រាក់បញ្ញើមានកាលកំណត់អាចដាក់ផ្ញើចំនួនប៉ុន្មានក៏ បាននិងរយះកាលប៉ុន្មានក៏បាន អត្រាការប្រាក់អាស្រ័យលើការព្រមព្រៀងរវាងខាងធនារគារ និងអតិថិជន ដែលផ្ញើរប្រាក់។
* **បង្គរ និងទ្រព្យអកម្មផ្សេងៗ (Accrual and other liabilities):** គណនីមានដូចជា បង្គរការប្រាក់ត្រូវបង់ (Accrued interest payable) ប្រាក់រង្វាន់លើកទឹកចិត្ត (Bonus) មូលប្បទានបត្រ និងការផ្ទេរមូលនិធិ (Cheque and fund transfers) ពន្ធកាត់ទុក (Withholding Tax) ពន្ធលើប្រាក់បៀរវត្សរ៍ (Tax on Salary) និងបង្គរផ្សេងៗ។
* **ប្រាក់កម្ចីៈ** ក្រៅពីប្រាក់បញ្ញើ នៅមានប្រភពផ្សេងៗទៀតសម្រាប់ធនាគារដែលគេហៅថា ការខ្ចីប្រាក់ពីប្រភពមិន មែនប្រាក់បញ្ញើ។ ការរកប្រភពទុនតាមវិធីនេះគឺធនាគារត្រូវធ្វើការចំណាយខ្ពស់ដើម្បីទទួលបានប្រភពទុន។
* **បំណុលបន្ទាប់បន្សំ (Subordinated debts):** ជាបំណុលដែលគ្មានការធានា​​ និងជាបំណុលដែលទទួលបាន មកពីកម្ចីពីម្ចាស់ភាគហ៊ុន។

**ទ្រព្យរបស់ម្ចាស់ (Shareholder's Equity)**

មូល​ធនម្ចាស់​(Shareholder’s Equity):ជាមូលធនដែល​ម្ចាស់​ក្រុម​ហ៊ុន ឬធនាគារ បានធ្វើការ​ដាក់​ទុន​លើ​ការ​វិនិយោគ សម្រាប់​ធ្វើអាជីវកម្មរបស់ខ្លួន។ គណនីនៃទ្រព្យរបស់ម្ចាស់ទាំងអស់រួមមានៈ

* **ភាគហ៊ុនធម្មតា (Common Stock):** ជាប្រភេទប័ណ្ណកម្មសិទ្ធមួយ ដែលត្រូវបានបោះផ្សាយដោយក្រុមហ៊ុន សាជីវកម្មហើយប័ណ្ណនេះវាផ្តល់សិទ្ធឲ្យអ្នកកាន់វា ដូចជា អ្នកកាន់អាចមានសិទ្ធបោះឆ្នោតជ្រើសរើសក្រុមប្រឹក្សា ភិបាល ឬ ឈរឲ្យគេបោះឆ្នោត​ និងមានសិទ្ធសម្រចចិត្តផ្សេងៗទៀតបាននៅក្នុងក្រុមហ៊ុន។ ប៉ុន្តែប្រភេទភាគ ហ៊ុនធម្មតានេះ ត្រូវបានផ្តល់ជាភាគលាភ​ និងមានការប្រែប្រួល លើសពីនេះទៀត ប្រសិនបើក្រុមហ៊ុនមានបញ្ហា គឺត្រូវបានគេធ្វើការទូទាត់សងក្រោយគេ​។
* **ភាគហ៊ុនអាទិភាព (Preferred Stock):** ជាប្រភេទភាគហ៊ុនមួយដែល ផ្តល់ជាភាគលាភតែមានចំនួនថេរតែ ទទួលបាន មុនភាគហ៊ុនធម្មតា។ ភាគហ៊ុននេះ មិនផ្តល់សិទ្ធឲ្យមា្ចស់ធ្វើការសម្រចចិត្តរឿងក្រុមហ៊ុនទេ។
* **អតិរេកភាគហ៊ុន (Capital Surplus):** ភាគហ៊ុនប្រភេទនេះអាចកើតឡើង នៅពេលដែលការលក់ភាគហ៊ុន បានបុព្វលាភលើសតម្លៃចារឹក។
* **ប្រាក់ចំណេញរក្សាទុក (Retained Earnings):** ជាប្រាក់ចំណេញដែលក្រុមហ៊ុនមិនបានធ្វើការបែងចែកជូន ទៅម្ចាស់ភាគហ៊ុន។

២.៣.៣.៤ របាយការណ៏ចរន្តសាច់ប្រាក់ (Statement of Cash flow)

២.៣.៣.៤.១ និយមន័យរបាយការណ៍ចរន្តសាច់ប្រាក់

របាយការណ៍ចរន្តសាច់ប្រាក់ (Statement of cash flow) គឺជារបាយការណ៍មួយដែលបង្ហាញអំពីលំហូរ សាច់ប្រាក់ចូល (Cash inflow) និងលំហូសាច់ប្រាក់ចេញ (Cash outflow) របស់អង្គភាពអាជីវកម្មមួយក្នុងថេរ- វេលាជាក់លាក់ណាមួយ។

របាយការណ៍ចរន្តសាច់ប្រាក់ គឺជារបាយការណ៍មួយដែលផ្ដល់ឲ្យនៅ ការសង្ខេបនៅចរន្តសាច់ប្រាក់នៅលើរយៈពេលមួយដែលជាប់ទាក់ទងគ្នា តួជាយ៉ាងដូចជាឆ្នាំដែលទើបបញ្ចប់ អាចនិយាយបានថា របាយការណ៍ដែលគេហៅថា ចរន្តសាច់ប្រាក់ គឺជារបាយការណ៍ប្រភពឬជារបាយការណ៍ប្រើប្រាស់ ដែលវាផ្ដល់នៅការយល់ដឹង ច្បាស់លាស់ទៅក្នុង ប្រតិបត្តិការរបស់អង្គភាពក្នុងការវិនិយោគ និងចរន្តសាច់ប្រាក់ហិរញ្ញប្បទាន ហើយធ្វើឲ្យវាត្រូវគ្នាជាមួយនិងការប្រែប្រួល នៅក្នុងសាច់ប្រាក់ និងមូលបត្រអាចលក់ដូរបាននៅក្នុងគ្រាដែលមានទំនាក់ទំនង។

សកម្មភាពបីដែលមានឥទ្ធិពលក្នុងរបាយការណ៍ចរន្តសាច់ប្រាក់គឺៈ

* សកម្មភាពប្រតិបត្តិការ (Operating activities)
* សកម្មភាពវិនិយោគ (Investing activities)
* សកម្មភាពហិរញ្ញប្បទាន (Financing activities)

២.៣.៣.៤.២ ទម្រង់នៃរបាយការណ៍ចរន្តសាច់ប្រាក់ នៃបណ្តាធនាគារ

**តារាងទី ២.៤: ទម្រង់នៃរបាយការណ៍ចរន្តសាច់ប្រាក់ តាមវិធីសាស្រ្តផ្ទាល់**



២.៣.៣.៤.៣ សមាសធាតុនៃរបាយការណ៍ចរន្តសាច់ប្រាក់

* **សកម្មភាពប្រតិបត្តិការ (Operating Activities)** ជាសកម្មភាពប្រចាំថ្ងៃដែលទាក់ទងទៅនិងលំហូរ សាច់ប្រាក់ចេញ និងលំហូរសាច់ប្រាក់ចូលរបស់អង្គភាព។ សកម្មភាពប្រតិបត្តិការ នេះអាចធ្វើការរៀបចំ និងបង្ហាញ តាមវិធីសាស្រ្តពីរ គឺវិធីសាស្រ្តប្រយោល និងវិធីសាស្រ្តផ្ទាល់។
* លំហូរសាច់ប្រាក់ចូល (Cash inflow)
* សាច់ប្រាក់ដែលទទួលបានពីការលក់ទំនិញនិងសេវាកម្ម
* ការប្រាក់ដែលទទួលបានពីការផ្ដល់ឥណទាន
* ភាគលាភដែលទទួលបានពីការវិនិយោគ
* លំហូរសាច់ប្រាក់ចេញ (Cash outflow)
* ការទិញសន្និធិ
* ការទិញវត្ថុធាតុដើម
* ការទូទាត់ទៅឲ្យអ្នកផ្គត់ផ្គង់
* ការទូទាត់ទៅឲ្យម្ចាស់បំណុល
* **សកម្មភាពវិនិយោគ (Investing Activities)** ជាសកម្មភាពដែលទាក់ទងការទិញលក់ឬវិនិយោគទៅ លើទ្រព្យសកម្មរយៈពេលវែង។
* លំហូរសាច់ប្រាក់ចូល (Cash inflow)
* សាច់ប្រាក់ដែលទទួលបានពីការលក់អចលនទ្រព្យ
* សាច់ប្រាក់ដែលទទួលបានមកពីការវិនិយោគបណ្តោះអាសន្ន
* សាច់ប្រាក់ដែលបានពីការប្រមូលដើមទុនបន្ទាប់ពីការផ្តល់ឥណទានមកវិញ
* សាច់ប្រាក់ដែលបានពីការវិនិយោគពីអង្គភាពខាងក្រៅ
* លំហូរសាច់ប្រាក់ចេញ (Cash Outflow)
* សាច់ប្រាក់ដែលចំណាយលើការទិញអចលនទ្រព្យ
* ​សាច់ប្រាក់ដែលចំណាយលើការទិញ Marketable Securities
* សាច់ប្រាក់ដែលចំណាយលើការផ្តល់ជាឥណទាន
* **សកម្មភាពហិរញ្ញប្បទាន ឬសកម្មភាពហិរញ្ញវត្ថុ (Financial activities) ​** ជាសកម្មភាពនិងប្រតិបត្តិការ ណាដែលជះឥទ្ធិពលដល់ទ្រព្យម្ចាស់។
* **លំហូរសាច់ប្រាក់ចូល (Cash Inflow)**
* សាច់ប្រាក់ដែលទទួលបានពីការបោះផ្សាយលក់មូលបត្រ
* ការដាក់បញ្ចាំទ្រព្យសម្បត្តិនិងសាច់ប្រាក់ដែលខ្ចីរយះពេលវែង
* **លំហូរសាច់ប្រាក់ចេញ (Cash Outflow)**
* ការទូទាត់ ការបែងចែកភាគលាភជាសាច់ប្រាក់
* ការចំណាយទៅលើប្រាក់ដើមនៃការខ្ចីផ្សេងៗ

**២.៤.៣.៣.៤ របាយការណ៍ចរន្តសាច់ប្រាក់តាមវិធីសាស្រ្តផ្ទាល់ និងប្រយោល**

ទម្រង់នៃរបាយការណ៍ចរន្តសាច់ប្រាក់ អាចធ្វើការរៀបចំ តាមវិធីសាស្រ្តពីរ គឺ របាយការណ៍ចរន្តសាច់ប្រាក់ តាមវិធីសាស្រ្តផ្ទាល់ (Direct Method) និងមួយវិញទៀតគឺ របាយការណ៍ចរន្តសាច់ប្រាក់តាមវិធីសាស្រ្តប្រយោល (Indirect Method)។

**ទម្រង់នៃរបាយការណ៍ចរន្តសាច់ប្រាក់នៃវិធីសាស្រ្តផ្ទាល់ (Direct Method)**

តារាងទី ២.៤​: ទំរង់នៃរបាយការណ៍លំហូរសាច់ប្រាក់វិធីសាស្រ្តផ្ទាល់



**ទម្រង់នៃរបាយការណ៍ចរន្តសាច់ប្រាក់នៃវិធីសាស្រ្តប្រយោល (Indirect Method)**

តារាងទី ២.៥ ទម្រង់នៃរបាយការណ៍ចរន្តសាច់ប្រាក់នៃវិធីសាស្រ្តប្រយោល



**២.៤.៣.៣.៥ គោលបំណងនៃរបាយការណ៍ចរន្តសាច់ប្រាក់**

គោលបំណងចំបងរបស់ របាយការណ៍ចរន្តសាច់ប្រាក់ គឺអាចជួយឲ្យអ្នកវិនិយោគ ម្ចាស់បំណុលនិងអ្នកប្រើ ប្រាស់ផ្សេងៗទៀត ស្វែងយល់ ពីកត្តាមួយចំនួនទៀតដែលទាក់ទងជាមួយរបាយការណ៏នេះមានដូចជាៈ

* ជួយសំរួលដល់ការប៉ាន់ស្មាននៃចរន្តសាច់ប្រាក់នាពេលអនាគត
* ជួយកំណត់នូវលទ្ធផលរបស់អង្គភាពក្នុងការបង់ភាគលាភឲ្យអង្គភាព
* ជួយកំណត់នូវលទ្ធភាព​របស់អង្គភាពក្នុងការសងបំណុលរយះពេលវែង និងបង់ការប្រាក់
* អនុញ្ញាតឲ្យអ្នកវិនិយោគធ្វើការវាយតំលៃលើការគ្រប់គ្រងរបស់អង្គភាព
* ដើម្បីបង្ហាញពីទំនាក់ទំនងរវាងបំលាស់ប្តូរនៃប្រាក់ចំណេញសុទ្ធនិងបំលាស់ប្តូរជាសាច់ប្រាក់
* បង្ហាញទិដ្ធភាពជារួមនៃសាច់ប្រាក់​និងការវិនិយោគមិនមែនសាច់ប្រាក់​ និងប្រតិបត្តិការហិរញ្ញវត្ថុរបស់អង្គភាព។

២.៤ ការវិភាគរបាយការណ៍ហិរញ្ញវត្ថុ

២.៤.១ និយមន័យនៃការវិភាគរបាយការណ៍ហិរញ្ញវត្ថុ

ការវិភាគរបាយាការណ៍ហិរញ្ញវត្ថុគឺ ជាការវិភាគទៅលើដំណើរការនៃការជ្រើសរើសទំនាក់ទំនង និងការវាយតម្លៃនូវភាពជោគជ័យរបស់ក្រុមហ៊ុនដោយវាយតម្លៃពីសកម្មភាពអតិតកាល និងបច្ចុប្បន្នកាល ក្នុងគោលបំណងដើម្បីប៉ាន់ ស្មាននូវសកម្មភាពក្រុមហ៊ុន នាពេលអនាគតដោយប្រើប្រាស់នូវរបាយការណ៍ហិរញ្ញវត្ថុ។

២.៤.២ គោលបំណងនៃការវិភាគរបាយការណ៍ហិរញ្ញវត្ថុ

គោលបំណងនៃ ការវិភាគរបាយការណ៍ហិរញ្ញវត្ថុ គឺផ្តល់ជូននូវពត៌មានដែលមាន ប្រយោជន៍ដល់មនុស្សទាំង ឡាយណាដែលមានបំណងបណ្តាក់ទុនវិនិយោគ ផ្តល់ឥណទាន និងសេចក្តិសម្រេចផ្សេងៗ ទៀតដែលស្រដៀងគ្នានោះព្រោះរបាយការណ៍ហិរញ្ញវត្ថុអាចជួយឲ្យពួកគេទទួលបាននូវការសម្រេចចិត្តដ៏ល្អប្រសើរមួយ។

ជាការពិតណាស់ គោលបំណងនៃការបិភាគរបាយការណ៍វត្ថុ គឺជួយដល់អ្នកដែលជាអ្នកប្រើប្រាស់របាយការណ៍ ហិរញ្ញវត្ថុទាំងអស់ ក្នុងការធ្វើសេចក្តីសម្រេចចិត្ត ផ្នែកពាណិជ្ជកម្មឲ្យកាន់តែប្រសើរឡើង។ អ្នកទាំងនោះរួមមានទាំង អ្នកខាងក្នុង និងអ្នកខាងក្រៅអង្គភាព ការពង្រឹងកេរ្តិ៍ឈ្មោះ អង្គភាពវិនិយោគ គឺពិចារណាផងដែរនូវហានីភ័យដែល កើតមានឡើង នូវក្នុងអង្គភាពពេលដែលផលចំណូលរបស់អង្គភាពកើន ឬថយចុះ។ ដូចនេះក្នុងនាមជាអ្នកគ្រប់គ្រង គឺត្រូវធ្វើការយកចិត្តទុកដាក់ក្នុងការសម្រេចចិត្តឲ្យបានល្អ។

២.៥ វិធីសាស្រ្តក្នុងការវិភាគរបាយការណ៍ហិរញ្ញវត្ថុ

ដូចដែលយើងបានដឹងហើយថា ការវិភាគរបាយការណ៍ហិរញ្ញវត្ថុ គឺពិតជាអាចផ្តល់នូវអត្ថប្រយោជន៍យ៉ាងច្រើន សន្ធឹកសន្ធាប់ដល់ អ្នកប្រើប្រាស់ដូចជា អ្នកគ្រប់គ្រង់ អតិថិជន បុគ្គលិក អ្នកវិនិយោគ និងអ្នកដែលពាក់ព័ន្ធ ឲ្យមាននូវភាពងាយស្រួល ដល់ការសម្រេចចិត្តឲ្យបានត្រឹមត្រូវ ដោយមើលទៅលើលទ្ធផលដែលបានពី ការវិភាគ រួចអាច ទទួលបាននូវទំនុកចិត្តទៅលើក្រុមហ៊ុន។

របាយការណ៍ហិរញ្ញវត្ថុបានផ្តល់ទិន្នន័យដល់អ្នកខាងក្នុង និងក្រៅអង្គភាព​អាជីវកម្ម ដើម្បីអោយពួកគេងាយ ស្រូលក្នុងការសម្រេចចិត្ត ​​​និងយល់ដឹងច្បាស់ពីរបាយការណ៍ នេះថាពិតជាមានសារះសំខាន់មែន។ បន្ថែមពីនេះវាក៏បាន បង្ហាញពីភាពខ្លាំង និងភាពខ្សោយរបស់គ្រឹស្ថានខាងផ្នែកហិរញ្ញវត្ថុដោយបង្កើតទំនាក់ទំនងរវាងតារាងតុល្យការ និងរបាយ ការណ៍លទ្ធផល។ ការវិភាគរបាយការណ៍ហិរញ្ញវត្ថុអាចប្រើនៅក្នុងផ្ទៃក្នុងដើម្បីធ្វើការវាយតម្លៃទៅលើប្រសិទ្ធិភាព ប្រតិបត្តិការអាជីវកម្ម និងគោលនយោបាយឥណទាន និងផ្នែកខាងក្រៅផ្សេងៗទៀតដូចជា ការធ្វើវិនិយោគអោយមាន លក្ខណះជាសក្តានុពល។ មានវីធីសាស្រ្តជាច្រើនក្នុងការគណនារបាយការណ៍ហិរញ្ញវត្ថុ តែក្រុមសិក្សាស្រាវជ្រាវបានលើក យកមកសិក្សាតែបីតែប៉ុណ្ណោះគឺៈ

* ការវិភាគតាមជួរដេក​ (​Horizontal Analysis)
* ការវិភាគតាមជួរឈរ (Vertical Analysis)
* ការវិភាគតាមអនុបាត​ (Ratio Analysis)

២.៥.១ ការវិភាគតាមជួរដេក (​Horizontal Analysis)

ការវិភាគរបាយការណ៍ហិរញ្ញវត្ថុតាមខ្សែដេក (Horizontal Analysis) គឺជាវិធីសាស្រ្តមួយដែលបាន បង្ហាញអោយឃើញពីបម្រែបម្រួល (ការកើនឡើង និងការថយចុះ) នៃទិន្នន័យនិមួយៗ (គណនីនិមួយៗ) នៅក្នុងរបាយការណ៍ លទ្ធផល និងតារាងតុល្យការរបស់ក្រុមហ៊ុន ពីកំឡុងពេលមួយទៅកំឡុងពេលមួយទៀត។

ការវិភាគតាមជួរដេកគឺ បានមកពីការិយបរិច្ឆេទ គណនេយ្យក្នុងរយះពេលពីរឬ ច្រើនជាងនេះហើយដែលមាន ការបង្ហាញទិន្នន័យជាបន្តបន្ទាប់មកប្រៀបធៀបក្នុងការិយបរិច្ឆេទមុនៗ។​ គេអាចនិយាយបានម្យ៉ាងទៀតថាការវិភាគតាម ជួរដេកគឺជាការប្រៀបធៀបស្ថានភាពហិរញ្ញវត្ថុរបស់ក្រុមហ៊ុនមួយតាមរយះប្រតិបត្តិការបង្ហាញ ដើម្បីវាយតម្លែនៃការប្រែប្រួលក្នុងទិន្ន័យនៃរបាយការណ៌ហិរញ្ញវត្ថុពីមួយឆ្នាំទៅមួយឆ្នាំ។

ការវិភាគនេះមានការបម្រែបម្រួលជាធម្មតារួមបញ្ចូលទាំង ការប្រែប្រួលជា ចំនួនទឹកប្រាក់និងការប្រែប្រួលជា ភាគរយផង។ គេអាចគណនាបម្រែបម្រួលនេះបាន ដោយធ្វើការប្រើប្រាស់តារាង តុល្យការ (Balance Sheet) និង របាយការណ៍លទ្ធផល (Income Statement) ដែលបាន បង្ហាញ ពីទិន្នន័យ ហិរញ្ញវត្ថុចាប់ពីពីរការិយបរិច្ឆេទឡើងទៅ។ ការវិភាគតាមជួរដេកចែក ជាពីរគឺ ទីមួយត្រូវវិភាគជាដុល្លារ និង ទីពីរត្រូវ​ វិភាគការប្រែប្រួលជាភាគរយ។​ ភាគរយ ដែលប្រែប្រួលនេះត្រូវបានគេ គណនា ដើម្បីបង្ហាញពីទំហំប្រែប្រូល នៃ បរិមាណ ប្រាក់ដុល្លារដែលទាក់ទងទៅនឹងការ ប្រែប្រួលយ៉ាងណា? តើហេតុអ្វីបានជា មានការប្រែប្រួលនោះ? តើវាល្អ ឬ មិនល្អសម្រាប់ ធនាគារក្នុងរយះពេលពី មួយឆ្នាំទៅមួយឆ្នាំ?

ការគណនាបម្រែបម្រួលជា ចំនួនទឹកប្រាក់ត្រូវធ្វើឡើងដូច តទៅ​:





២.៥.១.​១ ការវិភាគរបាយការណ៍លទ្ធផល តាមជួរដេក

តារាងខាងក្រោម ជាទម្រង់នៃការវិភាគរបាយការណ៍លទ្ធផលតាមជួរដេក (Horizontal Analysis) ជាការវិភាគមួយប្រភេទ ដែលធ្វើការវិភាគទៅលើ របាយការណ៍លទ្ធផល ដើម្បីឲ្យដឹងអំពី កម្រិតនៃការប្រែប្រួលពីមួយឆ្នាំ ទៅមួយឆ្នាំ ដោយគិតជាភាគរយ (Percentage)។

សម្រាប់អត្តប្រយោជន៍ដែលទទួលបានពីការវិភាគរបាយការណ៍លទ្ធផលតាមជួរដេកនេះ គឺ អាចដឹងថា តើ គណនីនិមួយៗដែលមាននៅក្នុងរបាយការណ៍លទ្ធផល មានការកើតឡើង ឬថយចុះ ពីឆ្នាំទី១ ទៅឆ្នាំទី២ ហើយពីឆ្នាំ បន្ទាប់ទៅឆ្នាំ បន្ទាប់ទៀត។ ការកើនឡើង ឬថយចុះពីមួយឆ្នាំ ទៅមួយឆ្នាំ អាចឲ្យអ្នកគ្រប់ដឹងពី ស្ថានភាពហិរញ្ញវត្ថុ របស់ ខ្លួន ជាពិសេសអាចឲ្យអ្នកគ្រប់គ្រង ធ្វើការកែប្រែស្ថានភាពអាជីវកម្ម ពីភាពអវិជ្ជមាន មកវិជ្ជមាន។

**តារាងទី ២.៦: ទម្រង់នៃការវិភាគរបាយការណ៍លទ្ធផលតាមជួរដេក**



២.១.៥.២ ការវិភាគតារាងតុល្យការ តាមជួរដេក

តារាងទី ២.៧: ទម្រង់តាមការវិភាគតារាងតុល្យការតាមជួរដេក



២.៥.២ ការវិភាគតាមជួរឈរ (Vertical Analysis)

ការវិភាគតាមជួរឈរគឺជា (Vertical Analysis) ការប្រៀបធៀបតាមស្ថានភាពហិរញ្ញវត្ថុរបស់ក្រុមហ៊ុនមួយ តាមរយះប្រតិបត្តិការ ពីមួយឆ្នាំទៅមួយឆ្នាំទៅនឹងឆ្នាំគោល ដើម្បីងាយស្រួលដល់ការវាយតម្លៃការប្រែប្រួលរបាយការណ៌ហិរញ្ញវត្ថុនីមួយៗ ដែលជាធាតុធម្មតាកំណត់នៅ ចំនួនគោលស្មើនឹងមួយរយភាគរយ។ ចំនួនជាគោលរបស់របាយការណ៌ លទ្ធផលគឺជា ចំណូលការប្រាក់ហិរញ្ញវត្ថុ (Total Financial Income) ហើយចំនួនជាគោលរបស់តារាងតុល្យការ គឺ ជាចំនួនទ្រព្យសកម្មសរុប (Total assets)​។​ ការវិភាគនេះបានផ្តល់នូវសក្តានុពលអាជីវកម្មមានចំនុចខ្លាំង និងចំនុច ខ្សោយក្នុងការត្រួតពិនិត្យថ្លៃដើមហើយ និងការសម្រេចបានកម្មវត្ថុរាល់ការចំណាយ។ ជាពិសេសគឺពេលបង្ហាញពីទំនាក់ ទំនងរវាងបរិមាណសមតុល្យរបស់គណនីផ្សេងៗទៅនឹងបរិមាណសរុបនៃផ្នែកណាមួយ (ទ្រព្យសកម្មសរុប និង ចំណូល ហិរញ្ញវត្ថុសរុប)។ វាត្រូវវាស់វែងដោយយកចំនួននៃធាតុនីមួយៗនៃរបាយការណ៍ហិរញ្ញវត្ថុចែកនឹងចំនួនគោល។ ជានិច្ចជាកាល យើងកំណត់យកទ្រព្យសកម្មសរុប និងចំណូលសរុបជាចំនួនគោលដោយកំណត់១០០%។



២.៥.២.១ ការវិភាគរបាយការណ៍លទ្ធផលតាមជួរឈរ

ការវិភាគរបាយការណ៍លទ្ធផលតាមជួរឈរ គឺជាការវិភាគមួយប្រភេទ ដែលអាចឲ្យដឹងពី កម្រិតនៃសមាសធាតុនីមួយៗដែលមាននៅក្នុងរបាយការណ៍លទ្ធផល ថាមានចំនួនប៉ុន្មានភាគរយនៃចំនួនគោល។ តាមគោលការណ៍ របស់គណនេយ្យ ការវិភាគរបាយការណ៍លទ្ធផលតាម​ជួរឈរ គឺយកចំណូលសរុបជាគោល។

**តារាងទី ២.៨: ទម្រង់នៃការវិភាគរបាយការណ៍លទ្ធផលតាមជួរឈរ**



២.៥.២.២ ការវិភាគតារាងតុល្យការ តាមជួរឈរ

ការវិភាគតារាងតុល្យការ តាមជួរឈរ គឺជាការបង្ហាញអំពីការប្រែប្រួលនៃទិន្នន័យគណនីហិរញ្ញវត្ថុ ធៀបនឹង តម្លៃគណនីមេមួយ ដែលក្នុងនេះ តម្លៃគណនីមេរបស់តារាងតុល្យការគឺ គណនីទ្រព្យសកម្មសរុប (Total Assets)។ ការវិភាគតារាងតុល្យការតាមខ្សែឈរ នឹងបង្ហាញឲ្យយើងបានឃើញអំពីតម្លៃ ជាភាគរយនៃគណនី នីមួយៗក្នុងប្រភេទ ទ្រព្យសកម្ម បំណុល ឬទ្រព្យអកម្ម និងមូលធនរបស់ម្ចាស់ ធៀបទៅនឹងទ្រព្យសកម្មសរុប និងបំណុលរួមនឹងមូលធន សរុប។

**តារាងទី ២.៩: ទម្រង់នៃការវិភាគតារាងតុល្យការ តាមជួរឈរ**



២.៥.៣​ ការវិភាគតាមអនុបាត​ (Ratio Analysis)

ការវិភាគរបាយការណ៍ហិរញ្ញវត្ថុគឺ ជាបច្ចេកទេសខាងហិរញ្ញវត្ថុដែលគេប្រើយ៉ាងទូលំទូលាយបំផុតសម្រាប់ធ្វើ ការវិភាគរបាយការណ៍ហិរញ្ញវត្ថុ។ វាគឺជាការវិភាគទំនាក់ទំនងរវាងចំនុចពីរ​ឬ ច្រើនរបស់របាយការណ៍ហិរញ្ញវត្ថុដែលគេ ប្រើសំរាប់វាស់វែង និងវាយតម្លៃអំពីប្រតិបត្តិការរបស់អង្គភាព។ ក្នុងគោលបំណងនៃការវិភាគអនុបាតគឺ ដើម្បីវាយតម្លៃ ប្រសិទ្ធភាពនៃគោលនយោបាយក្រុមហ៊ុននៅក្នុងតំបន់នីមួយៗ។ ការវិភាគអនុបាត ប្រកបដោយប្រសិទ្ធភាព រួមមាននូវ ចំណងទាក់ទងនឹងកត្តាអាជីវកម្មមួយចំនួនដែលជាដើមកំណើត (Underlying business factors) កាន់តែល្អក្នុង ខណៈពេលដែល ការវិភាគអនុបាតមិនអាចផ្តល់អោយ អ្នកវិភាគនូវចម្លើយទាំងអស់ ដោយគ្មានប្រតិបត្តិការរបស់ ក្រុមហ៊ុន។ វានឹងជួយដល់អ្នកវិភាគព្រាងសំណួរសម្រាប់ធ្វើការវាស់ស្ទង់មើលទៅថ្ងៃអនាគត។

ប្រភេទអនុបាតដែលគេភាគច្រើនប្រើប្រាស់ដើម្បីធ្វើការវិភាគផ្នែកហិរញ្ញវត្ថុរបស់អង្គភាពមានបួនក្រុមសំខាន់ៗ រួមមានៈ

* ការវិភាគតាមអនុបាតលទ្ធភាពទូទាត់បំណុលរយៈពេលខ្លី ​ (Liquidity Ratios)
* ការវិភាគតាមអនុបាតលទ្ធភាពក្នុងការស្វែងរកប្រាក់ចំណេញ (Profitability Ratios)
* ការវិភាគតាមអនុបាតលទ្ធភាពក្នុងការប្រើប្រាស់ទ្រព្យសកម្ម (Assets Utilization Ratio)
* ការវិភាគតាមអនុបាតលទ្ធភាពក្នុងការប្រើប្រាស់បំណុល (Debts Utilization Ratio)

២.៥.៣.១ ការវិភាគតាមអនុបាតលទ្ធភាពទូទាត់បំណុលរយៈពេលខ្លី (Liquidity Ratios)

អនុបាតលទ្ធភាពទូទាត់បំណុលរយៈពេលខ្លី ឬអនុបាតសាច់ប្រាក់ងាយស្រួល គឺសំដៅទៅលើលទ្ធភាពក្នុងការ សងបំណុល និងប្រើប្រាស់សំរាប់ចំណាយលើ​ប្រតិបត្តិការប្រចាំថ្ងៃផងដែរ​។​ អ្នកវិភាគប្រើពាក្យមួយនេះក្នុងន័យ គឺជាការបំពេញនូវកាតព្វកិច្ចបំណុលដោយមិនមានការប៉ះពាល់ទៅលើសមត្ថភាពនៃការផលិត។​ ឧទាហរណ៍ៈ ការលក់ទ្រព្យសកម្ម មកសងបំណុលជាដើម។ ដូចនេះការវិភាគសាច់ប្រាក់ងាយស្រួលផ្ដោត ខ្លាំងទៅលើទ្រព្យសកម្មរយះពេលខ្លី​និងបំណុល ដែលមានរយះពេលខ្លី។ អនុបាតនេះ គឺមានសារៈសំខាន់ និងមានប្រសិទ្ធភាពក្នុងការសងបំណុល ប្រសិនបើក្រុមហ៊ុនមិន អាចដោះស្រាយ កាតព្វកិច្ចរយះពេលខ្លីរបស់ខ្លួនបានទេនោះ ការឈរជើងរបស់ខ្លួនគឺមិនអាច ធានាបាននោះទេ។ ក្រុមនៃអនុបាតនេះរូមមានៈ

* អនុបាតចរន្ត (Current Ratio)
* អនុបាតសាច់ប្រាក់ធៀបនឹងប្រាក់បញ្ញើសរុប (Cash to Deposit Ratio)
* អនុបាតសាច់ប្រាក់ (Cash Ratio)

២.៥.៣.១.១ អនុបាតចរន្ត **(Current Ratio)**

អនុបាតចរន្ត (Current Ratio) អនុបាតចរន្តសើ្មនឹងទ្រព្យសកម្មរយៈពេលខ្លីចែកអោយបំណុលរយៈពេល ខី្ល។ ហើយវាត្រូវបានគេប្រើប្រាស់ ដើម្បីធ្វើការវាស់វែង ពីលទ្ធផលរបស់គ្រឹះសា្ថន ក្នុងការប្រើប្រាស់ទ្រព្យ សកម្មចល័តដើម្បី សង​បំណុលរយៈពេលខ្លី។ កំណត់សមា្គល់ចំពោះលទ្ធផលអនុបាត ប្រសិនបើលទ្ធផលនៃអនុបាតទទួលបាន ធំជាងមួយ មានន័យថា អង្គភាពអាជីវកម្មមានទ្រព្យសកម្មគ្រប់គ្រាន់ សម្រាប់បំលែងឲ្យទៅជាសាច់បា្រក់ សម្រាប់ទូទាត់សងបំណុល រយៈពេលខី្លហើយថែមទាំងនៅសល់ខ្លះទៀតផង។ ប្រសិនបើលទ្ធផលនៃអនុបាតទទួលបានសើ្មនឹងមួយមានន័យថា ក្រុមហ៊ុនមានទ្រព្យសកម្មរយៈពេលខី្ល គ្រប់គ្រាន់ល្មមសម្រាប់បំលែងអោយទៅជា សាច់ប្រាក់សម្រាប់ទូទាត់សងបំណុលរយៈ ពេលខី្លទៅមា្ចស់បំណុល។ ប្រសិនបើលទ្ធផលនៃអនុបាតនេះទទួលបានតូចជាងមួយមានន័យថា ក្រុមហ៊ុនមានទ្រព្យ សកម្មរយៈពេល ខី្លមិនគ្រប់គ្រាន់សម្រាប់បំលែងអោយទៅជាសាច់ប្រាក់សម្រាប់ទូទាត់សងបំណុលរយៈពេលខី្លទៅមា្ចស់ បំណុលនោះទេ។ នៅពេលដែលអនុបាតនេះតូចពេលនោះធនាគារនឹងមានបញ្ហាផែ្នកហិរញ្ញវត្ថុពោល គឺធនាគារត្រូវបងើ្កន សាច់ប្រាក់ទោះ បីជាត្រូវធើ្វតាមមធ្យោបាយណាក៏ដោយដូចជាការលក់អចលទ្រព្យជាដើម ។



២.៥.៣.១.២ អនុបាតសាច់ប្រាក់ធៀបនឹងប្រាក់បញ្ញើសរុប **(Cash to Deposit Ratio)**

អនុបាតសាច់ប្រាក់ធៀបនឹងប្រាក់បញ្ញើសរុប (Cash to Deposit Ratio) គឺជាអនុបាតដែលត្រូវបានគេប្រើ- ប្រាស់សម្រាប់បងា្ហញនូវសមត្ថភាពនៃការដោះស្រាយកាតព្វកិច្ចបំណុលរបស់សា្ថប័ន តាមរយៈសាច់ប្រាក់ដែលមានសា្រប់ អនុបាតនេះ បងា្ហញអំពីចំនួនសាច់ប្រាក់សា្ថប័នមួយ និងសមត្ថភាពដែលត្រូវបានដោះស្រាយ ដកសាច់ប្រាក់ពីអ្នកផ្ញើរក្នុង ករណីបនា្ទន់ ។ តាមទ្រឹសី្តនៃអនុបាត នេះបានឆ្លុះបញ្ចាំងអោយឃើញថាលទ្ធផលកាន់តែខ្ពស់គឺ សុវតិ្ថភាពនៃអ្នកផ្ញើប្រាក់ ក៏កាន់តែខ្ពស់ដែរ។ តែផ្ទុយទៅវិញសម្រាប់ធនាគារលទ្ធភាពសងបំណុលកាន់តែខ្ពស់ មានន័យថាការគ្រប់គ្រងធនធានមិន បានត្រឹមត្រូវ និងបាត់បង់ឱកាសនៃការវិនិយោគ ។



២.៥.៣.១.៣ អនុបាតសាច់ប្រាក់ **(Cash Ratio)**

អនុបាតសាច់ប្រាក់ (Cash Ratio) គឺជាប្រភេទអនុបាតដែលត្រូវបានប្រើប្រាស់ដើម្បី វាស់វែងពីកំរិតនៃសាច់ ប្រាក់ក្នុងដៃ ថាតើអង្គភាពមានសាច់ប្រាក់គ្រប់គ្រាន់ដើម្បី ទូទាត់លើបំណុលរយៈពេលខ្លីដែរឬទេ? អនុបាតនេះ គឺជាអត្រាមួយដែលបង្ហាញពីលទ្ធភាពរបស់អង្គភាពចំពោះ កាតព្វកិច្ចសងបំណុល។ អនុបាតសាច់ប្រាក់ ត្រូវបានគេកំណត់ថា ជាអនុបាតមួយដែលស្មើទៅនឹងសាច់ប្រាក់សរុប ចែកជាមួយបំណុលចរន្ត ហើយម្ចាស់បំណុលរយៈពេលខ្លីចូលចិត្តប្រើប្រាស់អនុបាតនេះណាស់។



*២.៥.​៣.១.៤* អនុបាតបាតប្រាក់ចំណេញ (Profitability Ratio)

អនុបាតបាតប្រាក់ចំណេញ គឺជាអនុបាតមួយដែលត្រូវបាន ប្រើប្រាស់ដើម្បីវាស់វែងពី កំរិតក្នុងការស្វែងរក ប្រាក់ចំណូល ឬភាពជោគជ័យនៃប្រតិបត្តិការរបស់ក្រុមហ៊ុននៅកំឡុងពេលមួយ ធៀបទៅពេលមួយទៀតថា តើវាមានលក្ខណៈល្អប្រសើរដែររឺទេ? ការចំណេញ ឬក៏ការខាតរបស់ប្រតិបត្តិការអាជីវកម្មនេះវាមានផលប៉ះពាល់ ដល់លទ្ធភាព របស់ក្រុមហ៊ុនក្នុងការទូទាត់បំណុល និងមូលធនហិរញ្ញប្បទានព្រមទាំង លទ្ធភាពក្នុងការ រីកចម្រើនរបស់ក្រុមហ៊ុននាពេលខាងមុខ។ ម៉្យាងទៀត អ្នកវិនិយោគ និងម្ចាស់បំណុលមានចំណាប់អារម្មណ៍ក្នុងការវាយតម្លៃពីលើប្រាក់ចំណេញ របស់ក្រុមហ៊ុននោះជាញឹកញាប់ គេប្រើសំរាប់ការសាកល្បងប្រសិទ្ធភាពនៃការគ្រប់គ្រងប្រតិបត្តិការ។ប្រភេទនៃអនុបាតលទ្ធភាពក្នុងការស្វែងរកប្រាក់ចំណេញរួមមានៈ

* អនុបាតប្រាក់ចំណេញលើការប្រាក់ (Net Interest Margin)
* អនុបាតប្រាក់ចំណេញមិនមែនការប្រាក់ (Net Noninterest Margin)
* អនុបាតប្រាក់ចំណេញលើការវិនិយោគទ្រព្យសកម្ម (Return on Asset Ratio)
* អនុបាតប្រាក់ចំណេញលើការវិនិយោគមូលធនផ្ទាល់ (Return on Equity Ratio)
* អនុបាតប្រាក់ចំណេញសុទ្ធ (Net Profit Margin)
* អនុបាតចំណូលការប្រាក់ធៀបនឹងប្រាក់កម្ចី (Interest Income to Total Loan)
* អនុបាតចំណូលការប្រាក់ធៀបនឹងចំណាយការប្រាក់ (Interest Income to Interest Expense)

*២.៥.៣.១.៤.១ អនុបាតប្រាក់ចំណេញលើការប្រាក់ (Net Interest Margin)​*

អនុបាតនេះ គឺជាផលធៀបរវាងផលសងនៃ ចំណូលការប្រាក់ជាមួយចំណាយការប្រាក់ ធៀបជាមួយនឹងទ្រព្យ របស់សកម្មសរុប។ អនុបាតនេះ អនុញ្ញាតឲ្យ យើងដឹងថា តើទ្រព្យសកម្មដែលអង្គភាព អាចជួយបង្កើតប្រាក់ចំណេញ ការប្រាក់សុទ្ធបានច្រើនកម្រិតណា ហើយក៏អាចបង្ហាញឲ្យដឹងថា តើការចំណាយការប្រាក់សរុប ដែលបានចំណាយទៅ លើប្រាក់បញ្ញើ និងកម្ចីផ្សេងៗច្រើនជាងឬ​​តិចជាង ចំណូលការប្រាក់សរុបដែលទទួល បានពីការផ្តល់ឥណទាន ទៅឲ្យ អតិថិជន។ អនុបាតនេះគឺជាសញ្ញាណមួយដែលបង្ហាញឲ្យដឺងពី សុខភាពហិរញ្ញវត្ថុរបស់អង្គភាព។ ប្រសិនបើអនុបាតនេះ កាន់តែធំ គឺកាន់តែប្រសើរព្រោះវាបានបង្ហាញថា អង្គភាពអាចរកចំណូលការប្រាក់សុទ្ធបាន កាន់តែច្រើនជាងមុនពីការ ប្រើប្រាស់ទ្រព្យសកម្មសរុប។



*២.៥.៣.១.៤.២*អនុបាតប្រាក់ចំណេញមិនមែនការប្រាក់ **(Net Noninterest Margin)**

អនុបាតនេះជាផ ផលសងនៃចំណូលមិនមែនការប្រាក់និងចំណាយមិនមែនការប្រាក់ ធៀបទៅនឹង ទ្រព្យសកម្មសរុប។ វាបានធ្វើការវាស់វែងពី លទ្ធភាពរបស់អង្គភាពក្នុងការ ប្រើប្រាស់ទ្រសកម្មសរុបដើម្បីស្វែងរកប្រាក់​ចំណេញមិនមែនការប្រាក់ថា តើទ្រព្យសកម្មអាចជូយរកប្រាក់ចំណេញមិនមែនការប្រាក់បាន កម្រិតណា។



*២.៥.៣.១.៤.៣*អនុបាតប្រាក់ចំណេញលើការវិនិយោគទ្រព្យសកម្ម **(Return on Asset Ratio)**

អនុបាតប្រាក់ចំណេញលើការវិនិយោគទ្រព្យសកម្ម (ROA) គឺជាអនុបាតដែលប្រើប្រាស់ដើម្បីវាស់វែងពីប្រសិទ្ធិ ភាពនៃការប្រើប្រាស់ទ្រព្យសកម្មរបស់ក្រុមហ៊ុន ឬអង្គភាពក្នុងការស្វែងរកប្រាក់ចំណេញសុទ្ធក្នុងប្រតិបត្តិការអាជីវកម្ម។ វាជាផលធៀបរវាងប្រាក់ចំណេញសុទ្ធ ទៅនឹងទ្រព្យសកម្មសរុប។

អនុបាតប្រាក់ចំណេញលើការវិនិយោគទ្រព្យសកម្ម មានរូបមន្តដូចខាងក្រោម



*២.៥.៣.១.៤.៤* អនុបាតប្រាក់ចំណេញលើការវិនិយោគមូលធនផ្ទាល់ **(Return on Equity Ratio)**

អនុបាតប្រាក់ចំណេញលើការវិនិយោគមូលធនម្ខាស់ (ROE) គឺជាអនុបាតដែលបង្ហាញពីប្រសិទ្ធិភាព នៃការ ប្រើប្រាស់នៃទ្រព្យម្ចាស់សរុបក្នុងការស្វែងរកប្រាក់ចំណេញ។ ម្យ៉ាងវិញទៀត វាបង្ហាញពីលទ្ធភាពនៃការប្រើប្រាស់នូវទ្រព្យ ម្ចាស់របស់ខ្លួន ១ដុល្លារ ថាអាចរកប្រាក់ចំណេញបានប៉ុន្មាន ដុល្លារវិញ។ ហើយយើងអាច និយាយបានថា ជាអនុបាត ដែលប្រាប់ពីបា្រក់ចំណេញដែលបានបង្កើតឡើងដោយម្ចាស់ក្រុមហ៊ុនផ្ទាល់ របស់ស្ថាប័នហិរញ្ញវត្ថុ ពោលគឺជា ការប៉ាន់ ប្រមាណលើប្រាក់ចំណេញសុទ្ធដែលម្ចាស់ភាគហ៊ុនទទួលបានពីការវិនិយោគមូលធនរបស់ពួកគេ។



*២.៥.៣.១.៤.៥*) អនុបាតប្រាក់ចំណេញសុទ្ធ Net Profit Margin)

អនុបាតនេះ គឺជាអនុបាតដែលធ្វើការប្រៀបធៀបរវាងចំណូលសុទ្ធបន្ទាប់ពីការបង់ពន្ធ ជាមួយនឹងចំណូលដែល បានមកពីប្រតិបត្តិការសរុប។ អនុបាតនេះជាចំណុចដ៏សំខាន់មួយដែលម្ចាស់ ធនាគារ ឬអង្គភាព ភាគច្រើនបានយកចិត្ត ទុកដាក់។ វាត្រូវបាន វាស់វែងពីកម្រិតប្រាក់ចំណេញពិតដែលធនាគារទទួលបាន រៀងរាល់ ១ ដុល្លារនៃប្រាក់ចំណូល សរុបបន្ទាប់ពីបង់ពន្ធរួច។ បើសិនជាលទ្ធផលអនុបាតនេះកាន់តែខ្ពស់ គឺកាន់តែប្រសើរ ព្រោះវាបានបង្ហាញថា ទទួល បាននូវប្រាក់ចំណេញពីប្រតិបត្តិការរបស់ខ្លួន ផ្ទុយទៅវិញប្រសិនបើផលធៀបនេះកាន់តែតូច មានន័យថា ចំណូលថយចុះ តែចំណាយនៅដដែល ឬអាចកើនឡើងដែលនេះបង្ហាញពីការខាតបង់របស់ធនាគារ។



*២.៥.៣.១.៤.៦* អនុបាតចំណូលការប្រាក់ធៀបនឹងប្រាក់កម្ចី **(Interest Income to Total Loan)**

អនុបាតចំណូលការប្រាក់ធៀបនឹងប្រាក់កម្ចី គឺជាអនុបាតមួយដែលប្រើប្រាស់ដើម្បីចង់ដឹងពី ចំណូលការប្រាក់ ដែលទទួលបានមកពី ការផ្តល់កម្ចីរបស់ធនាគារទៅអោយអតិថិជន ដែលខ្ចីពីធនាគារ។ អាចនិយាយបានថា អនុបាតមួយ នេះគឺជាអនុបាតមួយ ដែលត្រូវបានគេប្រើប្រាស់ ដើម្បីធ្វើការវាស់វែងពីប្រសិទ្ធភាពនៃការប្រើប្រាស់ ឥណទាន ដើម្បីទាញ យកចំណូលការប្រាក់មកវិញ។



*២.៥.៣.១.៤.៧* អនុបាតចំណូលការប្រាក់ធៀបនឹងចំណាយការប្រាក់ (Interest Income to Interest Expense)

អនុបាតនេះ គឺវាស់វែងពីការប្រៀធៀបរវាង ចំណូលការប្រាក់ដែលទទួលបានពីការផ្តល់ឥណទាន និងចំណាយ ការប្រាក់ដែលត្រូវចំណាយទៅលើបំណុល។

អនុបាតចំណូលការប្រាក់ធៀបនឹងចំណាយការប្រាក់ មានរូបមន្តដូចខាងក្រោម



*២.៥.៣.១.៤.​៨* អនុបាតលទ្ធភាពក្នុងការប្រើប្រាស់ទ្រព្យសកម្ម(Assets Utilization Ratio)

អនុបាតនៃការប្រើប្រាស់ទ្រព្យសកម្ម គឺជាប្រភេទអនុបាតដែលគេប្រើប្រាស់សម្រាប់ធ្វើការវាសវែងពីប្រសិទ្ធភាព នៃការប្រើប្រាស់ទ្រព្យសកម្មរបស់អង្គភាពមួយថា តើទ្រព្យសកម្ម ១ ដុល្លារអាចរកប្រាក់ចំណូលឲ្យ ក្រុមហ៊ុនបានប៉ុន្មាន ដុល្លារ។ ប្រភេទសំខាន់ៗ នៃអនុបាតប្រើប្រាស់ទ្រព្យសកម្មមួយនេះ រួមមានៈ​​​ អនុបាតនៃការបង្វិលទ្រព្យសកម្ម (Total Assets Turnover) និង អនុបាតនៃការបង្វិលទ្រព្យសកម្មអចល័ត (Fixed Assets Turnover) ជាដើម។

អនុបាតលទ្ធភាពក្នុងការប្រើប្រាស់ទ្រព្យសកម្ម មានដូចជាៈ

* អនុបាតនៃបង្វិលទ្រព្យសកម្មសរុប ( Total Asset Turnover Ratio)
* អនុបាតនៃការបង្វិលទ្រព្យសកម្មអចល័ត (Fixed Assets Turnover)

២.៥.៣.១.៤.៨.១ អនុបាតនៃបង្វិលទ្រព្យសកម្មសរុប ( Total Asset Turnover Ratio)

អនុបាតនៃបង្វិលទ្រព្យសកម្មសរុប គឺជាអនុបាត មួយដែលបានវាយតម្លៃពីប្រសិទ្ធភាព ដែលក្រុមហ៊ុនអង្គភាព បានប្រើប្រាស់ទ្រព្យសកម្មរបស់ខ្លួនក្នុងការរកផលចំណូលពីការលក់ចូលទៅធនាគារ។ កាលណាអនុបាតនោះកាន់តែខ្ពស់ មានន័យថា ការប្រើប្រាស់ទ្រព្យសកម្មសរុប ក្នុងការរកផលចំណូលឲ្យក្រុមហ៊ុនអង្គភាព ក៏មានប្រសិទ្ធិភាពខ្ពស់ដែរ។ គួរបញ្ចាក់ផងដែរថាអនុបាតនេះកើតឡើងក៏បណ្តាលមកពីការកើនឡើងនៃទ្រព្យសកម្មផងដែរ។ ប្រសិនបើទ្រព្យសកម្មដែល ក្រុមហ៊ុនវិនិយោគមិនមានការកើនឡើងនោះក្នុងការរកផលចំណូលរបស់ក្រុមហ៊ុនក៏មានការលំបាក ឬ ក៏មិនមានការកើន ឡើងដែរ។



២.៥.៣.១.៤.៨.២ អនុបាតនៃការបង្វិលទ្រព្យសកម្មអចល័ត (Fixed Assets Turnover)

អនុបាតនៃការបង្វិលទ្រព្យសកម្មអចល័ត គឺជាអនុបាតមួយប្រភេទដែលត្រូវបានគេប្រើប្រាស់ដើម្បី ធ្វើការវាស់ វែងពីប្រសិទ្ធភាព របស់ធនាគារ ក្នុងការប្រើប្រាស់នូវ ទ្រព្យសកម្មអចល័ត ដើម្បីស្វែងរកប្រាក់ចំណូល បានកម្រិតណា។ គេធ្វើការវាស់វែងនេះដោយយក ចំណូលសរុប ធៀបជាមួយទ្រព្យសកម្មអចល័ត។ ប្រសិនបើចំនួននៃ អនុបាត នេះ​មាន ចំនួនធំ ឬមានការកើនឡើងនោះ នាំឲ្យយើងអាចសម្មតបានថា ការប្រើប្រាស់លើទ្រព្យសកម្មអចល័តមានប្រសិទ្ធភាព ក៏ប៉ុន្តែ បើអនុបាតនេះមានចំនួនតូច ឬមានការធ្លាក់ចុះវិញ នោះបញ្ជាក់ឲ្យ ឃើញថាការប្រើប្រាស់ទ្រព្យសកម្មអចល័តពុំ មានប្រសិទ្ធភាពទេ ឬអាចមកពីកត្តាផ្សេងទៀត។



*២.៥.៣.១.៤.​៩* អនុបាតនៃការគ្រប់គ្រងបំណុល (Debt Management Ratio)

ក្រុមនៃអនុបាតនេះត្រូវបានគេប្រើប្រាស់ដើំម្បី ធ្វើការវាស់វែងពីទំនាក់ទំនង រវាងបំណុល និងលទ្ធភាពសង បំណុលដែលក្រុមហ៊ុន ឬអង្គភាពមាន។ ម្ចាស់បំណុលរយៈពេលវែង និងអ្នកកាន់កាប់លើប័ណ្ណភាគហ៊ុន មានចំណាប់ អារម្មណ៍ខ្លាំងលើប្រភេទក្រុមអនុបាតនេះ។ ប្រភេទនៃក្រុមអនុបាតនេះរួមមានៈ

* អនុបាតបំណុលធៀបនឹងទ្រព្យសកម្មសរុប (Debt to Total Assets)
* អនុបាតបំណុលធៀបនឹងទ្រព្យម្ចាស់ (Debt to Total Equity)
* អនុបាតឥណទាន ធៀបនឹងប្រាក់បញ្ញើសរុប (Loan to Total Deposits Ratio)
* អនុបាតប្រាក់បញ្ញើធៀបនឹងទ្រព្យសកម្ម (Deposit to Assets Ratio)
* អនុបាតប្រាក់បញ្ញើធៀបនឹងមូលធន (Deposit to Equity)
* អនុបាតសំវិធានធនធៀបនឹងឥណទានសរុប (Provision to Loan Ratio)

**អនុបាតបំណុលធៀបនឹងទ្រព្យសកម្មសរុប** (Debt to Total Assets) គឺជាអនុបាតមួយប្រភេទដែលត្រូវបានគេប្រើប្រាស់ដើម្បីធ្វើការថ្លឹង ថ្លែង ឬវាស់វែងពីសម្ថភាព របស់ក្រុមហ៊ុន អង្គភាពក្នុងការប្រើប្រាស់ទ្រព្យសកម្មសរុបរបស់ខ្លួន ដើម្បីទូទាត់បំណុលដែល ខ្លួនមានបានកម្រិតណា។ ដូចនេះ នៅពេលដែលលទ្ធផលនៃអនុបាតនេះ មានតម្លៃកាន់តែតូច វាបង្ហាញថា អង្គភាព មានសក្តានុពលខ្លាំងក្នុងការសងបំណុលដែលខ្លួនមាន និងមានទ្រព្យសកម្មច្រើនសម្រាប់ដំណើការសកម្មភាពអាជីវកម្ម។



**អនុបាតបំណុលធៀបនឹងទ្រព្យម្ចាស់ (Debt to Total Equity)** ជាអនុបាតមួយដែលបង្ហាញ ពីកម្រិតដែល មាននៅក្នុងចនាសម្ព័ន្ធមូលធន ប្រសិនបើកម្រិតបំណុលមានច្រើននៅក្នុង រចនាសម្ព័ន្ធ បង្ហាញថាធនាគារ នឹងមានវិបត្តិ នៅក្នុងការបង់ការប្រាក់ និងសងប្រាក់ដើមនៅពេលចុងក្រោយ។



**អនុបាតឥណទាន ធៀបនឹងប្រាក់បញ្ញើសរុបLoan to Total Deposits Ratio)** គឺជាអនុបាតមួយដែលបង្ហាញពីស្ថានភាពសាច់ប្រាក់ងាយស្រួល របស់ស្ថាប័នមួយដោយធៀបចំនួន ឥណទាន សរុបនិងចំនួនប្រាក់បញ្ញើសរុប។ នៅក្នុងអនុបាតនេះខ្ពស់ខ្លាំងពេកវាជា សញ្ញាណមិនល្អមួយ ព្រោះវាបង្ហាញថាស្ថាប័នអាច នឹងគ្មានលទ្ធភាពនៃសាច់ប្រាក់ងាយស្រួលគ្រប់គ្រាន់ ដើម្បីផ្តល់អោយ តម្រូវការសាច់ប្រាក់ ដែលមិនអាចព្រៀងទុកណាមួយ។ ប៉ុន្តែបើអនុបាតនេះទាបពេក នោះមានន័យថា ស្ថាប័នមិនអាចរក ចំណូលបានច្រើនអោយអស់ពីលទ្ធភាពនៅឡើយ។

រូបមន្តនៃអនុបាតឥណទានធៀបនឹងប្រាក់បញ្ញើសរុប



**អនុបាតប្រាក់បញ្ញើធៀបនឹងទ្រព្យសកម្ម (Deposit to Assets Ratio)** គឺជាផលធៀបរវាង ប្រាក់បញ្ញើរបស់អតិថិជន ដែលបានផ្ញើរនៅធនាគារ ទៅនឹងទ្រព្យសកម្មដែលធនាគារមាន។ គោលបំណងនៃអនុបាតនេះ គឺចង់គណនាអោយបានឃើញច្បាស់រវាងប្រាក់ បញ្ញើរបស់អតិថិជន នឹងទ្រព្យសកម្មដែលធនាគារមាន ពីព្រោះវាងាយស្រួលក្នុងការគ្រប់គ្រងទ្រព្យសកម្មទាំងពីរ។ ដូច្នេះ កាលណាអនុបាតនេះកាន់តែកើននោះបង្ហាញថា ធនាគារពិតជាមានសក្តានុពលនឹងមានការជឿជាក់ ពីសំណាក់អតិថិជន គ្រប់ប្រភេទដែលយកប្រាក់បញ្ញើមកដាក់ផ្ញើរនៅធនាគារ។



**អនុបាតប្រាក់បញ្ញើធៀបនឹងមូលធន (Deposit to Equity)** គឺជាប្រភេទអនុបាត ដែលត្រូវបានគេប្រើប្រាស់ដើម្បី​ធ្វើការវាស់វែងពី សមត្ថភាពរបស់ធនាគារថាតើធនាគារមានមូលធនម្ចាស់ កម្រិតណា ដែលអាចធ្វើការទូទាត់សងទៅ នឹងប្រាក់បញ្ញើរបស់ អតិថិជនបានដែលឬទេ? ប្រសិនបើអនុបាត នេះមានចំនួនធំ ឬក៏មានការកើនឡើង នោះធនាគារនឹង អាចប្រឈមនឹង ហានិភ័យនៅពេលមួយ​ តែបើអនុបាតនេះ មានតម្លៃតូច នោះបញ្ញាក់ ថាធនាគារមានដំណើការអាជីវកម្មល្អ។



**អនុបាតសំវិធានធនធៀបនឹងឥណទានសរុប (Provision to Loan Ratio)** គឺជាអនុបាតដែលត្រូវបានប្រើប្រាស់ដើម្បីធ្វើការវាស់វែង ពីចំនួន សំវិធានធនដែលមាននៅក្នុង ប្រាក់ឥណទានរបស់ធនាគារ។ សំវិធានធន គឺសំដៅទៅលើប្រាក់ដែលធនាគារត្រៀមទុក សម្រាប់បំណុលដែលមិនសង ទៅតាមកាលកំណត់របស់អង្គភាពអាជីវកម្មនីមួយៗ។



**តារាងទី ២.១០: តារាងសង្ខេបនៃរូបមន្តអនុបាតហិរញ្ញវត្ថុ**



ជំពូកទី ៣

ស្ថានភាពទូទៅរបស់ ធនាគារ អេស៊ីលីដា ភីអិលស៊ី

៤.១ ប្រវត្តិរបស់ធនាគារ អេស៊ីលីដា ភីអិលស៊ី

ធនាគារ អេស៊ីលីដា ភីអិលស៊ី (ACLEDA Bank Plc.) ត្រូវបានបង្កើតឡើងដោយយោងទៅតាមប្រព័ន្ធច្បាប់ គ្រឹះស្ថានធនាគារ និងហិរញ្ញវត្ថុនៃព្រះវាជាណាចក្រកម្ពុជា ដោយដំបូងឡើងធនាគារ អេស៊ីលីដា បានចាប់បដិសន្ឋិឡើង ក្នុងខែ មករា ឆ្នាំ ១៩៩៣ ក្នុងនាមជា អង្គការលីដា (LEDA-NGO) មានន័យថាទីភ្នាក់ងារ អភិវឌ្ឍន៍សេដ្ឋកិច្ចកម្ពុជា (Local Economic Development Agencies) ក្រោមជំនួយមូល និធិពីកម្មវិធីអភិវឌ្ឍន៍ អង្គការសហប្រជាជាតិ (UNDP) និង អង្គការពលកម្មអន្តរជាតិ (ILO) លើគម្រោងការជួយស្តារឡើងវិញនូវ សេដ្ឋកិច្ចក្នុងប្រទេសកម្ពុជា តាមរយៈ ការផ្សព្វផ្សាយលើការអភិវឌ្ឍសហគ្រាសខ្នាត តូច និងខ្នាតតូចបំផុតដោយក្នុងនាមជាអង្គការក្រៅរដ្ឋាភិបាលក្នុង ស្រុកមួយ ដែលមានការិយាល័យចំនួន ៥ កន្លែង និងបុគ្គលិក ចំនួន ២៨ នាក់។ នៅក្នុងឆ្នាំ ១៩៩៣ ដដែលមានពង្រីក ការិយាល័យរបស់ខ្លួនរហូតទៅដល់ ២៧ ការិយាល័យ និងមានបុគ្គលិកចំនួន ៣៣០ នាក់។ តាំងពីពេលចាប់ផ្តើមដំបូង អេស៊ីលីដា បានទទួលការគាំទ្រពីភ្នាក់ងារអភិវឌ្ឍន៍ អន្តរជាតិសំខាន់ៗជាច្រើន។

ក្នុងឆ្នាំ ១៩៩៨ ធនាគារ អេស៊ីលីដា បានចាប់ផ្តើមធ្វើប្រតិបត្តិការរបស់ខ្លួនស្វែងរកប្រាក់ចំណេញ ដែលធានា បាននូវនិរន្តភាពរបស់ខ្លួន ដែលបានធ្វើការជំរុញឲ្យក្រុមប្រឹក្សាភិបាល និងដៃគូអន្តរជាតិរបស់ខ្លួនបានធ្វើការសម្រេចចិត្តថា អេស៊ីលីដា គួរតែកម្លាយខ្លួនទៅជាធនាគារពាណិជ្ជ។ ដោយមានជំនួយពីភ្នាក់ងារឯកទេស ភ្នាក់ងារអភីវឌ្ឍន៍អន្តរជាតិ សហរដ្ឋអាមេរិកក្នុងកម្មវិធី អភិវឌ្ឍន៍រយៈពេលបីឆ្នាំ ដែលត្រូវអនុវត្តន៍ក្នុងឆ្នាំ ១៩៩៨ ហើយបានទទួលជោគជ័យដោយបានអាជ្ញាប័ណ្ឌជាធនាគារឯកទេស ក្នុងថ្ងៃទី ០៧ ខែតុលា ឆ្នាំ២០០០។ ការពង្រីកបណ្តាញប្រតិបត្តិការគ្របដណ្តប់គ្រប់ ខេត្ត និងរាជធានី ក្នុងព្រះរាជាណាចក្រកម្ពុជា និងសមត្ថភាពរបស់ធនាគារ អេស៊ីលីដា ក្នុងការរកប្រាក់ចំណេញ ដែលធានានូវ និរន្តរភាព គឺមានកត្តាធំពីរ ដែលធ្វើឲ្យក្រុមប្រឹក្សាភិបាល និងដៃគូអន្តរជាតិរបស់ខ្លួនសម្រេចថា ធនាគារ អេស៊ីលីដា គួរធ្វើការកម្លាយខ្លួនទៅជាធនាគារ ពាណិជ្ជ។ ធ្វើបែបនេះ មិនត្រឹមតែជួយពង្រីកស្ថិរភាពរចនាសម្ព័ន្ធផ្នែកច្បាប់ សម្រាប់បំពេញ កាតព្វកិច្ចរបស់ខ្លួនពីមុនមកនោះទេ ថែមទាំងផ្តល់ឲ្យធនាគារនូវជម្រើសកាន់តែច្រើនក្នុងការរកទុនបន្ថែម ដូចជាការបន្ថែម​ដើមទុន ការទទួលប្រាក់បញ្ញើសាធារណៈ ឬការទទួលប្រាក់កម្ចី ពាណិជ្ជកម្ម រវាងធនាគារដូចគ្នា សម្រាប់គាំទ្រដល់ការពង្រីក ការផ្តល់សេវាមីក្រូហិរញ្ញវត្ថុ ដែលជាអាជីវកម្មស្នូលរបស់ខ្លួន។

នៅថ្ងៃទី ០១ ខែធ្នូ ឆ្នាំ២០០៣ ក្រោយពីបានបង្កើនដើមទុន របស់ខ្លួនឡើងរហូតដល់ ១៣លាន ដុល្លារអាមេរិក ធនាគារអេស៊ីលីដា បានទទួលអាជ្ញាប័ណ្ណជាធនាគារពាណិជ្ជ ពីធនាគារជាតិ នៃកម្ពុជា (NBC) ដែលបានធ្វើឲ្យធនាគារ អេស៊ីលីដា មានលទ្ធភាពបំពេញទៅតាមតម្រូវការទាំងអស់របស់អតិថិជននូវសេវារបស់ ធនាគារ អេស៊ីលីដា បានទូទៅ និងទូលំទូលាយថែមមួយកម្រិតទៀត ហើយក៏បានប្តូរឈ្មោះជាផ្លូវការមកជា “ធនាគារ អេស៊ីលីដា ភីអិលស៊ី” ។ នៅថ្ងៃទី ០៩ ខែមេសា ឆ្នាំ២០០៧ ការិយាល័យកណ្តាលរបស់ ធនាគារ អេស៊ីលីដា ភីអិលស៊ី បានធ្វើការផ្លាស់ប្តូរមកអាគារកម្មសិទ្ធីរបស់ខ្លួន ដែលមានទីតាំងស្ថិតនៅអាគារលេខ ៦១ ផ្លូវមហាវិថិព្រះមុនីវង្ស សង្កាត់ស្រះចក ខណ្ឌដូនពេញ រាជធានី ភ្នំពេញ។ ក្នុងឆ្នាំ ២០១៤ ធនាគារ អេស៊ីលីដា ភីអិលស៊ី បានទទួលពានរង្វាន់ជាស្ថាប័នរីកចម្រើនលំដាប់ ថ្នាក់ពិភពលោករបស់ វេទិការសេដ្ឋកិច្ចពិភពលោក (World Economic Forum Global Growth Companies 2014) និងបានចូលជាសមាជិកនៃវេទិកាសេដ្ឋកិច្ចពិភពលោកមានន័យថា (World Economic Forum) ។ គួរបញ្ជាក់ថា ធនាគារ អេស៊ីលីដា ភីអិលស៊ី គឺជាធនាគារដំបូងគេនៅក្នុងប្រទេសកម្ពុជា ដែលទទួលបានការ ផ្តល់ចំណាត់ថ្នាក់ដោយ​ ស្ថាប័នផ្តល់ចំណាត់ថ្នាក់ធនាគារអន្តរជាតិ (Standard & Poor’s) ។

ធនាគារ អេស៊ីលីដា ភីអិលស៊ី មានការរួមចំណែកភាគហ៊ុនចំនួន ៥១% ដោយភាគទុនិកកម្ពុជា រួមជាមួយ បុគ្គលិករបស់ធនាគារ ហើយចំណែកដែលនៅសេសសល់ ៤៩% ទៀតត្រូវបានចែករំលែកស្មើរៗគ្នា ដោយភាគទុនិក ធំៗគឺមានដូចាជា សាជីវកម្មហិរញ្ញវត្ថុអន្តរជាតិ-សាខារបស់ធនាគារពិភពលោក (IFC), បុត្រសម្ព័ន្ធរបស់ក្រុមធនាគារ បារាំង (BBP), (JAHL) មូលនិធិវិនិយោគបី ដែលគ្រប់គ្រងដោយ Triodos Investment Management។

នៅចុង ខែមករា ឆ្នាំ២០១៥ ធនាគារ អេស៊ីលីដា ក៏បានពង្រីកបណ្តាញប្រតិបត្តិការរហូតដល់ ២៥៤ សាខា គ្របដណ្តប់គ្រប់ខេត្ត និងរាជធានី រួមមាន ការិយាល័យកណ្តាល មានទីតាំងស្ថិតនៅ រាជធានីភ្នំពេញ, ខេត្តបន្ទាយ- មានជ័យ, បាតដំបង, កំពង់ឆ្នាំ, កំពង់ចាម, កណ្តាល, កោះកុង, កំពត, កែប, កំពង់ស្ពឺ, ក្រចេះ, កំពង់ធំ, មណ្ឌលគិរី, ឧត្តរមានជ័យ, ប៉ៃលិន, ពោធិ៍សាត់, ព្រៃវែង, ព្រះវិហារ, រតនគិរី, ព្រះសីហនុ, សៀមរាប, ស្ទឹងត្រែង, ស្វាយរៀង,​តាកែវ និងខេត្តត្បួងឃ្មុំ។

មកដល់ពេលនេះ លទ្ធផលសម្រេចបាន នាថ្ងៃទី ៣១ ខែមករា ឆ្នាំ២០១៦ គឺធនាគារ អេស៊ីលីដា ភីអិលស៊ី មានសាខាសរុបដល់ទៅ ២៥៨ សាខា ដែលបានគ្របដណ្តប់គ្រប់ខេត្ត-រាជធានីនៃព្រះរាជាណាចក្រកម្ពុជា ហើយថែម ទាំងមានសាខា នៅក្រៅប្រទេសទៀតផង គឺមានដូចជាប្រទេស ឡាវ និងមីយ៉ាន់ម៉ា។ ហើយចំនួនបុគ្គលិកសរុបមានចំនួន ១១,៩៧២ នាក់ ដែលក្នុងនោះមាន បុគ្គលិក ស្រីចំនួន ៤,៩០២ នាក់ រីឯចំនួនសេវាឥណទាន និងសេវាបញ្ញើ-សន្សំ ក៏មានលក្ខណៈល្អប្រសើរដែរ។

តារាងទី ៤.១: តារាងសង្ខេបនៃចំនួនសេវាឥណទាន និងសេវាបញ្ញើ-សន្សំ



ប្រភព: [www.acledabank.com.kh](http://www.acledabank.com.kh)

៤.២ អត្តសញ្ញាណរបស់ធនាគារ អេស៊ីលិដា ភីអិលស៊ី

៤.២.១ នាមករណ៍

* នាមករណ៍ជាភាសាខ្មែរៈ ធនាគារ អេស៊ីលីដា ភីអិលស៊ី
* នាមករណ៍ជាភាសាអង់គ្គេសៈ ACLEDA Bank Plc.

៤.២.២ ផ្លាកសញ្ញា និងអត្តន័យ

រូបភាពទី ៤.១: ផ្លាកសញ្ញារបស់ធនាគារ អេស៊ីលីដា ភីអិលស៊ី



ធនាគារ អេស៊ីលីដា ភីអិលស៊ី មានអត្តសញ្ញាណដូចតទៅ៖

* **សញ្ញាៈ** រូបហង្សពណ៌មាន បោះជំហានជើងស្តាំទៅមុខ ឈរនៅក្នុងរង្វង់មូល ពណ៌ខៀវ ក្បាល និងកន្ទុយលយ ចេញក្រៅរង្វង់។ ព័ទ្ធជុំវិញជារង្វង់នៅផ្នែកខាងលើ ដោយអក្សរខ្មែរថា ធនាគារ អេស៊ីលីដា ភីអិលស៊ី និង ព័ទ្ធជារង្វង់ផ្នែកខាងក្រោម ដោយអក្សរអង់គ្គេសថា ACLEDA Bank Plc.។
* **និយមន័យនៃរូបសញ្ញាៈ**
* ហង្សពណ៌មាសៈ តំណាងឲ្យហិរញ្ញវត្ថុដ៏រឹងមាំ
* ជើងស្តាំរបស់ហង្សឈានទៅមុខៈ តំណាងឲ្យ សកម្មភាពអភិវឌ្ឍន៍ការងារទាន់សម័យជានិច្ច និងប្រពឹត្ត ទៅត្រឹមត្រូវ ​ឥតខ្ចោះតាមច្បាប់ជាតិ និងអន្តរជាតិ។
* ឈរនៅក្នុងរង្វង់មូលពណ៍ខៀវៈ តំណាងឲ្យ ការស្ថិតនៅក្នុងនីត្យានុកូលភាព សុចរិតភាព អភិវឌ្ឍន៍ សេដ្ឋកិច្ច ព្រមទាំងសុខមាលភាពសង្គម។
* ក្បាល និងកន្ទុយហង្សលយចេញក្រៅរង្វង់ៈ តំណាងឲ្យទំនាក់ទំនងទូទៅ ទាំងក្នុង និងក្រៅប្រទេស ក្នុងការ​អភិវឌ្ឍន៍ការងារ ដើម្បីផ្តល់អត្តប្រយោជន៍ទូទៅ ទាំងក្នុងតំបន់ និងក្រៅតំបន់។
* **មូលហេតុដែលធនាគារ អេស៊ីលីដា ភីអិលស៊ី យករូបហង្សជានិម្មិតសញ្ញាៈ**
* ដោយការតំណាលតៗគ្នាថា ហង្សជាស្តេចនៃបក្សី (រាជហង្ស) ខ្លះហៅថា សុវណ្ណហង្ស។ សេ្តចបក្សី មួយនេះមានរូបរាងស្រស់ស្អាត ទាំងក្បាល ចំពុះ ក ខ្លួន ស្លាប និងជើង ប្រកបទៅដោយ សោភ័ណ្ឌភាពល្អ សមឥតខ្ចោះពីធម្មជាតិ មើលទៅឃើញខ្ញង់គួរឲ្យពេញចិត្តចង់គយគន់ ជាសត្វហើរ​បានខ្ពស់ត្រដែក ឆ្លងកាត់ ទីឆ្ងាយៗ ចូលចិត្តហើរចុះហែលទឹក រកចំណីក្នុងទឹក ជាទីដែលមានអាកាស ធាតុត្រជាក់ល្មម ប្រកបដោយ បរិយាកាស និងបរិស្ថានល្អប្រសើរ។
* ការពិពណ៌នាតាមអត្ថន័យអត្ថារូបខាងលើ ស្របនឹងបំណងរបស់ធនាគារអេស៊ីលីដា ភីអិលស៊ី ដែលត្រូវ ការចាំបាច់នូវន័ត្យានុកូលភាព សុចរិតភាព សុខុមាលភាព ដើម្បីរួមចំណែកអភិវឌ្ឍន៍ សេដ្ឋកិច្ច ផ្តល់អត្ថប្រយោជន៍ទាំងក្នុង និងក្រៅតំបន់។
* ម្យ៉ាងវិញទៀត ពាក្យថា “ហង្ស” ត្រូវបានផ្តើមដោយអក្សរ “ហ” ត្រូវនឹងព្យាង្គដើមនៃពាក្យ “ហិរញ្ញវត្ថុ” ស្របជាមួយនឹងប្រតិបត្តិការរបស់ធនាគារ អេស៊ីលីដា ភីអិលស៊ី ដែលបម្រើសេវាកម្ម ហិរញ្ញវត្ថុដល់ ប្រជាជនទូទាំងប្រទេស។

៤.៣ ទស្សនៈវិស័យ បេសកកម្ម និងគោលដៅរបស់ធនាគារ អេស៊ីលិដា ភីអិលស៊ី

៤.៣.‌១ ទស្សនៈវិស័យរបស់ធនាគារ អេស៊ីលីដា ភីអិលស៊ី

ធនាគារ អេស៊ីលីដា ភីអិលស៊ី ជាធនាគារពាណិជ្ជនាំមុខគេក្នុងប្រទេសកម្ពុជា ក្នុងការផ្តល់សេវាកម្មហិរញ្ញវត្ថុ ល្អបំផុត ជូនដល់សាធារណជនគ្រប់មជ្ឍដ្ឋានក្នុងសហគមន៍។

៤.៣.២ បេសកកម្មរបស់ធនាគារ អេស៊ីលីដា ភីអិលស៊ី

បេសកកម្មរបស់ធនាគារ អេស៊ីលីដា គឺផ្តល់ជូនសហគ្រិនខ្នាតតូចបំផុត ខ្នាតតូច ខ្នាតមធ្យម និងសាធារណជន នូវមធ្យោបាយក្នុងការគ្រប់គ្រង ចាត់ចែងរាល់ធនធានហិរញ្ញវត្ថុទាំងអស់ឲ្យមានប្រសិទ្ធភាពខ្ពស់ ដើម្បីលើស្ទួយជីវភាពរស់នៅឲ្យប្រសើរឡើង ដោយអនុវត្តឲ្យបាននូវនិរន្តភាព និងបង្កើននូវអត្ថប្រយោជន៍ជូនដល់ភាគទុននិក កម្មករនិយោជិត ព្រមទាំងសហគមន៍ទាំងអស់។ យើងប្រកាន់ខ្ពាប់ជានិច្ចនូវគោលការណ៍សីលធម៌ វិជ្ជាជីវៈ សង្គម ច្បាប់ និងបរិស្ថាន ប្រកបដោយកម្រិតខ្ពស់បំផុត។ ​

៤.៣.៣ គោលដៅរួមរបស់ធនាគារ អេស៊ីលី​ដា ភីអិលស៊ី

គោលដៅរបស់ធនាគារ អេស៊ីលីដា ភីអិលស៊ី គឺត្រូវផ្តល់ផលិតផលព្រមទាំងសេវាកម្ម ធនាការ ដ៏ល្អបំផុត និង មានសុវត្ថិភាពខ្ពស់ តាមរយៈសាខា និងបណ្តាញជាច្រើនរបស់ ធនាគារ អេស៊ីលីដា ភីអិលស៊ី ជូនដល់អតិថិជនគ្រប់ ស្រទាប់ដោយប្រមើលមើល តម្រូវការរបស់អតិថិជន និងត្រៀមលក្ខណៈរួចជាស្រេចដើម្បីឆ្លើយតបទៅនឹងតម្រូវការទាំងនោះឲ្យបានរហ័សទាន់ចិត្ត ផ្តល់នូវការប្រតិបត្តិហិរញ្ញវត្ថុដ៏រឹងមាំ និងជាក់លាក់រក្សាបាននូវបរិយាកាសការងារ មួយដែល អាចទាក់ទាញថែរក្សា និងអភិវឌ្ឍន៍កម្មករនិយោជិកដែលមានឆន្ទៈការងារខ្ពស់ ដែលបានរួមចំណែកក្នុងការធ្វើឲ្យធនាគារ ទទួលបានជោគជ័យ និងការគិតគូរដល់សហគមន៍ ព្រមទាំងបរិស្ថានផងដែរ។

៤.៤ វប្បធម៌ការងារ

វប្បធម៌ការងារ របស់ធនាគារ អេសើលីដា គឺជារបៀបធ្វើការងារអ្វីមួយនៅក្នុងសង្គម សហគមន៍ ឬក្រុមហ៊ុនមួយ។ វប្បធម៌ការងារមួយនេះ អាចឆ្លុះបញ្ចាំង និងបង្ហាញឲ្យឃើញនូវអាកប្បកិរិយាគ្រប់គ្រង និងការងាររបស់បុគ្គលិក បចេ្ចកវិទ្យា និងបម្រែបម្រួលជាទូទៅ។

វប្បធម៌ការងាររបស់ធនាគារ អេស៊ីលីដា ភីអិលស៊ី គឺមានដូចតទៅៈ

* ការហៅ លោកគ្រូ-អ្នកគ្រូ
* ប្រឹងប្រែងរៀនសូត្រ រៀនសូត្រពីខ្លួនឯង រៀនសូត្រពីអ្នកដទៃ និងរៀនសូត្រពីអ្វីៗដែលនៅជុំវិញខ្លួន
* ដោយយកចិត្តទុកដាក់ ប្រុងប្រយ័ត្ន មិនប្រមាថការងារ និងមិនធ្វេសប្រហែល
* ម្ចាស់ការលើការងារ ប្រកបដោយការទទួលខុសត្រូវខ្ពស់
* មិនមើលបំណាំការងាររបស់អ្នកដទៃ
* មានការតាំងចិត្ត ប្តេជ្ញាចិត្ត យ៉ាងមុតមាំ ក្នុងការសម្រេចស្នាដៃ
* ការឲ្យតម្លៃគ្នា និងផ្តល់នូវការគោរព
* ការពេញចិត្តនឹងការងារ
* ព្យាយាមធ្វើការងារឲ្យមានប្រសិទ្ធិភាព
* ស្អាតស្អំ មិនពុករលួយ និងមិនស៊ីសំណូក
* ស្មោះត្រង់ មានសាមគ្គីភាព ឯកភាព
* មានការចូលរួមខ្ពស់ពីគ្រប់លំដាប់ថ្នាក់ និងគ្រប់ផ្នែកការងារ
* សុភាពរាបសារ ទន់ភ្លន់ តែមឺងម៉ាត់នឹងការងារ
* ម្ចាស់ការលើការងារ ប្រកបដោយការទទួលខុសត្រូវខ្ពស់
* ការញញឹមរាក់ទាក់
* ប្រកាន់នូវសីលធម៌ កាយ វាចា ចិត្ត ល្អប្រសើរ ប្រកបដោយកត្តញ្ញូកតវេទីតា។

៤.៥ ប្រវត្តិ និងទីតាំងរបស់ធនាគារ អេស៊ីលិដា ភីអិលស៊ី សាខាជ្រោយចង្វារ

៤.៥.១ ប្រវត្តិ ធនាគារ អេស៊ីលីដា ភីអិលស៊ី សាខាជ្រោយចង្វារ


ធនាគារ អេស៊ីលីដា ភីអិលស៊ី សាខាជ្រោយចង្វារ ត្រូវបានបង្កើតឡើងនៅក្នុងឆ្នាំ ២០០១ ក្រោមរូបភាពជា ប៉ុស្តិ៍សេវាកម្មដែលស្ថិតក្រោមការគ្រប់គ្រងផ្ទាល់របស់ធនាគារ អេស៊ីលីដា ភីអិលស៊ី សាខាឫស្សីកែវ I ដែលមានបុគ្គលិក បម្រើការប្រមាណជាង ១០នាក់។ រហូតដល់ឆ្នាំ ២០០៥ ប៉ុស្តិ៍សេវាកម្មរបស់ធនាគារ អេស៊ីលីដា នេះបានកម្លាយ ខ្លួនទៅជាធនាគារ អេស៊ីលីដា ភីអិលស៊ី សាខាឫស្សីកែវ II ដែលមានបុគ្គលិកបម្រើការប្រហែល ៣៥នាក់។ នាថ្ងៃទី ០១ ខែមករា ឆ្នាំ២០១៥ ធនាគារ អេស៊ីលីដា ភីអិលស៊ី សាខាឫស្សីកែវ II បានក្លាយទៅជាធនាគារ អេស៊ីលីដា សាខាជ្រោយចង្វារវិញ ដោយសារតែរដ្ឋាភិបាលធ្វើការបង្កើតខណ្ឌថ្មី ទើបតម្រូវឲ្យធនាគារ អេស៊ីលីដា ធ្វើការប្តូរ ឈ្មោះសាខា។ ធនាគារ អេស៊ីលីដា ភីអិលស៊ី សាខាជ្រោយចង្វារ បានបែងចែកជា ២ គឺសាខា “ក” និងសាខា “គ” ដែលសាខា “គ” ត្រូវបានបង្កើតឡើងតាំងពីថ្ងៃទី ១៤ ខែមីនា ឆ្នាំ ២០០៤ ដោយស្ថិតនៅក្រោមការគ្រប់គ្រងរបស់សាខា “ក” (សាខា ជ្រោយចង្វារ) ហើយមានបុគ្គលិកសរុបចំនួន ៩១នាក់ (សាខា “ក” មានចំនួន ៧៨នាក់ និងសាខា “គ” មានចំនួន ១៣នាក់) បុគ្គលិកស្រីចំនួន ៣៩នាក់ និងប្រុសចំនួន ៥២នាក់ ដែលស្ថិតក្រោមការគ្រប់គ្រងដោយផ្ទាល់ពីលោក អគ្គនាយក ដោក ប៊ុនធួន (សាខា “ក”) និងលោកនាយក សុង ភានិត្យ (សាខា “គ”)។

បច្ចុប្បន្ននេះ ធនាគារ អេស៊ីលីដា ភីអិលស៊ី សាខាជ្រោយចង្វារ (សាខា “ក”) មានបុគ្គលិកសរុបចំនួន ៨៣ នាក់ ហើយបុគ្គលិកទាំងអស់ ស្ថិតក្រោមការគ្រប់គ្រង របស់នាយកសាខា លោក នាង សុផាន់ណា។ តាមទិន្នន័យ ដែលទទួលបាន រាប់ចាប់ពីថ្ងៃទី ២៩ ខែមករា ឆ្នាំ ២០១៦ ធនាគារ អេស៊ីលីដា ភិអិលស៊ី សាខាជ្រោយចង្វារ បានផ្តល់ ឥណទានជារូបិប័ណ្ណជាតិ ទៅដល់អតិថិជន ២៩៥ នាក់ ស្មើនឹងចំនួន ១,២៣៤,២៣៥,៦៨៦ រៀល ហើយ ផ្តល់ឥណទាន ជាប្រាក់ដុល្លារ ទៅដល់អតិថិជន ២,៣៧២ នាក់ ស្មើនឹងចំនួន ៣៩,៣៥២,៧៩៥.២៦ ដុល្លារសហរដ្ឋអាមេរិក។

៤.៥.២ ទីតាំងភូមិសាស្រ្តរបស់ធនាគារ អេស៊ីលិដា ភីអិលស៊ី សាខាជ្រោយចង្វារ

* ធនាគារ អេស៊ីលីដា ភីអិលស៊ី សាខាជ្រោយចង្វារ មានទីតាំងស្ថិតនៅ ដីឡូត៍លេខ ១២, ១៤, ១៦, ១៨ ផ្លូវជាតិលេខ៦ ក្រុមទី៨ ភូមិ៣ សង្កាត់ជ្រោយចង្វារ ខណ្ឌជ្រោយចង្វារ រាជធានីភ្នំពេញ។
* ប្រអប់សំបុត្រលេខៈ ១១៤៩
* ទូរស័ព្ទលេខៈ ០២៣ ៤៣០ ៥២៧ / ៤៣០ ៧៧៩, ០១៥ ៩០០ ៣៧២
* អ៊ីម៉ែលៈ ccv@acledabank.com.kh

រូបភាពទី ៤.២: ផែនទីរបស់ធនាគារ អេស៊ីលីដា ភីអិលស៊ី សាខាជ្រោយចង្វារ



ប្រភព: <https://www.google.com.kh/maps>

រូបភាពទី ៤.៣: រូបភាពទីតាំងរបស់ធនាគារ អេស៊ីលីដា ភីអិលស៊ី​ សាខាជ្រោយចង្វារ



ប្រភព: <https://www.google.com.kh/maps>

៤.៦ អង្គការលេខ ឬរចនាសម្ព័ន្ធរបស់ធនាគារ អេស៊ីលីដា​ ភីអិលស៊ី សាខាជ្រោយចង្វារ

រូបភាពទី ៤.៤: អង្គការលេខ របស់ធនាគារ អេស៊ីលីដា ភីអិលស៊ី​ សាខាជ្រោយចង្វារ

អង្គការលេខ ធនាគារ អេស៊ីលីដា ភីអិលស៊ី

សាខារាជធានី-ខេត្ត-ក្រុង និងសាខាស្រុក កម្រិត “ក”



ប្រភព: ផ្នែករដ្ឋបាលនៃធនាគារ អេស៊ីលីដា ភីអិលស៊ី​ សាខាជ្រោយចង្វារ

៤.៧ ចំនួនបុគ្គលិកនៅក្នុងធនាគារ អេស៊ីលិដា ភីអិលស៊ី សាខាជ្រោយចង្វារ

ធនាគារ អេស៊ីលីដា ភីអិលស៊ី សាខាជ្រោយចង្វារ មានបុគ្គលិកសរុប ១០១ នាក់ ក្នុងនោះមាន បុគ្គលិកប្រុស ចំនួន ៦១ នាក់ និងបុគ្គលិកស្រី ៤០ នាក់។ បុគ្គលិកទាំង ១០១ នាក់នោះ ត្រូវបានបែងចែងឲ្យទៅបម្រើការងារនៅ សាខា “ក” ចំនួន ៨៣ នាក់ និង នៅសាខា “គ” ចំនួន ១៨ នាក់។

តារាងទី ៤.២: តារាងសង្ខេបចំនួនបុគ្គលិក របស់ធនាគារ អេស៊ីលិដា ភីអិលស៊ី​សាខាជ្រោយចង្វារ



៤.៨ សេវាកម្ម និងផលិតផល

៤.៨.១ ផ្នែកឥណទាន (Credit)

បច្ចុប្បន្ននេះផលិតផលឥណទានរបស់ធនាគារអេស៊ីលីដា មាន៦ ប្រភេទផ្សេងៗគ្នា ដូចរៀបរាប់ខាងក្រោមៈ

៤.៨.១.១ ឥណទានខ្នាតតូចបំផុត (Micro Loan)

ឥណទានខ្នាតតូចបំផុត (Micro Loan) គឺជាប្រភេទឥណទានដែលមានទំហំប្រាក់កម្ចីតូច ស៊ីគ្នាទៅនិង ទំហំ អាជីវកម្ម របស់អតិថិជនដែលស្ថិតក្នុងកម្រិត ទាបបំផុត ជាពិសេសគឺជាប្រជាជនដែលរស់នៅតាមជនបទ និងទីប្រជុំជន តូចៗនៃ បណ្តាខេត្ត​ ក្រុងនានាក្នុងប្រទេស។ ឥណទានខ្នាតតូចបំផុតរបស់ធនាគារអេស៊ីលីដា ភីអិលស៊ី អាចស្នើសុំខ្ចីជា ក្រុម និងទោល។ ប្រភេទឥណទានខ្នាត តូចមានពីរ គឺឥណទានក្រុម និងទោល។

* ឥណទានក្រុមៈ ឥណទានក្រុម ត្រូវបានបង្កើតឡើងជាពិសេសសម្រាប់អ្នកខ្ចីដែលមានចំណូលតិច និងមានទ្រព្យ សម្បត្តិមិនអាចធានាបានសុវត្ថិភាពឥណទានតែម្នាក់ឯងបាន។
* សមាជិកក្រុម ចាប់ពី ២ នាក់ ទៅដល់ ១០ នាក់
* រូបិយប័ណ្ណ ដែលអតិថិជនអាចសុំខ្ចីបានជា ប្រាក់រៀល និងប្រាក់បាត ហើយទំហំនៃឥណទាន រហូតដល់ ១,៥០០,០០០ រៀល ឫ ១៥,០០០ បាត ដោយធ្វើការគិត​អត្រាការ ប្រាក់ ៤.៥ % ក្នុង ១ខែ (គិតលើសមតុល្យឥណទានដែលនៅសល់ជាក់ស្តែង)។ រីឯរយៈពេលខ្ចី អតិបរមា ៦ ខែ សម្រាប់ឥណទាន ដែលមាន ទំហំរហូតដល់ ៤០០,០០០ រៀល ឬ ៤,០០០ បាត ចំណែកឯ អតិបរមា ១២ ខែ សម្រាប់ ឥណទានដែលមានទំហំលើសពី ៤០០,០០០ រៀល ឬ ៤,០០០ បាត រហូតដល់ ១,៥០០,០០០ រៀល ឬ ១៥,០០០ បាត។
* ឥណទានទោលៈ ឥណទានទោល ត្រូវបានបង្កើតឡើងសម្រាប់អតិថិជន ដែលមានតម្រូវ​ការខាងឥណទាន ហើយ មានលក្ខណៈឯកជនមានគោលបំណង គឺប្រើប្រាស់សម្រាប់ពង្រីកមុខរបរ។ រូបិយប័ណ្ណ ដែល អតិថិជនអាចសុំខ្ចីបានជា ប្រាក់រៀល បាត និង ដុល្លារ ហើយទំហំនៃឥណទាន រហូតដល់ ២,០០០,០០០ រៀល ឬ ២០,០០០ បាត ឬ ៥០០ ដុល្លារ ដោយគិតអត្រាការប្រាក់ ៤.៥ % ក្នុង ១ខែ ចំពោះឥណទាន រហូតដល់ ១,៥០០,០០០ រៀល ឬ ១៥,០០០ បាត
* របៀបសងឥណទានខ្នាតតូចបំផុតៈ
* សងរំលោះប្រាក់ដើម​ និងការប្រាក់
* សងការប្រាក់​ រីឯប្រាក់ដើមគិតជាភាគរយ
* សងតែការប្រាក់ ចំណែកប្រាក់ដើមសងនៅចុងវគ្គ
* លក្ខខណ្ឌតម្រូវដែលអាចផ្តល់ឥណទានខ្នាតតូចបំផុត
* អតិថិជនត្រូវតែជា នីតិជន (អាយុលើស ១៨ឆ្នាំ)
* មានប្រវត្តិច្បាស់លាស់ និងអត្តចរិកល្អ
* មានទីលំនៅអចិន្រ្តៃយ៏នៅក្នុងតំបន់ប្រតិបត្តិការរបស់ធនាគារ
* មានទុនផ្ទាល់ខ្លួនយ៉ាងតិចណាស់​ ២០% នៃទុនចង់វិនិយោគសរុប
* ធានាជាក្រុម និងមានទ្រព្យសម្បត្តិដាក់បញ្ចាំ​ និងមានអ្នកធានាសម្រាប់ឥណទាន។

៤.៨.១.២ ឥណទានខ្នាតតូច (Small Loan )

ឥណទានខ្នាតតូច គឺជាឥណទានមួយ សម្រាប់បំពេញរ​​​​​​​​​​​ម្រូវការអតិថិជនទាំងឡាយណាដែលមានគំនិតចង់ពង្រីក អាជីវកម្មរបស់ខ្លួន សំដៅបង្កើនចំណូលបន្ថែម។ ភាគច្រើន ឥណទានខ្នាតតូច តម្រង់ឆ្ពោះទៅរកជនានុជនណាដែលមាន មុខរបរជួញដូរ ត្រឹមត្រូវច្បាស់លាស់រួចរាល់ហើយ។ សូមបញ្ជាក់ថា ឥណទានខ្នាតតូចអាចស្នើរសុំខ្ចីបានក្នុងលក្ខណ ជា កត្តជនប៉ុណ្ណោះ។ សម្រាប់ឥណទានខ្នាតតូចនេះមាន រយះពេលខ្លី អតិបរមា ចំនួន ៦០ខែ តែប៉ុណ្ណោះ។

* រូបិយប័ណ្ណៈ រូបិយប័ណ្ណ ដែលអាចប្រើប្រាស់លើឥណទាន នេះគឺមានដូចជា ប្រាក់រៀល ដុល្លារ​ និងបាត
* ទំហំឥណទានៈ
* ចាប់ពី ១០,០០០,០០០ រៀល រហូតដល់ ១២០,០០០,០០០ រៀល
* ចាប់ពី ១០០,០០០​ បាត រហូតដល់ ១,២០០,០០០​បាត
* ចាប់ពី ២,៥០០ ដុល្លារ រហូតដល់​ ៣០,០០០​ដុល្លារ
* អត្រាការប្រាក់ៈ
* ១.៥០% ទៅ ១.៨០% ក្នុងមួយខែសម្រាប់ឥណទានជាប្រាក់រៀល និងប្រាក់បាត
* ១.២០% ទៅ ១.៧០% សម្រាប់ឥណទានជាប្រាក់ដុល្លារអាមេរិក។
* របៀបសង
* សងរំលោះប្រាក់ដើម​ និងការប្រាក់
* សងការប្រាក់ រីឯប្រាក់ដើមគិតជាភាគរយ
* សងតែការប្រាក់ ចំណែកប្រាក់ដើមសងនៅចុងវគ្គ
* សងការប្រាក់រៀងរាល់ខែ រីឯប្រាក់ដើមសងតាមការព្រមព្រៀង
* លក្ខខណ្ឌតម្រូវ
* នីតិជន (មានអាយុ លើសពី ១៨ ឆ្នាំ)
* មានប្រវត្តិ និងអត្តចរិកល្អ
* មានមុខរបរច្បាស់លាស់ និងប្រភពចំណូលស្របច្បាប់
* មានទីលំនៅអចិន្រ្តៃយ៏នៅក្នុងតំបន់ប្រតិបត្តិការរបស់ធនាគារ
* មានទុនផ្ទាល់ខ្លួនយ៉ាងតិចណាស់​ ២០% ​នៃទុនវិនិយោគសរុប
* មានទ្រព្យសម្បត្តិដាក់បញ្ចាំ​ និងមានអ្នកធានា។

៤.៨.១.៣ ឥណទានខ្នាតមធ្យម (Medium/Commercial Loan)

ឥណទានខ្នាតមធ្យម គឺជាផលិតផលប្រាក់កម្ចីរបស់ធនាគារអេស៊ីលីដាដែលមានគោលបំណងបំពេញចិត្ត និងតម្រូវការរបស់បណ្តាអាជីវកម្ម សហគ្រិនខ្នាតតូច ដើម្បីធ្វើអោយពួកគេមានលទ្ធភាពពង្រឹកអាជីវកម្មរបស់ខ្លួន ដូចជា បង្កើនទុនបង្វិល ទិញគ្រឿងម៉ាស៊ីន រថយន្តដឹកទំនិញ។ រយះពេលខ្ចីនៃឥណទាននេះ ជាធម្មតាមានរយះពេលជា អតិបរមា ចំនួន ៤៨ ខែ ចំពោះប្រាក់ដុល្លារ និង៦០ខែ ចំពោះប្រាក់រៀល និងប្រាក់បាត រីឯ រយះពេលសង ចំនួន ០១ខែម្តង។

* រូបិយប័ណ្ណៈ រៀល បាត និងដុល្លារ
* ទំហំឥណទានៈ ចាប់ពី ១២០,០០០,០០០ រៀល ឬ ១,២០០,០០០ បាត​ ឬ ៣០,០០០​ ដុល្លារអាមេរិក រហូតដល់ ៥% នែមូលនិធិសម្បត្តិរបស់ធនាគារ។
* អត្រាការប្រាក់ៈ
* ចាប់ពី ១៥.៦% ទៅ ១៨%​ ក្នុងមួយឆ្នាំលើសមតុល្យឥណទាន សម្រាប់ឥណទានដែលមានទំហំចាប់ពី ១២០,០០០,០០០ រៀល ឬ ១,២០០,០០០ បាត រហូតដល់ ៥% នែមូលនិធិសម្បត្តិរបស់ធនាគារ។
* ចាប់ពី ១០.៨០% ទៅ ១៣.៣% ក្នុងមួយឆ្នាំលើសមតុល្យឥណទាន សម្រាប់ឥណទា​នដែលមានទំហំចាប់ពី ៣០,០០០ ដុល្លារ រហូតដល់ ៥%​ នៃមូលនិធិសម្បត្តិរបស់ធនាគារ។
* ឥណទានដែលមានទំហំចាប់ពី USD ៣០,០០០ តម្រូវឲ្យមានការបញ្ជាក់ពីមេធាវី
* សោហ៊ុយចំណាយៈ ១%នៃទំហំឥណទានអនុម័តរបៀបសង
* សងរំលោះប្រាក់ដើម និងការប្រាក់
* សងការប្រាក់ រីឯប្រាក់់ដើមគិតជាភាគរយ
* សងតែការប្រាក់ ចំណែកប្រាក់ដើមសងនៅចុងវគ្គ
* សងការប្រាក់រៀងរាល់ខែ រីឯប្រាក់ដើមសងតាមការព្រមព្រៀង

៤.៨.១.៤ ឥណទានសំរាបប់ប្រើប្រាស់ផ្ទាល់ខ្លួន (Personal Loan)

ឥណទានសម្រាប់ការប្រើប្រាស់ផ្ទាល់ខ្លួន គឺជាប្រភេទឥណទានមិនមែនប្រើប្រាស់ក្នុង​​មុខរបរ​ដែលអ្នកខ្ចីត្រូវយក​ប្រាក់ នោះទៅប្រើប្រាស់ក្នុង គោលបំណងជាក់លាក់ណាមួយដើម្បី កែប្រែជីវភាពរស់នៅផ្ទាល់ខ្លួនឲ្យបានកាន់តែប្រសើរ​ឡើ គោលដៅ របស់ធនាគារអេស៊ីលីដា អំពីការលក់ផលិតផលឥណទានប្រើប្រាស់ផ្ទាល់ខ្លួនគឺ ភាគច្រើនផ្តោតទៅលើ និយោជក និយោជិកនៃ បណ្តាក្រុមហ៊ុនឯកជនឬអង្គការក្រៅរដ្ឋាភិបាល និងមន្រ្តីរដ្ឋាភិបាលណាដែលមានប្រភពចំណូល ច្បាស់លាស់មានកម្រិត ហើយ មានគំនិតចង់កែប្រែ ជីវភាពរស់នៅបច្ចុប្បន្នអោយប្រសើរឡើង។ អ្នកជំនួញនិងអាជីវករ ក៏ត្រូវបានទទួលការលើកទឹកចិត្តផ្តល់ ឥណទានប្រភេទនេះសម្រាប់យកទៅប្រើប្រាស់បំពេញតម្រូវការផ្ទាល់ខ្លួនផងដែរ។

* រូបិយប័ណ្ណៈ រៀល ដុល្លារ​ និងបាត
* ទំហំឥណទាន
* ទំហំឥណទានអតិបរមារហូតដល់ ៥០,០០០ដុល្លារ ឬសមមូល។
* ករណីដែលមានទំហំធំជាង ៥០,០០០ដុល្លារ ឬសមមូល​​ ដែលគណកម្មាធិការឥណទានជាអ្នក សម្រេចចិត្ត។
* អត្រាការប្រាក់សម្រាប់ ឥណទានជាប្រាក់រៀល និងប្រាក់បាត
* អត្រាការប្រាក់ ​២.២% ក្នុងមួយខែលើសមតុល្យឥណទានសម្រាប់ឥណទានដែលមានទំហំរហូតដល់ ក្រោម ៦,០០០,០០០ រៀល ឬ ៦០,០០០ បាត។
* អត្រាការប្រាក់ ចំនួន ២%​ក្នុងមួយខែ លើសមតុល្យនៃឥណទានសម្រាប់ ឥណទានដែលមានទំហំ ៦,០០០,០០០ រៀលរហូតដល់ ២០,០០០,០០០ ជាប្រាក់រៀល និង ៦០,០០០​ បាត ដល់ ២០០,០០០ ជាប្រាក់បាត។
* អត្រាការប្រាក់ ចំនួន ១.៨% ក្នុងមួយខែលើសមតុល្យនៃឥណទានសម្រាប់ ឥណទានដែលមានទំហំ ២០,០០០,០០០ រហូតដល់ ៤០,០០០,០០០ ជាប្រាក់រៀល​និង ២០០,០០០ ដល់ ៤០០,០០០ ចាប្រាក់បាត។
* អត្រាការប្រាក់ ចំនួន ១.៧% ក្នុងមួយខែលើសមតុល្យនៃឥណទានសម្រាប់ ឥណទានដែលមានទំហំ ៤០,០០០,០០០ រហូតដល់ ១២០,០០០,០០០ ជាប្រាក់រៀល និង ៤០០,០០០​ ដល់​ ១,២០០,០០០​ជាប្រាក់បាត។
* អត្រាការប្រាក់ ចំនួន ១.៥% ក្នុងមួយខែ​លើសមតុល្យនៃឥណទានសម្រាប់ ឥណទាន គឺមានទំហំ ១២០,០០០,០០០ រហូតដល់ ២០០,០០០,០០០ ជា​ប្រាក់រៀល និង ១,២០០,០០០ ដល់ ២,០០០,០០០ ជាប្រាក់បាត។
* ឥណទានជាប្រាក់ដុល្លារ
* អត្រាការប្រាក់​ ២.២០% ក្នុងមួយខែលើសមតុល្យនៃឥណទាន សម្រាប់ឥណទានដែលមានទំហំ រហូតដល់ក្រោម ១,៥០០ដុល្លារ។
* អត្រាការប្រាក់ ១.៧០% ក្នុងមួយខែលើសមតុល្យឥណទាន សម្រាប់ឥណទានដែលមានទំហំ ចាប់ពី ១,៥០០%ដុល្លារ រហូតដល់ក្រោម ៥,០០០ដុល្លារ។
* អត្រាការប្រាក់ ១.៥០% ក្នុងមួយខែលើសមតុល្យឥណទាន សម្រា​ប់ឥណទានដែលមានទំហំចាប់ពី ៥,០០០ដុល្លារ រហូតដល់ក្រាម ១០,០០០ដុល្លារ។
* អត្រាការប្រាក់ ១.២% ក្នុងមួយខែលើសមតុល្យនៃឥណទាន សម្រាប់ឥណទានដែលមានទំហំ ចាប់ពី១០,០០០ដុល្លារ រហូតដល់ ៣០,០០០ដុល្លារ។
* អត្រាការប្រាក់ ១.១% ក្នុងមួយខែលើសមតុល្យឥណទាន សម្រាប់ឥណទានដែលមានទំហំ ចាប់ពិ ៣០,០០០ដុល្លារ រហូតដល់ ៥០,០០០ដុល្លារ។
* រយះពេលខ្ចី អតិបរមា ៧២ខែ, រយះពេលសង ០១ខែម្តង

៤.៨.១.៥ ឥណទានវិបារូបរ៍ (Overdraft)

ឥណទា​នវិបារូបរ៍ គឺជាឥណទានមួយប្រភេទដែលអតិថិជនអាចដកប្រាក់លើសពីសមតុល្យជាក់ស្តែងបានតាម​តម្រូវការពីក្នុងគណនីចរន្តរបស់ខ្លួនដែលមាននៅធនាគារអេស៊ីលីដា នូវចំនួនមួយដែលបានចុះកិច្ចសន្យា។ រយះពេលខ្ចី អតិបរមា ៣៦០ថ្ងៃ ហើយប្រើប្រាស់រូបិយប័ណ្ណ រៀល ដុល្លារ និងបាត។

* ទំហំឥណទានចាប់ពី ៥,០០០ដុល្លារ ឬសមមូល រហូតដល់ ៥%នៃមូលនិធិសម្បត្តិសុទ្ធរបស់ធនាគារ
* អត្រាការប្រាក់
* អត្រាការប្រាក់ ១.៤០% ទៅ​ ២% សម្រាប់ឥណទានជាប្រាក់រៀល និងប្រាក់បាត។
* អត្រាការប្រាក់ ១២% ទៅ ១៨% សម្រាប់ឥណទានជាដុល្លារ។
* ការគិតការប្រាក់ រៀងរាល់ចុងខែដោយដកចេញពីគណនីចរន្តរបស់អតិថិជន
* សោហ៊ុយចំណាយ
* ចំណាយរៀបចំឯកសារ ៥០ដុល្លារ ឬសមមូល
* ចំណាយបម្រុងសាច់ប្រាក់ ១% លើកម្រិតឥណទានអនុម័ត។

៤.៨.១.៦ ឥណទានបុគ្គលិក (Staff Loan)

ឥណទានបុគ្គលិកគឺជាផលិតផលប្រាក់កម្ចីដែលធនាគារអេស៊ីលីដាដាក់់ឲ្យបុគ្គលិករបស់ខ្លួនប្រើប្រាស់ សម្រាប់ បំពេញតម្រូវការផ្ទាល់ខ្លួន ក្រោមលក្ខខណ្ឌអនុគ្រោះប្រសិនបើធៀបជាមួយនឹងឥណទានប្រភេទផ្សេងទៀត។ រូបិយប័ណ្ណ ជាប្រាក់ដុល្លារ។

* ទំហំឥណទានៈ អតិបរមា ស្មើនិងប្រាក់បៀវត្សរ៏សុទ្ធ គុណនឹង ១២ខែ
* អត្រាការប្រាក់ៈ ១០% លើសមតុល្យឥណទាន
* រយះពេលខ្ចីៈ អតិបរមា ៤៨ខែ ប៉ុន្តែមិនត្រូវហួសការបរិច្ឆេទចូលនិវត្តន៏
* រយះពេលសង ១ខែម្តង។

៤.៨.១.៧ ឥណទានទុនបង្វិល (Revoling Credit Facility)

ឥណទានទុនបង្វិលគឺជាកម្រិតឥណទាន ដែលធនាគារអេស៊ីលីដាផ្តល់ប្រាក់កម្ចីទៅឲ្យស្ថាប័នណាមួយ សម្រាប់ គោលបំណងយកទៅប្រើប្រាស់ជាទុនបង្វិល ស្របទៅតាមលក្ខខណ្ឌនៃការព្រមព្រៀងក្នុងកិច្ចសន្យា។ ឥណទានទុនបង្វិល តម្រូវឲ្យអតិថិជន ត្រូវមានគណនីចរន្តជាមួយធនាគារអេស៊ីលីដា​។ ធនាគារអេស៊ីលីដា ​ផ្តល់ឥណទានទុនបង្វិលដល់ក្រុម អតិថិជនគោលដៅមានដូចជា ក្រុមហ៊ុនអាជីវកម្មដែលត្រូវការបង្វិលសាច់ប្រាក់ញឺកញាប់ និងស្ថាប័នហិរញ្ញវត្ថុក្នុងស្រុក មួយចំនួនទៀត។ ឥណទាននេះប្រើប្រាស់ រូបិយប័ណ្ណ រៀល បាត និងដុល្លារ។

* កម្រិតឥណទានៈ ចាប់ពី ១០,០០០ដុល្លាររហូតដល់ ៥%នៃមូលនិធិសម្បត្តិសុទ្ធរបស់ធនាគារ។
* អត្រាការប្រាក់
* សម្រាប់ឥណទានជាប្រាក់រៀល និងប្រាក់បាតអត្រាការប្រាក់ចាប់ពី ១៥.៦០% ទៅ១៨% ក្នុងមួយ ឆ្នាំ លើសមតុល្យឥណទានដែលបានដកប្រើប្រាស់ជាក់ស្ដែង។
* សម្រាប់ឥណទានប្រាក់ដុល្លារអត្រាការប្រាក់ចាប់ពី ១០.៥០% ទៅ ១៤.៤០% ក្នុងមួយឆ្នាំសមតុល្យឥណទានដែលបានដកប្រើប្រាស់ជាក់ស្ដែង។
* រយះខ្ចីអតិបរិមា ១២ខែ
* សោហ៊ុយចំណាយៈ
* ចំណយរៀបចំឯកសារ ១០០ដុល្លារ ឬសមមូល
* ចំណាយបម្រុងសាច់ប្រាក់ ១%ល់កម្រិតឥណទានអនុម័ត។

៤.៨.១.៨ គោលការឥណគេហដ្ឋាន (StaffHousing Land Policy)

ឥណទានលំនៅឋានគឺជាប្រភេទឥណទានដែលធនាគារបង្កើតឡើងសម្រាប់ផ្តល់ជូនបុគ្គលិកដែលមានលក្ខណសម្បត្តិគ្រប់គ្រាន់ ដើម្បីទិញអគារសំរាប់ជាលំនៅឋាន សាងសង់លំនៅឋាន ទិញដី និងសាងសង់លំនៅឋានជាដើម។ មិនអនុញ្ញាតឲ្យទិញតែដី ឬទ្រព្យសម្បត្តិផ្សេងទៀតក្រៅពីលំនៅឋានឡើយ។

* រូបិយប័ណ្ណៈ ដុល្លារ
* ទំហំឥណទានៈ
* ទំហំឥណទានអតិបរមា ៣០០,០០០ដុល្លារ ប៉ុន្តែមិនត្រូវលើសពី ៧០%នែតម្លៃសរុបគេហដ្ឋានដែល ត្រូវទិញ ឬសាងសង់លើដីកម្មសិទ្ធិដែលមានស្រាប់នោះឡើយ។
* អ្នកខ្ចីមានទឹកប្រាក់ផ្ទាល់យ៉ាងតិច ៣០%នៃតម្លៃគេហដ្ឋានដែលត្រូវទិញ ឬសាងសង់លើដីកម្មសិទ្ធិ ដែលមានស្រាប់នោះឡើយ។
* រយះពេលខ្ចី ​អតិបរិមា ១២០ខែ ​និងចំពោះអតិថិជនជា​:
* កម្មករនិយោជិកកំពុងបម្រើការងារក្នុងស្ថាប័នសាធារណៈ ទីភ្នាក់ងារជាតិ និងមិនត្រូវលើសពីអាយុ ចូលនិវត្តន៏ទេ។
* អតិថិជនផ្សេងទៀតៈ មានអាយុចាប់ពីពេលទទួលប្រាក់កម្ចី រហូតដល់កាលអវសាន នៃរយះពេលខ្ចី ប្រាក់មិនត្រូវលើសពីអាយុ ៦០ឆ្នាំទេ។
* អត្រាការប្រាក់ៈ ១២%ក្នុងមួយឆ្នាំលើសមតុល្យឥណទាន។

​៤.៨.១.៩ ប័ណ្ណឥណទាន (Credit Card)

ប័ណ្ណឥណទាននេះ គឺជាប័ណ្ណជ័រប្លាស្ទិកដែលអនុញ្ញាតអោយអ្នកដែលប្រើប្រាស់វា អាចធ្វើការទូរទាត់ថ្លៃទំនិញ ឬសេវាកម្មដោយពុំចាំបាច់ប្រើប្រាស់សាច់ប្រាក់ និងអាចធ្វើការដកសាច់ប្រាក់សុទ្ធ ទៅតាម Credit Line ដែលកំណត់ ដោយធនាគារដែលបានចេញប័ំណ្ណនោះ។

៤.៨.២ សេវាបញ្ញើ សន្សំ (Deposit Component)

ប្រាក់បញ្ញើជាប្រភេទមូលនីធិដ៏សំខាន់សម្រាប់បង្កើនប្រាក់ចំណេញដល់ធនាគារ ជាពិសេសបណ្តាធនាគារទាំងឡាយណាដែលផ្តោតសំខាន់លើឥណទាន ហើយតែងតែខ្ចីបន្តពីស្ថាប័នផ្សេងដើម្បីធ្វើជាទុនសម្រាប់ប្រើប្រាស់ និងផ្តល់ ប្រាក់កម្ចីទៅឲ្យអតិថិជនរបស់ខ្លួន។ ចំណុចសំខាន់ដែលធនាគារអេស៊ីលីដា​​​​​​​​​​​​​​​​​ធ្វើការកំណត់នូវខ្លឹមសារស្ដីពីប្រាក់បញ្ញើ សន្សំ នោះថាជាសម្មភាពមួយដែលធានាឲ្យបាននូវការមិនមានហានិភ័យណាមួយដល់សាច់ប្រាក់របស់អតិថិជនណាម្នាក់នៅពេលដែលពួកគេយកមករក្សាទុកនៅស្ថាប័នរបស់ខ្លូន ជាពិសេសអតិថិជនប្រាក់បញ្ញើ សន្សំទាំងនោះអាចនឹងទទួលផល ពីបញ្ញើ សន្សំជាការប្រាក់ខ្លះៗផងដែរ។

សេវាប្រាក់បញ្ញើ ​សន្សំ ត្រូវបានចែកចេញជា៦ប្រភេទគឺ គណនីសន្សំសំចៃ គណនីសន្សំតាមតម្រូវការ គណនីចរន្ត គណនីមានកាលកំណត់ គណនី Corporate Deposits និងគណនី Trust។

៤.៨.២.‌១ គណនីសំចៃ (saving Account)

គណនីសំចៃគឺជាគណនីសន្សំដែលប្រើប្រាស់សៀវភៅ (Passbook) ដើម្បីកត់ត្រាទិន្នន័យ និងដាក់ ដកប្រាក់ ពីធនាគារអេស៊ីលីដា។ ធនាគារ អេស៊ីលីដា ភីអិលស៊ី​ ជាកន្លែងដែលផ្តល់សុវត្ថិភាព និងភាពជឿទុកចិត្តក្នុងការថែរក្សា ប្រាក់ ជួយសន្សំប្រាក់ សន្សំពេលវេលា ផ្តល់ជូនអត្រាការប្រាក់គួរឲ្យពេញចិត្ត និងផ្តល់ភាពងាយស្រួលក្នុងការចាត់ចែង ហិរញ្ញវត្ថុរបស់លោកអ្នក។ អតិថិជនអាចប្រើគណនីរបស់ខ្លួនបាននៅគ្រប់ការិយាល័យទាំង ២៥៨ ទូទាំងគ្រប់ខេត្ត រាជធានីក្នុងព្រះរាជាណាចក្រកម្ពុជាដោយមិនចាំបាច់កាន់សាច់ប្រាក់ច្រើនតាមខ្លួនរបស់លោកអ្នកទេ។

៤.៨.២.២ គណនីសន្សំតាមតម្រូវការ (Demand Deposit Account)

គណនីសន្សំតាមតម្រូវការ មិនត្រូចបានអតិថិជននិយមប្រើប្រាស់ច្រើនដូចគណនីសញ្ជ័យឡើយ។ គណនី ប្រភេទនេះប្រើប្រាស់ត្រឺបតែប័ណ្ណដកប្រាក់ withdrawal Voucher ប៉ុណ្ណោះដើម្បីដកសាច់ប្រាក់។ ដូច្នេះធនាគារ អេស៊ីលីដា ចាំបាច់ត្រូវបោះពុម្ព Bank statement ជូនអតិថិជនជារៀងរាល់ខែ ដោយក្នុងនោះមានបង្ហាញពី​Transactions ដែលអតិថិជនបានដាក់ ដកសាច់ប្រាក់កន្លងមក។ ​រាល់ការប្រើប្រាស់គណនី និងការដាក់ប្រាក់ ការដកប្រាក់ គឺមានលក្ខខណ្ឌកំណត់ និងនិតិវិធីប្រើប្រាស់ដូចគ្នា ទៅនឹងគណនីសញ្ជ័យ ដូចបានរៀបរាប់ខាងលើផងដែរ។

* ការប្រាក់សម្រាប់គណនីសន្សំតាមតម្រូវការមានពីរ អត្រាៈ
* ១.០ %​​ ក្នុង ១ ឆ្នាំ សម្រាប់គណនីប្រាក់ដុល្លារ ប្រាក់អឺរ៉ូ និងប្រាក់រៀល។
* ០.៥ % ក្នុង​ ១ ឆ្នាំសម្រាប់គណនីប្រាក់បាត។

៤.៨.២.៣ គណនីចរន្ត (Current Account)

គណនីចរន្តគឺជាគណនីប្រាក់បញ្ញើរបស់ធនាគារអេស៊ីលីដាដែលប្រើប្រាស់មូលប្បទានប័ត្រដើម្បីដកសាច់ប្រាក់ចេញពីគណនី។ គណនីចរន្តនេះតែងធ្វើឲ្យអតិថិជនគ្រប់រូបមានអារម្មណ៍ថាពួកគេជាបុគ្គលដែលស្ថិតក្នុងលំដាប់ខ្ពស់បំផុត ទាំងក្នុងមជ្ឈដ្ឋានអាជីវកម្ម និងក្នុងសង្គម។ គណនីចរន្តរបស់ធនាគារ​ អេស៊ិលីដា​ មិនត្រូវបានផ្តល់ការប្រាក់ជូនឡើយ។ ជាមួយនិងគណនីចរន្តអតិថិជនអាចទទួលយធ្វើការទូទាត់ចំណាយសព្វបែបយ៉ាងតាមរយះមូលប្បទានប័ត្រទៅឲ្យដៃគូពាណិជ្ជកម្មតាមលទ្ធភាពដែលចង់បាន។

៤.៨.២.៤ គណនីមានកាលកំណត់ (Fixed Deposit Account)

គណនីមានកាលកំណត់ គឺជាគណនីប្រាក់បញ្ញើរបស់ ធនាគារ អេស៊ីលីដា ដែលដាក់បញ្ញើសាច់ប្រាក់ទុកក្នុង គណនី រហូតដល់រយះពេលជាក់លាក់ណាមួយ ទើបអាចដកប្រាក់នោះទៅវិញបាន។​ អតិថិជន អាចធ្វើការជ្រើសរើស ប្រើប្រាស់ ផលិតផលបញ្ញើមានកាលកំណត់ដែលពេញចិត្តណាមួយក្នុងចំណោម ពីរប្រភេទ ដោយមួយជាគណនីដែល អាចទទួល​បានការប្រាក់រៀងរាល់ខែ និងមួយទៀតជាគណនីដែលទទួលបានការប្រាក់នាពេលដំណាច់កិច្ចសន្យាបញ្ញើ។

៤.៨.២.៥ គណនី Corporate Deposits

Corporate deposits ជាសេវាប្រាក់បញ្ញើ​ដែលធនាគារផ្តល់ជូនអតិថិជនជាក្រុមហ៊ុន (Corporate) ដែល មានសក្តានុពលធំៗ ដោយផ្ញើប្រាក់ក្នុងរយះពេលមួយកំណត់ ហើយធនាគារនឹងផ្តល់ការប្រាក់ជូនវិញ។ ជាទូទៅអតិថិជន ប្រភេទនេះ​មានសាច់ប្រាក់ទំនេរច្រើន ហើយស្វែងរកឪកាសបង្កើតប្រាក់ចំណេញក្នុងរយះពេលខ្លីប៉ុណ្ណោះ។ ការប្រាក់ត្រូវ ផ្តល់ជូនទៅតាមអត្រាមួយដែលមិនលើសពី ៩/១០ នៃ SIBOR។​

៤.៨.២.៦ គណនី Trust

គណនី​ TRUST (Trust Account) គឺជាគណនីបញ្ញើ សន្សំមួយប្រភេទទៀត ដែលធនាគារអេស៊ីលីដា ទទួលខុសត្រូវក្នុងការថែរក្សា គ្រប់គ្រង ចាត់ចែងសាច់ប្រាក់ ឬទ្រព្យសម្បត្តិ របស់អតិថិជន (ឯកត្តជន ឬស្ថាប័នណាមួយ) ទៅតាមកិច្ចសន្យាដែលបានព្រម​ព្រៀងរវាងអតិថិជន និងធនាគារ អេស៊ីលីដា។ គណៈកម្មការកំណត់ថ្លៃលើផលិតផល និងសេវាកម្មរបស់ធនាគារអេស៊ីលីដា ជាអ្នកកំណត់អត្រាការប្រាក់លើ គណនី Trust និងថ្លៃសេវាសម្រាប់ការប្រើ ប្រាស់គណនី Trust នេះផងដែរ។ ក្នុងករណីចាំបាច់ អត្រាការប្រាក់លើ គណនី Trust មិនត្រូវបានផ្តល់ឲ្យទេ ហើយថ្លៃសេវានៃការប្រើប្រាស់គណនីនេះក៏អាចលើកលែងបានដែរ។

៤.៨.៣ សេវាផ្ទេរប្រាក់ (Transfer Component)

សេវាផ្ទេរប្រាក់ គឺជាសេវាមួយដែលធនាគារអនុញ្ញាតឲ្យ អតិថិជនធ្វើការផ្ទរឬទទួលប្រាក់ទាំងក្នុង និងក្រៅ ប្រទេស។ បច្ចុប្បន្ននេះ ធនាគារ អេស៊ីលីដា ភីអិលស៊ីមានសេវាផ្ទេរប្រាក់បីប្រភេទគឺ សេវាផ្ទេរប្រាក់ក្នុងស្រុក, សេវាផ្ទេរ

ប្រាក់ក្រៅប្រទេសតាមរយះប្រព័ន្ធ​​ SWIFT, សេវាផ្ទេរប្រាក់ក្រៅប្រទេសតាមរយះវ៉េសស្ទឺន យូញៀន។

៤.៨.៤ សេវាចាត់ចែងសាច់ប្រាក់ (Cash Management)

សេវាចាត់ចែងសាច់ប្រាក់មានន័យថា ធនាគារទទួលរ៉ាប់រងធ្វើតាមការបង្គាប់គ្រប់បែបយ៉ាងរបស់អតិថិជន ជាមួយនឹងសាច់ប្រាក់ដែលពួកគេមាននៅក្នុងគណនី ឬផ្តល់ជាសាច់ប្រាក់សុទ្ធ។ ធនាគារទទួលបានការតបស្នងមកវិញ ជាកំរៃសេវា ឬជាផលប្រយោជន៏អ្វីមួយ។ សេវាចាត់ចែងសាច់ប្រាក់របស់ ធនាគារ អេស៊ីលីដា ភីអិលស៊ី មានដូចជាៈ

* សេវាមូលប្បទានបត្រសាច់ប្រាក់ (Cashieir’s Cheques)
* សេវាបើកប្រាក់បៀវត្សន៏ (Payroll)
* សេវាប្រមូលសាច់ប្រាក់​ (Cash /Distributor collection)
* សេវាសម្រួលគណនីអតិថិជន (Cash Consolidation Account)
* សេវាបញ្ចាអចិន្រ្តៃ និងអថេរ (Standing Order and Debit)
* សេវាបញ្ញើតាមរយះប្រអប់សុវត្ថិភាព (Safe Box Service)
* សេវាប្រមូលប្រាក់បង់ពន្ធ (Tax Payment Service)
* សេវាកិច្ចសន្យាប្តូររូបិយប័ណ្ណទុកមុន (Forward Exchange Contract)
* សេវា​ Bank Draft
* សេវាទូរទាត់ឲ្យអ្នកផ្គត់ផ្គង់ (Supplier Payment)
* សេវាបញ្ជាទូរទាត់វិក័យបត្រអគ្គិសនី (Direct Debits for EDC Bill Payment)
* សេវាលិខិតអះអាងលើគណនី និងព័តមានអតិថិជន (Bank Confirmation)
* សេវាប្តូររូបិយប័ណ្ណបរទេស (Foreign Currency Exchange)
* សេវាលក់លតាបត្រពន្ធចំពោះទោចក្រយានយន្ត និងត្រីចក្រក្រយានយន្ត (Vehicle Tax Stamp Sale)។​

៤.៨.៥ សេវាហិរញ្ញប្បទានពាណិជ្ជកម្ម ( Trade Finance)

Trade Finance គឺជាសកម្មភាពមួយធានាឲមានសុក្រឹតភាពពាណិជ្ជកម្មរវាង buyer និង Seller តាមរយៈ ធនាគារ/ធនាគារអន្តរការីក្នុងក្របខណ្ឌជាតិឬអន្តរជាតិ។ ក្នុងនោះអ្នកទិញ (Buyer) រំពឹងទុកថានឹងទទួលបានទំនិញឬ សេវាកម្ម ពីដៃគូរពាណិជ្ជកម្មរបស់ខ្លូនទៅតាមពេលកំណត់ ជាមួយនឹងគុណភាពទំនិញនិងសេវាកម្មដូចមានព្រមព្រៀងគ្នា។ រីឯអ្នកលក់ (seller) ជឿជាក់ថាខ្លួនគាត់ក៍នឹងទទួលបានថ្លៃទំនិញនិងសេវាកម្មទៅតាមពេលវេលាកំណត់ផងដែរ។ ប្រតិបត្តិការណ៏ ហិរញ្ញប្បទានពាណិជ្ជកម្មរបស់ធនាគារ អេស៊ីលីដា ភីអិលស៊ី ជួយសំរួលដល់អតិថិជនរបស់ខ្លួនក្នុងការ ធ្វើពាណិជ្ជកម្ម ក្រៅប្រទេសតាមរយៈបណ្តាញធាគារដៃគូរដ៏ធំចំនួន ៤៧៩ នៅទូទាំងពិភពលោក។ ធនាគារ អេស៊ីលីដា ភីអិលស៊ី មានផ្តល់សេវាហិរញ្ញប្បទានដូចខាងក្រោមៈ

* សេវា Documentary Collection
* សេវា Documentary Credit
* សេវា លិខិតធានាមាន ៥ដូចជាៈ
* លិខិតធានាលើការដឹកជញ្ញូន (Shipping Guarantee)
* លិខិតធានាលើការដេញថ្លៃ (Bid Guarantee)
* លិខិតធានាលើការអនុវត្តកិច្ចសន្យា (Performance Guarantee)
* លិខិតធានាបុរេប្រទាន (Retention Guarantee)
* លិខិតធានាលើការទូទាត់ (Advance Payment Guarantee)

៤.៨.៦ សេវាផ្ដល់ប្រឹក្សា​យោបល់ ( Bank Consultancy)

Bank Consultancy ជាសេវាកម្មថ្មីមួយប្រភេទ ដែលធនាគារអេស៊ីលីដាអាចធ្វើការផ្ដល់ជូន និងចែក​រំលែកនូវបទពិសោធន៏ និងចំណេះដឹងជំនាញអំពីប្រតិបត្តិការ មីក្រូហិរញ្ញវត្ថុ និងធនាគារដែលខ្លួនធ្លាប់អនុវត្តផ្ទាល់ ជោគជ័យកន្លងមក ទៅឲ្យបុគ្គល ឬស្ថាប័នណាមួយដោយទទួលបានការតបស្នងវិញជាកម្រៃសេវាតាមរយៈកិច្ចព្រមព្រៀង។

សេវា Bank Consultancy របស់ធនាគារអេស៊ីលីដា អាចផ្ដល់ជូនអតិថិជនរបស់ខ្លួនលើកិច្ចការបច្ចេកទេស មីក្រូហិរញ្ញវត្ថុ និងធនាគារ និងកិច្ចការងារផ្ទៃក្នុងនៃស្ថាប័នផងោដែរ ដូចជា លើការគ្រប់គ្រងធនធានមនុស្ស ការគ្រប់គ្រង សាច់ប្រាក់ ការគ្រប់គ្រងទីផ្សារ និងការផ្សព្វផ្សាយ ការគ្រប់គ្រងហិរញ្ញវត្ថុ ការធ្វើសវនកម្មផ្ទៃក្នុងរបស់ធនាគារ ទាំងមូល។ អតិថិជនគោលដៅរបស់ធនាគារ អេស៊ីលីដា សម្រាប់ការផ្គត់ផ្គង់នូវសេវា Bank Consultancy មានដូចជា ធនាគារ ក្នុងស្រុក និងក្រៅប្រទេស ក្រុមហ៊ុនវិនិយោគក្នុងស្រុក ក្រុមហ៊ិនបរទេស អង្កការជាតិ និងអន្តរជាតិ។

៤.៨.៧ សេវាអេឡិចត្រូនិចធនាគារ (Electronic Banking)

សេវាអេឡិចត្រូនិចមានដូចតទៅៈ

* សេវាអេស៊ិលីដា (ACLEDA Card)
* សេវា Merchant/ Pos
* សេវាបញ្ចូលទឹកប្រាក់ទូរស័ព្ទដៃតាមម៉ាស៊ីនអេធីអឹម​ (Mobile Phone Top up)
* សេវាទូរទាត់តាមអេធីអឹម (Bill Payment Service via ATM) និងសេវា អេស៊ីលីដា យូនីធី (Acleda Unity)។

៤.៨.៨ សេវាអេស៊ីលីដាយូនីធី (ACLEDA Unity)

ACELEDA Unity គឺជាការផ្ដល់នូវសេវាហិរញ្ញវត្ថុជូនអតិថិជនក្នុងការសហគមន៏ តាមរយៈទូរស័ព្ទដៃ គ្រប់ ប្រព័ន្ធទាំងអស់។ សេវានេះធ្វើឲមានការប្រមូលផ្ដុំ និងបង្រួបបង្រួមអតិថិជនពីគ្រប់មជ្ឈដ្ឋាន​ឲស្ថិតក្នុងគ្រឹស្ថាន ហិរញ្ញវត្ថុ តែមួយ​ហើយបង្កលក្ខណៈងាយស្រួលដល់ការធ្វើប្រតិបត្តិការធនាគារប្រចាំថ្ងៃប្រព្រឹត្តទៅ ប្រកបដោយសុវត្ថិភាព នៅគ្រប់ ទីកន្លែង ទាំងក្នុងនិងក្រៅប្រទេស​ មិនចាំបាច់ធ្វើដំណើរទៅកាន់ការិយាល័យធនាគារឡើយ ។

៤.៨.៨.១ គោលបំណងនៃសេវាអេស៊ីលីដាយូនីធី

ធនាគារ អេស៊ីលីដា បង្កើតសេវាអេស៊ីលីដាយូនីធីនេះឡើង គឺក្នុងគោលបំណងសំខាន់ៗដូចខាង ក្រោមៈ

* បង្កើតភាពងាយស្រួលដល់អតិថិជន ក្នុងការធ្វើប្រតិបត្តិការធនាគារ តាមរយៈទូរស័ព្ទដៃផ្ទាល់ខ្លួន ដោយមិន ចាំបាច់ទៅធនាគារដោយផ្ទាល់ឡើយ
* ផ្ដល់លទ្ឋភាពឲអតិថិជនអាចធ្វើប្រតិបត្តិការធនាគារបានគ្រប់ទីកន្លែង
* ពង្រីកចំណែកទីផ្សារឲកាន់តែទូលំទូលាយថែមទៀត និងធានាបាននូវនិរន្តភាពប្រាក់ចំណេញយូរអង្វែងជូនដល់ ធនាគារ អេស៊ីលីដា ក៏ដូចជាការជួយបង្កើននូវតម្លៃភាគហ៊ុនផងដែរ
* ចួលរួមចំណែកអភិវឌ្ឍន៏សេដ្ឋកិច្ចជាតិ តាមរយៈការបម្រើជូននូវសេវាធនាគារ ប្រកបដោយបច្ចេកវិជ្ជាទំនើប ទាន់សម័យ ឆាប់រហ័ស និងមានសុវត្ថិភាពខ្ពស់។

៤.៨.៨.២ អត្ថប្រយោជន៏នៃសេវាអេស៊ីលិដាយូនីធី

* អត្តប្រយោជន៍សម្រាប់ធនាគារមានដូចជាៈ
* ពង្រីកចំណែកទីផ្សារ ធនាគារ អេស៊ីលីដា ឲ្យកាន់តែទូលំទូលាយថែមទៀត
* បង្កើននូវការប្រកួតប្រជែងតាមរយៈការដាក់ឲ្យប្រើប្រាស់នូវប្រព័ន្ឋបច្ចេកវិជ្ជាឈានមុខ
* កាត់បន្ថយថ្លៃដើមៈ មធ្យោបាយក្នុងការធ្វើប្រតិបត្តិការធនាគារ នឹងអាចកាត់បន្ថយ ថ្លៃដើមក្នុងការ បម្រើសេវាកម្មជូនអតិថិជន
* បង្កើនប្រាក់ចំណូលៈ អតិថិជនអាចធ្វើការទូទាត់តាមទូរស័ព្ទដៃបានភ្លាមៗ និង ងាយស្រួល។
* នាមសញ្ញាៈ បង្កើនឥទ្ធិពល និងកេរត្តិ៏ឈ្មោះរបស់ធនាគារ ឲកាន់តែមានប្រជាប្រិយ ភាព និងនាំមុខគេ លើការលក់រាយនូវសេវាកម្មធនាគារដែលថ្លៃដើមទាប
* ការថែរក្សាអតិថិជនៈ ជួយបង្កើនភាពស្និតស្នាលជាមួយអតិថិជន និងថែរក្សាអតិថិជន តាមប្រព័ន្ឋ​បច្ចេកវិជ្ជាថ្មី និងទំនើប។
* អត្តប្រយោជន៍សម្រាប់អតិថិជនមានដូចជាៈ
* ភាពងាយស្រួលៈ ងាយស្រួលធ្វើប្រតិបត្តិការជំនួញជាមួយដៃគូ និងធនាគារ
* ភាពឆាប់រហ័សៈ អតិថិជនអាចប្រតិបត្តិការធនាគារបានគ្រប់ទីកន្លែង
* ការត្រួតពិនិត្យៈ ធនាគារ អេស៊ីលីដា បានផ្ដល់ឱកាសឲ្យអតិថិជនចាត់ចែងសាច់ប្រាក់ និងត្រួតពិនិត្យ ដោយខ្លួនឯង។
* ការចូលរួមៈ ធនាគារ អេស៊ីលីដា ធ្វើឲ្យអតិថិជនចាប់អារម្មណ៏លើសេវាធានាគារ និងធ្វើឲ្យអតិថិជន ក្លាយជាមនុស្សទាន់សម័យ។
* អត្តប្រយោជន៍សម្រាប់សង្គមមានដូចជាៈ
* ចូលរួមចំណែកអភិវឌ្ឍសេដ្ឋកិច្ចជាតិ តាមរយៈការបង្កើនប្រតិបត្តិការងាជីវកម្ម
* បង្កើនការយល់ដឹង ដល់ប្រជាពលរដ្ឋខ្មែរ និងជនរួមជាតិ អំពីប្រព័ន្ឋបច្ចេកវិជ្ជា ទំនើបទាក់ទងនិងការ បម្រើសេវាកម្មរបស់ធនាគារ។

៤.៨.៨.៣ លក្ខណៈពិសេសនៃសេវាកម្មយូនីធី

លក្ខណៈពិសេសនៃសេវាកម្មយូនីធី គឺជាសេវារបស់ធនាគារមួយដែលអាចធ្វើប្រតិបត្តិការតាមទូរស័ព្ទដូចតទៅៈ

* ពិនិត្យមើលសមតុល្យគណនី
* ពិនិត្យមើលរបាយការណ៏គណនីសង្ខេប
* ផ្ទេរប្រាក់រវាងគណនីម្ចាស់តែមួយ
* ផ្ទេរប្រាក់រវាងគណនីម្ចាស់ផ្សេងគ្នា ឫផ្ទេរប្រាក់ពីអតិថិជនម្នាក់ទៅអតិថិជនម្នាក់ផ្សេងទៀតដែលមាន គណនីជា មួយធនាគារ អេស៊ីលីដា
* បញ្ជូលទឹកប្រាក់ក្នុងទូរស័ព្ឋដៃ
* ទូទាត់វិក្កយបត្រ (បង់ថ្លៃប្រើប្រាស់ទឹក ភ្លើង ឬ សេវាអ៊ីនធើណេត)
* សេវាធនាគារផ្សេងៗទៀតដែល ធនាគារ អេស៊ីលីដា និងដាក់ឲ្យប្រើប្រាស់ទៅតាម ស្ថានភាពជាក់ ស្ដែង នៅពេលអនាគត។

ជំពូកទី ៤

គម្រោងនៃការវិភាគ និង របកគំហើញ

៥.១ ការវិភាគរបាយការណ៍ហិរញ្ញវត្ថុរបស់ធនាគារ អេស៊ីលីដា ភីអិលស៊ី សាខាជ្រោយចង្វារ

តារាងខាងក្រោមនេះគឺជារបាយការណ៍ហិរញ្ញវត្ថុរបស់ធនាគារ អេស៊ី​លីដា ភីអិលស៊ី សាខាជ្រោយចង្វារដែល លើកយកមក សម្រាប់ធ្វើការវិភាគមានដូចជា របាយការណ៍លទ្ធផល (Income Statement) និងតារាងតុល្យការ (Balance Sheet) សម្រាប់រយៈពេលបីឆ្នាំគឺចាប់ពីឆ្នាំ ២០១៣ រហូតដល់ឆ្នាំ ២០១៥។ សម្រាប់របាយការណ៍ដែលទទួលបាននេះ គឺ​ជារបាយការណ៍សម្រេចចុងក្រោយ និងបានធ្វើសវនកម្មរួចរាល់ ដែលបានរៀបចំទៅតាមគោលការណ៍ របស់​ធនាគារ អេស៊ីលីដា ជាពិសេសរបាយការណ៍នេះបានគោរពទៅ តាមក្រុមប្រឹក្សាស្តង់ដាគណនេយ្យ អន្តរជាតិ ។

៥.១.១ របាយការណ៍លទ្ធផល (Income Statement)

តារាងទី ៥.១: របាយការណ៍លទ្ធផលរបស់ធនាគារ អេស៊ីលីដា ភីអិលស៊ី សាខាជ្រោយចង្វារ



ប្រភពៈ របាយការណ៍ហិរញ្ញវត្ថុរបស់ ធនាគារ អេស៊ី​លីដា ភីអិលស៊ី សាខាជ្រោយចង្វារ ពីឆ្នាំ២០១៣ ដល់ឆ្នាំ២០១៥

សមាសធាតុសំខាន់ៗនៅក្នុងរបាយការណ៍លទ្ធផលរួមមានៈ

* ចំណូលការប្រាក់ (Interest Income) របស់ធនាគារ អេស៊ីលីដា ភីអិលស៊ី សាខាជ្រោយចង្វារ ក្នុងឆ្នាំ ២០១៣ មានចំនួន ២,៧១៧,៧៥៥ ដុល្លារ ឯឆ្នាំ ២០១៤ មានចំនួន ៣,៣៧៣,៤៨៦ ដុល្លារ ចំណែកឯនៅក្នុងឆ្នាំ ២០១៥ មានចំនួន រហូតដល់ទៅ ៣,៥៧៧,៦៥៦ ដុល្លារ។ វាជាចំណូលដែលសំខាន់ជាងគេរបស់ធនាគារ អេស៊ីលីដា ភីអិលស៊ី សាខាជ្រោយចង្វារ ដែលចំណូលនេះបានមកពីការប្រាក់ដែលទទួលបានពីអតិថិជន យក ប្រាក់មកដាក់បញ្ញើ។
* ចំណាយការប្រាក់ (Interest Expense) ក្នុងឆ្នាំ ២០១៣ មានចំនួន ៦១៦,៨៩០ ដុល្លារ ឯឆ្នាំ ២០១៤ មាន ចំនួន ៩២៥,៤០៨ ដុល្លារ ចំណែកឯក្នុងឆ្នាំ ២០១៥ មានចំនួន ១,៤៥៥,៧៧២ ដុល្លារ។
* ប្រាក់បញ្ញើនៅសាខាកណ្តាល (Interest Transfer Price) ក្នុងឆ្នាំ ២០១៣ មានចំនួន ៥៥៤,៩៤៩ ដុល្លារ ឯក្នុងឆ្នាំ ២០១៤ មានចំនួន ៥៩៤,០៥៤ ដុល្លារ ចំណែកឯក្នុងឆ្នាំ ២០១៥ មានចំនួន ១,៣៥៦,៧២៨ ដុល្លារ។ នៅពេលដែលធនាគារ អេស៊ីលីដា សាខាជ្រោយចង្វារ មានសាច់ប្រាក់លើសនោះ ធនាគារ អេស៊ីលីដា សាខាជ្រោយចង្វារ នឹងយកសាច់ប្រាក់ទៅដាក់បញ្ញើនៅសាខាកណ្តាល ដើម្បីទទួល បាន ការប្រាក់ ៧.៥០% ក្នុងមួយឆ្នាំ។ តែបើក្នុងករណីធនាគារ អេស៊ីលីដា សាខាជ្រោយចង្វារ ខ្វះ សាច់ប្រាក់ វិញ នោះធនាគារ អេស៊ីលីដា សាខាជ្រោយចង្វារ នឹងខ្ចីប្រាក់ពីធនាគារ អេស៊ីលីដា សាខាកណ្តាល វិញហើយ ត្រូវបង់ការប្រាក់ ចំនួន ៧.៥០% ដូចគ្នា។
* ចំណូលពីការប្រាក់សុទ្ធ (Net Interest Incomes) ក្នុងឆ្នាំ ២០១៣ មានចំនួន ២,៦៥៥,៨១៤ ដុល្លារ ឯក្នុង ឆ្នាំ ២០១៤ មានចំនួន ៣,០៤២,១៣២ ដុល្លារ ចំណែកឯក្នុងឆ្នាំ ២០១៥ មានចំនួន ៣,៤៧៨,៦១២ ដុល្លារ។
* សំវិធានធនឥណទានបាត់បង់ (Provision for Loan Losses) ក្នុងឆ្នាំ ២០១៣ មានចំនួន ៧២,៥៦៥ ដុល្លារ រីឯឆ្នាំ ២០១៤ មានចំនួន ៦៥,១៨៧ ដុល្លារ ចំណែកឯក្នុងឆ្នាំ ២០១៥ មានចំនួន ៩២,០៥១ ដុល្លារ វាជា ការកត់ត្រានូវរាល់ឥណទានដែលខូច ឬប្រមូលមិនបាន។
* ចំណូលកម្រៃ និងជើងសារសុទ្ធ (Net Fee and Commission Income) នៅក្នុងឆ្នាំ ២០១៣ មានចំនួន ៣៧៦,៣៨៣ ដុល្លារ រីឯឆ្នាំ ២០១៤ មានចំនួន ៣៩០,២៥២ ដុល្លារ ចំណែកឯក្នុងឆ្នាំ ២០១៥ មានចំនួនរហូត ដល់ទៅ ៤៥៨,៦៥៧ ដុល្លារ។
* ចំណូលផ្សេងៗ (Other Income) ក្នុងឆ្នាំ ២០១៣ មានចំនួន ៨៥,៥២២ ដុល្លារ រីឯឆ្នាំ ២០១៤ មានចំនួន ត្រឹមតែ ៧៨,០៧៧ ដុល្លារ តែមកដល់ឆ្នាំ ២០១៥ មានចំនួន រហូតដល់ទៅ ១១៣,៥១២ ដុល្លារ។
* ចំណាយបុគ្គលិក (Salaries Expense) ក្នុងឆ្នាំ ២០១៣ មានចំនួន ៤៨៤,៣២៦ ដុល្លារ ឯនៅក្នុងឆ្នាំ ២០១៤ មានចំនួន ៥២០,៧៧៨ ដុល្លារ ចំណែកឯក្នុងឆ្នាំ ២០១៥ មានចំនួន ៥៧១,៦២៤ ដុល្លារ។
* ចំណាយទូទៅនឹងរដ្ឋបាល (General and Administrative Expenses) នៅក្នុងឆ្នាំ ២០១៣ មានចំនួន ៣០៧,០៥៩ ដុល្លារ រីឯឆ្នាំ ២០១៤ មានចំនួន ២២៣,៩១៤ ដុល្លារ ចំណែកឯក្នុងឆ្នាំ ២០១៥ មានចំនួនត្រឹមតែ ១១៨,៩១១ ដុល្លារតែប៉ុណ្ណោះ។
* ប្រាក់ចំណូលសុទ្ធមិនមែនការប្រាក់ (Non Interest Income) នៅក្នុងឆ្នាំ ២០១៣ មានចំនួន ៧៦៦,៥៤២ ដុល្លារ រីឯក្នុងឆ្នាំ ២០១៤ មានចំនួនត្រឹមតែ ៧៥៤,២៩៦ ដុល្លារ ចំណែកឯក្នុងឆ្នាំ ២០១៥ មានចំនួនត្រឹមតែ ៦៩៥,៦៤៣ ដុល្លារ។
* ចំណាយពន្ធលើប្រាក់ចំណេញ (Income Tax Expense) ក្នុងឆ្នាំ ២០១៣ ចំនួន ៤៣៨,៦១៨ ដុល្លារ ឯឆ្នាំ ២០១៤ មានចំនួនចំនួន ៥២២,៥៨០ ដុល្លារ ឆ្នាំ ២០១៥ ចំនួន ៦២៩,៩១៥ ដុល្លារ។ ធនាគារ ត្រូវបង់ ២០% នៃ ចំណូលប្រតិបត្តិការសរុប ពេលដែលទទួលបានផលចំណេញ ឬ ១% បើទទួលបានលទ្ធផលខាត។
* ប្រាក់ចំណេញសុទ្ធសម្រាប់ការិយបរិច្ឆេទ (Net Profit for the year) នៅក្នុងឆ្នាំ ២០១៣ មានចំនួនត្រឹមតែ ១,៧៥៤,៤៧២ ដុល្លារ រីឯឆ្នាំ ២០១៤ មានចំនួន ២,០៩០,៣២១ ដុល្លារ ចំណែកនៅក្នុងឆ្នាំ ២០១៥ មានចំនួន រហូតដល់ទៅ ២,៥១៩,៦៦០ ដុល្លារ។

៥.១.២ តារាងតុល្យការ (Balance Sheet)

តារាងទី ៥.២: តារាងតុល្យការរបស់ធនាគារ អេស៊ីលីដា ភីអិលស៊ី​ សាខាជ្រោយចង្វារ



ប្រភពៈ របាយការណ៍ហិរញ្ញវត្ថុរបស់ ធនាគារ អេស៊ី​លីដា ភីអិលស៊ី សាខាជ្រោយចង្វារ ពីឆ្នាំ ២០១៣ ដល់ឆ្នាំ២០១៥ សមាសធាតុសំខាន់ៗនៃតារាងតុល្យការ របស់ធនាគារ អេស៊ីលីដា ភីអិលស៊ី​ សាខាជ្រោយចង្វាររួមមានៈ

* សាច់ប្រាក់ក្នុងដៃ (Cash on Hand) ក្នុងឆ្នាំ ២០១៣ មានចំនួន ១,២២៣,៦៩៥ ដុល្លារ ចំណែកឯឆ្នាំ ២០១៤ មានចំនួន ១,២០២,៩៨៤ ដុល្លារ រីឯក្នុងឆ្នាំ ២០១៥ មានចំនួន ១,៦២៤,៧៥២ ដុល្លារ។
* សមតុល្យនៅធនាគារជាតិនៃកម្ពុជា (Balances with Other Bank) នៅក្នុងឆ្នាំ ២០១៣ មានចំនួន រហូត ដល់ទៅ២១១,១៤៦ ដុល្លារ រីឯនៅក្នុងឆ្នាំ ២០១៤ មានចំនួន ត្រឹមតែ ៤,៤០០ ដុល្លារ ចំណែកឯនៅក្នុងឆ្នាំ ២០១៥ មានចំនួន ២៣,៥០៧ ដុល្លារ។
* ឥណទាន និងបុរេប្រទាន (Loans and Advances) នៅក្នុងឆ្នាំ ២០១៣ មានចំនួន ២២,២៦៨,៩៦៥ ដុល្លារ រីឯក្នុងឆ្នាំ ២០១៤ មានចំនួន ២៤,៣៩៣,៧៣៦ ដុល្លារ ឯឆ្នាំ ២០១៥ មានចំនួន ៣០,៨៨២,៩៣៨ ដុល្លារ។
* ទ្រព្យសកម្មផ្សេងៗ (Other Assets) នៅក្នុងឆ្នាំ ២០១៣ មានចំនួន ត្រឹមតែ ២០៤,០៤៤ ដុល្លារ តែមកដល់ ឆ្នាំ ២០១៤ ទ្រព្យសកម្មផ្សេងៗ មានចំនួន ដល់ទៅ ២៣០,៧២៩ ដុល្លារ ចំណែកឯក្នុងឆ្នាំ ២០១៥ មានចំនួន ២៨៧,៧៦៥ ដុល្លារ។
* ទ្រព្យសម្បត្តិ និងបរិក្ខារ (Property and Equipment) ក្នុងឆ្នាំ ២០១៣ មានចំនួន ៩៥,១២៥ ដុល្លារ ឯក្នុង ឆ្នាំ ២០១៤ មានចំនួន ១៣៦,៨៤៥ ដុល្លារ ចំណែកឯនៅក្នុងឆ្នាំ ២០១៥ ទ្រព្យសម្បត្តិ និងបរិក្ខារ មានចំនួនដល់ ទៅ ២១៥,៤៦៦ ដុល្លារ។
* ប្រាក់បញ្ញើពីធនាគារផ្សេងៗ (Deposits from Other Bank) ក្នុងឆ្នាំ ២០១៣ មានចំនួន ៦៧,៦០៤ ដុល្លារ ចំណែកឯឆ្នាំ ២០១៤ មានចំនួន ១០៩,៥៩៥ ដុល្លារ រីឯក្នុងឆ្នាំ ២០១៥ មានចំនួន ៨៣៦,៧៦៥ ដុល្លារ។
* ប្រាក់បញ្ញើអតិថិជន (Deposit from Customer) ក្នុងឆ្នាំ ២០១៣ មានចំនួន ២៨,៤៦០,៨៩៦ ដុល្លារ ឯឆ្នាំ ២០១៤ មានចំនួន ៣៧,២៥៥,៥៧០ ដុល្លារ រីឯក្នុងឆ្នាំ ២០១៥ មានចំនួន ៥០,៩៥៩,៣៣៥ដុល្លារ។
* បំណុលផ្សេងៗ (Other Liabilities) ក្នុងឆ្នាំ ២០១៣ មានចំនួន ៤៣៦,៣១២ ដុល្លារ ចំណែកឯឆ្នាំ ២០១៤ មានចំនួន ៤០២,៩៩៣ ដុល្លារ រីឯក្នុងឆ្នាំ ២០១៥ មានចំនួន ៧២៦,២៨៣ ដុល្លារ។
* សំវិធានធនសម្រាប់ពន្ធលើប្រាក់ចំណេញ (Provision for Income Tax) នៅក្នុងឆ្នាំ ២០១៣មានចំនួន ៤១៣,៩១៧ ដុល្លារ ចំណែកឯនៅក្នុងឆ្នាំ ២០១៤ មានចំនួន ៤៩១,៤៩១ ដុល្លារ រីឯក្នុងឆ្នាំ ២០១៥ មានចំនួន ៥៨៨,៥៧២ ដុល្លារ។
* ប្រាក់ចំណេញរក្សាទុក (Retained Earning) ក្នុងឆ្នាំ ២០១៣ មានចំនួនរហូតដល់ ១,៧៥៤,៤៧២ ដុល្លារ ចំណែកឯឆ្នាំ ២០១៤ មានចំនួន ២,០៩០,៣២១ ដុល្លារ រីឯក្នុងឆ្នាំ ២០១៥ មានចំនួន ២,៥១៩,៦៦០ ដុល្លារ។
* អន្តរធនាគារ (Inter Branch) ក្នុងឆ្នាំ ២០១៣ មានចំនួន ៧,១២៩,២២៦ ដុល្លារ ចំណែកឯឆ្នាំ ២០១៤ មានចំនួន ១៤,៣៨១,២៧៦ ដុល្លារ រីឯក្នុងឆ្នាំ ២០១៥ មានចំនួន ២២,៥៩៦,១៨៧ ដុល្លារ។

៥.២ ការវិភាគរបាយការណ៍ហរិញ្ញវត្ថុ ដោយប្រើឧបករណ៍តាមជួរដេក និងឈរ

៥.២.១ ការវិភាគរបាយការណ៍ហិរញ្ញវត្ថុតាមជួរដេក (Horizontal Analysis)



៥.២.១.១ ការវិភាគរបាយការណ៍លទ្ធផលតាមជួរដេក

តារាងទី ៥.៣: ការវិភាគរបាយការណ៍លទ្ធផលតាមជួរដេករបស់ធនាគារ អេស៊ីលីដា ភីអិលស៊ី សាខាជ្រោយចង្វារ



តាមលទ្ធផលនៃការវិភាគរបាយការណ៍លទ្ធផលតាមជួរដេកខាងលើបានបង្ហាញឲ្យឃើញថាៈ

* ចំណូលពីការប្រាក់សុទ្ធ របស់ធនាគារ អេស៊ីលីដា ភីអិលស៊ី សាខាជ្រោយចង្វារ ក្នុងឆ្នាំ ២០១៤ មានការកើនឡើងចំនួន ៣៨៦,៣១៨ ដុល្លារ ស្មើនឹង ១៤.៥៥% បើប្រៀបធៀបទៅនឹងឆ្នាំ ២០១៣ ហើយក្នុង ឆ្នាំ ២០១៥ កើនឡើងដែលស្ថិងក្នុងចំនួន ៤៣៦,៤៨០ ដុល្លារ ១៤.៣៥% បើប្រៀបធៀបនឹងឆ្នាំ ២០១៤។ ការកើនឡើងទាំងពីរឆ្នាំនេះ (២០១៤ និង ២០១៥) គឺបណ្តាលមកពីធនាគារ បានផ្តល់ឥណទាន ជាច្រើនទៅឲ្យ អតិថិជនរបស់ខ្លួន។
* ចំណូលការប្រាក់សុទ្ធបន្ទាប់ពីការកាត់កងសំវិធានធនលើឥណទានបាត់បង់ ក្នុងឆ្នាំ ២០១៤​​មានការកើន ឡើងចំនួន ៣៩៣,៦៩៦ ដុល្លារ ស្មើនឹង ១៥.២៥% បើប្រៀបធៀបទៅនឹងឆ្នាំ ២០១៣ ហើយក្នុងឆ្នាំ ២០១៤ ក៏មានការកើនឡើងដែលចំនួន ៤០៩,៦១៦ ដុល្លារ ស្មើនឹង ១៣.៧៦%។ ការកើនឡើងទាំងពីរឆ្នាំនេះគឺវា បណ្តាល មកពី ការកើនឡើងនៃ ចំណូលការប្រាក់ និងចំណូលការប្រាក់ដែលទទួលបានពីធនាគារ អេស៊ីលីដា ភីអិលស៊ី​ សាខាកណ្តាល ពីមួយឆ្នាំ ទៅមួយឆ្នាំ។
* ប្រាក់ចំណូលសុទ្ធមិនមែនការប្រាក់ ក្នុងឆ្នាំ ២០១៤ មានការធ្លាក់ចុះចំនួន ១២,២៤៦ ដុល្លារ ស្មើនឹង ១.៦០% បើធៀបនឹងឆ្នាំ ២០១៣ រីឯឆ្នាំ ២០១៥ ក៏មានការធ្លាក់ចុះដែលស្ថិតនៅក្នុងចំនួន ៥៨,៦៥៣ដុល្លារ ស្មើនឹង ៧.៧៨% បើប្រៀបធៀបទៅនឹងឆ្នាំ ២០១៤។ ការធ្លាក់ចុះមួយនេះគឺដោយសារតែធនាគារ មិនសូវផ្តោតសំខាន់ ទៅលើ ប្រាក់ចំណូលមិនមែនការប្រាក់ ព្រោះចំណូលដ៏ធំរបស់ធនាគារ គឺបានមកពីការប្រាក់ ដែលអតិថិជន មកខ្ចីពីធនាគារ។
* ប្រាក់ចំណេញមុនបង់ពន្ធ របស់ធនាគារ អេស៊ីលីដា​ ភីអិលស៊ី សាខាជ្រោយចង្វារក្នុងឆ្នាំ ២០១៤​ មានការ កើនទ្បើង ចំនួន ៤១៩,៨១១ ដុល្លារ ស្មើនឹង ១៩.១៤% ឯឆ្នាំ ២០១៥ មានការកើនទ្បើងចំនួន ៥៣៦,៦៧៤ ដុល្លារ ស្មើទៅនឹង ២០.៥៤%។ ការកើនទ្បើងទាំងពីរឆ្នាំនេះគឺដោយសារតែ ធនាគារ អេស៊ីលីដា​ ភីអិលស៊ី សាខាជ្រោយចង្វារបានផ្តល់ឥណទានយ៉ាងច្រើន ហើយជាពិសេសឥណទានទាំងនោះសុទ្ធតែមានប្រសិទ្ធខ្ពស់។
* ចំណាយពន្ធលើប្រាក់ចំណេញ ក្នុងឆ្នាំ ២០១៤ មានការកើនឡើងចំនួន ៨៣,៩៦២ ដុល្លារ ស្មើនឹង ១៩.១៤% រីឯឆ្នាំ ២០១៥ ក៏មានការកើនឡើងចំនួន ១០៧,៣៣៥ ដុល្លារ ស្មើនឹង ២០.៥៤%។ ការកើនឡើងនេះ គឺបណ្តាលមកពី ប្រាក់ចំណេញមុនបង់ពន្ធ មានការកើនឡើងពីមួយឆ្នាំទៅមួយឆ្នាំ។
* ប្រាក់ចំណេញសុទ្ធសម្រាប់ការិយបរិច្ឆេទ ក្នុងឆ្នាំ ២០១៤ មានការកើនឡើងចំនួន ៣៣៥,៨៤៩ ដុល្លារ ស្មើនឹង ១៩.១៤% ចំណែកឯក្នុងឆ្នាំ ២០១៥ ក៏មានការកើនឡើងចំនួន ៤២៩,៣៣៩ ដុល្លារ ស្មើនឹង ២០.៥៤%។ សម្រាប់ការកើនឡើងនេះ គឺបណ្តាលមកពី ប្រាក់ចំណូលរបស់ធនាគារ អេស៊ីលីដា សាខាជ្រោយចង្វារ មាន ចំនួនច្រើនជាង ប្រាក់ចំណាយរបស់ខ្លួន ម្យ៉ាងវិញទៀត ដោយសារតែ ធនាគារ អេស៊ីលីដា ភីអិលស៊ី សាខា​ជ្រោយចង្វារ មានយុទ្ធសាស្រ្តល្អ និងចេះប្រើប្រាស់សាច់ប្រាក់របស់ខ្លួន ដើម្បីបង្កើតប្រាក់ចំណូល ពីគ្រប់សកម្ម ភាពអាជីវកម្ម។

៥.២.១.២ ការវិភាគតារាងតុល្យការតាមជួរដេករបស់ធនាគារ អេស៊ីលីដា ភីអិលស៊ី សាខាជ្រោយចង្វារ

តារាងទី ៥.៤: ការវិភាគតារាងតុល្យការតាមជួរដេករបស់ធនាគារ អេស៊ីលីដា ភីអិលស៊ី សាខាជ្រោយចង្វារ



តាមលទ្ធផលនៃការវិភាគតារាងតុល្យការតាមជួរដេកខាងលើបានបង្ហាញឲ្យឃើញថាៈ

* សាច់ប្រាក់ក្នុងដៃ របស់ធនាគារ អេស៊ីលីដា ភីអិលស៊ី សាខាជ្រោយចង្វារ ក្នុងឆ្នាំ ២០១៤ មានការថយចុះក្នុង ចំនួន ២០,៧១១ ដុល្លារ ស្មើនឹង ១.៦៩% បើប្រៀបធៀបទៅនឹងឆ្នាំ ២០១៣ ការធ្លាក់ចុះនេះគឺបណ្តាលមកពី ធនាគារ អេស៊ីលីដា ភីអិលស៊ី សាខាជ្រោយចង្វារក្នុងឆ្នាំ ២០១៤ បានបញ្ចេញឥណទានច្រើនជាង ឆ្នាំ ២០១៣។ ក៏ប៉ុន្តែមកដល់ឆ្នាំ ២០១៥ សាច់ប្រាក់ក្នុងដៃ ស្រាប់តែមានការកើនឡើង ចំនួន ៤២១,៧៦៨ ដុល្លារ ស្មើនឹង ៣៥.០៦% បើធ្វើការប្រៀបធៀបទៅនឹងឆ្នាំ ២០១៤ ហើយការកើនឡើង នេះគឺបណ្តាលមកពី ការបញ្ចេញឥណទាន របស់ធនាគារមានចំនួនតិច កត្តានេះគឺធ្វើឲ្យសាច់ប្រាក់ក្នុងដៃរបស់ធនាគារ អេស៊ីលីដា ភីអិលស៊ី សាខាជ្រោយចង្វារ មានការកើនឡើង ក្នុងឆ្នាំ ២០១៥។
* ទ្រព្យសកម្មសរុប របស់ធនាគារ អេស៊ីលីដា សាខាជ្រោយចង្វារ ក្នុងឆ្នាំ ២០១៤ មានការកើនឡើងក្នុងចំនួន ១,៩៦៤,៧១៩ ដុល្លារ ស្មើនឹង ៨.១៨% ​រីឯក្នុងឆ្នាំ ២០១៥ស្រាប់តែវាមានការកើនឡើងមិនគួរឲ្យជឿក្នុងចំនួន ៧,០៦៥,៧៣៤ ដុល្លារ ស្មើនឹង ២៧.២១% ដែលការកើនឡើងនេះ គឺបណ្តាលមកពី សាច់ប្រាក់ក្នុងដៃ របស់ធនាគារ អេស៊ីលីដា អិលស៊ី សាខាជ្រោយចង្វារ មានការកើនឡើងពីមួយឆ្នាំទៅមួយឆ្នាំ។
* បំណុលសរុប ក្នុងឆ្នាំ ២០១៤ ​មានការកើនឡើងចំនួន ៨,៨៨០,៩២០ ដុល្លារ ស្មើនឹង ៣០.២៣% រីឯក្នុងឆ្នាំ ២០១៥ វិញ ក៏មានការកើនឡើងរហូតដល់ ១៤,៨៥១,៣០៦ ដុល្លារ ស្មើនឹង ៣៨.៨២% ការកើនឡើងនេះគឺ បណ្តាលមកពី មានការកើនឡើងនៅ ក្នុងគណនីសន្សំរបស់អតិថិជនដែលជាហេតុធ្វើឲ្យមានបំណុលកើនឡើងព្រោះមានអតិថិជនជាច្រើនមកដាក់ប្រាក់បញ្ញើនៅធនាគារ អេស៊ីលីដា ភីអិលស៊ី សាខាជ្រោយចង្វារ។
* មូលធនសរុប ក្នុងឆ្នាំ ២០១៤ មានការកើនឡើងចំនួន ៣៣៥,៨៤៩ ដុល្លារ ស្មើនឹងចំនួន ១៩.១៤% បើប្រៀបធៀបទៅនឹងឆ្នាំ ២០១៣ រីឯក្នុងឆ្នាំ ២០១៥ ក៏មានការកើនឡើងដែលក្នុងចំនួន ៤២៩,៣៣៩ ដុល្លារ ស្មើនឹង ២០.៥៤% ការកើនឡើងនេះគឺបណ្តាលមកពី ប្រាក់ចំណេញក្នុងឆ្នាំ ២០១៥ និង ២០១៤ មានការ កើនឡើង ពីមួយឆ្នាំទៅមួយឆ្នាំ។

៥.២.២ ការវិភាគរបាយការណ៍ហិរញ្ញវត្ថុតាមជួរឈរ (Vertical Analysis)

ការវិភាគរបាយការណ៍ហិរញ្ញវត្ថុតាមជួរឈរ គឺជាការវិភាគមួយប្រភេទ ដែលបញ្ហាអំពី តម្លៃនៃធាតុ នីមួយៗ នៅក្នុងរបាយការណ៍ហិរញ្ញវត្ថុ គិតជាភាគរយ ការវិភាគបែបនេះវាលក្ខណៈងាយស្រួលដល់ការ វាយតម្លៃការ ប្រែប្រួល នៃធាតុនីមួយៗនៅក្នុងរបាយការណ៍ហិរញ្ញវត្ថុពីមួយឆ្នាំទៅមួយឆ្នាំ។ ក្នុងវិភាគនេះគឺគេយក ចំនួននៃធាតុដែល ចង់ធ្វើការ វិភាគ មកចែកនឹងចំនួនគោល ហើយគុណនឹង ១០០ ភាគរយ ហើយសម្រាប់របាយការណ៍លទ្ធផល គឺប្រាក់ចំណូល សរុប ត្រូវបានគេយកធ្វើជាគោល រីឯក្នុងតារាងតុល្យការ គឺចំនួនទ្រព្យសកម្មសរុប ជាគោល។



៥.២.២.១ ការវិភាគរបាយការណ៍លទ្ធផលតាមជួរឈររបស់ធនាគារ អេស៊ីលីដា សាខាជ្រោយចង្វារ

តារាងទី ៥.៥: ការវិភាគរបាយការណ៍លទ្ធផលតាមជួរឈរ របស់ធនាគារ អេស៊ីលីដា ភីអិលស៊ី សាខាជ្រោយចង្វារ



តាមលទ្ធផលខាងលើដែលបានគណនាតាមជួរឈរបានបង្ហាញឲ្យឃើញថាៈ

* ចំណូលពីការប្រាក់សុទ្ធក្នុងឆ្នាំ ២០១៣ មានចំនួន​ ៧១​.១១% ឯឆ្នាំ ២០១៤​ មានចំនួន ៦៨.៥៨% រីឯឆ្នាំ ២០១៥​ មានចំនួន ៦៣.១៧% បើធៀបនឹងចំនូលសរុបចំនួន ១០០%។ យើងសង្កេតឃើញថាក្នុងឆ្នាំ ២០១៥ ចំណូលពីការប្រាក់សុទ្ធ មានការធ្លាក់ចុះ គឺដោយសារតែ ចំណូលពីការប្រាក់របស់ធនាគារ មានការធ្លាក់ចុះ ក្នុងឆ្នាំ ២០១៥ អាចនិយាយបានថា ធនាគារបញ្ចេញឥណទានមិនសូវបានច្រើន ដែលជាហេតុធ្វើឲ្យធនាគារ ទទួលចំណូលពីការប្រាក់នូវមានកម្រិត។
* ចំណូលពីការប្រាក់សុទ្ធបន្ទាប់ពីកាត់កងសំវិធានធនលើឥណទានបាត់បង់ របស់ធនាគារ អេស៊ីលីដា ភីអិលស៊ី សាខា​ជ្រោយចង្វារ ក្នុងឆ្នាំ ២០១៣ មានចំនួន ២,៥៨៣,២៤៩ ដុល្លារ ស្មើនឹង ៦៩.១៧% ​ឯឆ្នាំ ២០១៤ មានចំនួន ២,៩៧៦,៩៤៥ ដុល្លារ ស្មើនឹង ៦៧.១១% ចំណែកឯឆ្នាំ ២០១៥ មានចំនួន ៣,៣៨៦,៥៦១ ដុល្លារ ស្មើនឹង ៦១.៥០% បើធៀបទៅនឹង ចំណូលសរុប ចំនួន ១០០%។ គួឲ្យកត់សម្គាល់ថា វាមានការធ្លាក់ចុះនៃ អត្រាពីមួយឆ្នាំទៅមួយឆ្នាំ គឺដោយសារតែ ចំណូលពីការប្រាក់សុទ្ធ របស់ធនាគារមានការធ្លាក់ចុះ។
* ប្រាក់ចំណូលសុទ្ធមិនមែនការប្រាក់ក្នុងឆ្នាំ ២០១៣ មានចំនួន ២០.៥៣% ឯឆ្នាំ​ ២០១៤ មានចំនួន ១៧% រីឯឆ្នាំ ២០១៥ ដែលមានចំនួន ១២.៦៣% បើធ្វើការប្រៀបធៀបទៅនឹង ចំណូលសរុបចំនួន ១០០%។ ប្រាក់ចំណូលសុទ្ធមិនមែនការប្រាក់ក្នុងឆ្នាំទាំងបី មានការធ្លាក់ចុះដោយសារតែ ធនាគារ បានបង្កើនការចំណាយ ទៅលើប្រតិបត្តិការណ៍ផ្សេងៗ ក្នុងនោះរួមមានចំណាយបុគ្គលិក ចំណាយរដ្ឋាបាល និងចំណាយរំលស់។
* ប្រាក់ចំណេញមុនបង់ពន្ធក្នុងឆ្នាំ ២០១៣​ មានចំនួន ២,១៩៣,០៩០ ដុល្លារ ស្មើនឹង ៥៨.៧២% បើធៀប ទៅនឹង ចំណូលសរុបចំនួន ៣,៧៣៤,៦០៩ ដុល្លារ ស្មើនឹង ១០០% ឯឆ្នាំ ២០១៤ មានចំនួន ២,៦១២,៩០១ ដុល្លារ ស្មើនឹង ៥៨.៩០% បើធៀប ទៅនឹងចំនូល សរុបចំនួន ៤,៤៣៥,៨៦៩ ដុល្លារ ស្មើនឹង ១០០% ចំណែកឯ ឆ្នាំ​ ២០១៥ មានចំនួន ៣,១៤៩,៥៧៥ ដុល្លារ ស្មើនឹង ៥៧.២០% បើប្រៀបធៀប នឹង ចំនូលសរុប ចំនួន ៥,៥០៦,៥៥៣ ដុល្លារ ស្មើនឹង ១០០%។
* ចំណាយពន្ធលើប្រាក់ចំណេញក្នុងឆ្នាំ ២០១៣ មានចំនួន ៤៣៨,៦១៨ ដុល្លារ ស្មើនឹង ១១.៧៤% ឯឆ្នាំ ២០១៤ មានចំនួន ៥២២,៥៨០ ដុល្លារ ស្មើនឹង ១១.៧៨% ចំណែកឯឆ្នាំ ២០១៥ មានចំនួន ៦២៩,៩១៥ ដុល្លារ ស្មើនឹង ១១.៤៤% បើធៀបទៅនឹងចំណូលសរុបចំនួន ១០០%។
* ប្រាក់ចំណេញសុទ្ធសម្រាប់ការិយបរិច្ឆេទ ក្នុងឆ្នាំ ២០១៣ មានចំនួន ៤៦.៩៨% ឯឆ្នាំ ២០១៤ មានចំនួន ៤៧.១២% ចំណែកឯឆ្នាំ ២០១៥ មានចំនួន ៤៥.៧៦%។ ការកើនឡើងក្នុងឆ្នាំ​ ២០១៤ បណ្តាលមកពី ធនាគារ អេស៊ីលីដា ភីអិលស៊ី សាខាជ្រោយចង្វារមានស្ថានភាពហិរញ្ញវត្ថុល្អ រីឯការថយចុះក្នុងឆ្នាំ ២០១៥ វិញ មិនមែនបណ្តាលមកពី ស្ថានភាពមិនល្អនោះទេ តែគឺដោយសារតែ ក្នុងឆ្នាំ ២០១៥ ប្រាក់ចំណាយពន្ធលើប្រាក់ ចំណេញ មានការកើនឡើង លើសពីឆ្នាំមុនៗ ហើយមូលហេតុដែលធ្វើឲ្យពន្ធលើប្រាក់ចំណេញមានការកើន ឡើង គឺប្រភពមកពី ប្រាក់ចំណេញសុទ្ធមុនបង់ពន្ធ មានការកើនឡើងយ៉ាងខ្លាំង ដែលធ្វើឲ្យពន្ធ មានការកើន ឡើង ហើយធ្វើឲ្យ ប្រាក់ចំណេញមានការថយចុះ។

៥.២.២.២ ការវិភាគតារាងតុល្យការតាមជួរឈរ របស់ធនាគារ អេស៊ីលីដា ភីអិលស៊ី សាខាជ្រោយចង្វារ

តារាងទី ៥.៦: ​ការវិភាគតារាងតុល្យការតាមជួរឈរ របស់ធនាគារ អេស៊ីលីដា ភីអិលស៊ី សាខាជ្រោយចង្វារ



តាមតារាងតុល្យការខាងលើអាចធ្វើការបកស្រាយបានដូចខាងក្រោមៈ

* សាច់ប្រាក់ក្នុងដៃ របស់ធនាគារ អេស៊ីលីដា ភីអិលស៊ី សាខាជ្រោយចង្វារ ក្នុងឆ្នាំ ២០១២ មានចំនួន ៥.១០% ឯឆ្នាំ ២០១៣ មានចំនួន ៤.៦៣% ចំណែកឆ្នាំ ២០១៤ មានចំនួន ៤.៩២%។ ការធ្លាក់ចុះក្នុងឆ្នាំ ២០១៤ គឺបណ្តាលមកពី ធនាគារ បង្កើនឥណទាន ឬការវិនិយោគផ្សេងៗ ចំណែកឯការកើនឡើងក្នុងឆ្នាំ ២០១៥ គឺដោយសារតែ ការបញ្ចេញឥណទាន របស់ធនាគារមានចំនួនតិច ដែលធ្វើអោយសាច់ប្រាក់ក្នុងដៃមានចំនួន ច្រើនជាងឆ្នាំ ២០១៤។
* ឥណទាន និងបុរេប្រទាន ក្នុងឆ្នាំ ២០១៣ មានចំនួន ៩២.៧៧% ឯឆ្នាំ ២០១៤ មានចំនួន ៩៣.៩៤% ចំណែក ឯក្នុងឆ្នាំ ២០១៥ មានចំនួន ៩៣.៤៩%។ តាមទិន្នន័យខាងលើអាចនិយាយបានថា គណនីឥណទាន និងបុរេ ប្រទាន របស់ធនាគារ អេស៊ីលីដា សាខាជ្រោយចង្វារ ក្នុងឆ្នាំនីមួយៗ ពិតជាមានចំនួនច្រើនជាងគេ ក្នុងធាតុ ទាំងឡាយក្នុង ទ្រព្យសកម្មសរុប ស្មើនឹង ១០០%។ នេះអាចសន្និដ្ឋានបានថា ធនាគារ បានផ្តល់ឥណទានជា ច្រើនសន្ធឹកសន្ធាប់ទៅដល់អតិថិជនរបស់ខ្លួន។
* ប្រាក់បញ្ញើរបស់អតិថិជន នៅក្នុងឆ្នាំ ២០១៣ មានចំនួន ១១៨.៥៧% ឯឆ្នាំ ២០១៤ មានចំនួន ១៤៣.៤៦% ចំណែកឯឆ្នាំ ២០១៥ មានចំនួន ១៥៤.២៦% នៃបំណុលសរុបក្នុងឆ្នាំ នៃឆ្នាំនីមួយៗ ការកើនឡើងជាបន្ត បន្ទាប់នេះ ដោយសារតែប្រជាជនភាគច្រើនមានការយល់ដឹងអំពីសេវាកម្មប្រាក់បញ្ញើ របស់ ធនាគារ ហើយ ធនាគារបានកំណត់គោលការណ៍អត្រាការប្រាក់មួយដែលអតិថិជនអាចទទួលយកបាន ជាពិសេស គឺសុវត្ថិភាព របស់ខ្លួនជាកត្តាចំបងដែលធ្វើឲ្យអតិថិជនមានការទុកចិត្តយ៉ាងខ្លាំង។

៥.៣ ការវិភាគរបាយការណ៍ហិរញ្ញវត្ថុតាមអនុបាត (Ratios Analysis)

៥.៣.១ អនុបាតលទ្ធភាពទូទាត់បំណុលរយៈពេលខ្លី (Liquidity Ratios)

៥.៣.១.១ អនុបាតសាច់ប្រាក់ធៀបនឹងប្រាក់បញ្ញើសរុប (Cash to Deposit Ratio)

អនុបាតនេះ បានបង្ហាញឲ្យឃើញអំពី លទ្ធភាពរបស់ធនាគារ ក្នុងការយកសាច់ប្រាក់ដែលមាននៅក្នុងដៃរបស់ ខ្លួន យកទៅទូទាត់ នូវប្រាក់បញ្ញើដែលផ្ងើរដោយអតិថិជន។ តាមទ្រឹសី្តនៃអនុបាតមួយនេះ បានឆ្លុះបញ្ចាំងអោយឃើញថា លទ្ធផលកាន់តែខ្ពស់គឺ សុវតិ្ថភាពនៃអ្នកផ្ញើប្រាក់ ក៏កាន់តែខ្ពស់ដែរ។ តែផ្ទុយទៅវិញសម្រាប់ធនាគារលទ្ធភាពសងបំណុល កាន់តែខ្ពស់ មានន័យថាការគ្រប់គ្រងធនធានមិន បានត្រឹមត្រូវ និងបាត់បង់ឱកាសនៃការវិនិយោគ។



តារាងទី ៥.៧: ការគណនាអនុបាតសាច់ប្រាក់ធៀបនឹងប្រាក់បញ្ញើសរុប



បកស្រាយអនុបាត

* ឆ្នាំ ២០១៣ សាច់ប្រាក់ក្នុងដៃ មានចំនួន ១,២២៣,៦៩៥ ដុល្លារ ហើយប្រាក់បញ្ញើសរុបមានចំនួន ២៨,៤៦០,៨៩៦ ដុល្លារ តាមរយៈអនុបាតខាងលើឃើញថា អនុបាតសាច់ប្រាក់ធៀបនឺងប្រាក់បញ្ញើមានចំនួន ៤.៣០% មានន័យថា បើប្រាក់បញ្ញើសរុបមានចំនួន​ ១០០ ដុល្លារ នោះធនាគារ មានលទ្ធភាពសង បំណុលទៅ កាន់អតិថិជនដែលយកប្រាក់មកដាក់បញ្ញើចំនួន ៤.៣០ដុល្លារ។
* ឆ្នាំ ២០១៤ សាច់ប្រាក់ក្នុងដៃ មានចំនួន ១,២០២,៩៨៤ ដុល្លារ ហើយប្រាក់បញ្ញើសរុបមានចំនួនរហូតដល់ ៣៧,២៥៥,៥៧០ ដុល្លារ តាមរយៈអនុបាតខាងលើឃើញថា អនុបាតសាច់ប្រាក់ធៀបនឹងប្រាក់បញ្ញើមាន ចំនួន ៣.២៣% មានន័យថា បើប្រាក់បញ្ញើសរុបមានចំនួន​ ១០០ ដុល្លារ នោះធនាគារ មានលទ្ធភាពសង បំណុលទៅ កាន់អតិថិជនដែលយកប្រាក់មកដាក់បញ្ញើចំនួន ៣.២៣ ដុល្លារ។
* ឆ្នាំ ២០១៥ សាច់ប្រាក់ក្នុងដៃ មានចំនួន ១,៦២៤,៧៥២ ដុល្លារ ហើយប្រាក់បញ្ញើសរុបមានចំនួន ៥០,៩៥៩,៣៣៤ ដុល្លារ តាមរយៈអនុបាតខាងលើឃើញថា អនុបាតសាច់ប្រាក់ធៀបនឹងប្រាក់បញ្ញើមានចំនួន ៣.១៩% អាចបញ្ជាក់បានថា បើប្រាក់បញ្ញើ សរុប មានចំនួន ១០០ ដុល្លារ នោះធនាគារ អេស៊ីលីដា ភីអិលស៊ី សាខាជ្រោយចង្វារ នឹងមានលទ្ធភាពសង បំណុលទៅកាន់ អតិថិជនចំនួន ៣.១៩ ដុល្លារ។ ដោយសង្កេតឃើញថា អនុបាតនេះមានការថយចុះពីមួយឆ្នាំទៅមួយឆ្នាំ ក៏ព្រោះតែប្រាក់បញ្ញើសរុប ដែលបាន មកពីអតិថិជន មានការកើនឡើងគួរឲ្យកត់សម្គាល់ ជាពិសេសដោយសារតែពួកគេមានទំនុកចិត្តមកលើធនាគារ អេស៊ីលីដា ភីអិលស៊ី សាខាជ្រោយ ចង្វារ ក្នុងការរក្សាសាច់ប្រាក់របស់ពួកគេ។

៥.៣.១.២ អនុបាតចរន្ត (Current Ratio)

អនុបាតចរន្ត (Current Ratio) ត្រូវបានគេប្រើប្រាស់ ដើម្បីធ្វើការវាស់វែង ពីលទ្ផផលរបស់គ្រឹះសា្ថន ក្នុងការ ប្រើប្រាស់ទ្រព្យ សកម្មចល័តដើម្បី សង​បំណុលរយៈពេលខ្លី។ កំណត់សមា្គល់ចំពោះលទ្ធផលអនុបាតៈ ប្រសិនបើលទ្ធផល នៃអនុបាតទទួលបាន ធំជាងមួយ មានន័យថា អង្គភាពអាជីវកម្មមានទ្រព្យសកម្មគ្រប់គ្រាន់ សម្រាប់បំលែងឲ្យទៅជាសាច់ បា្រក់ សម្រាប់ទូទាត់សងបំណុល រយៈពេលខី្ល ហើយថែមទាំងនៅសល់ខ្លះទៀតផង។ ប្រសិនបើលទ្ធផលនៃអនុបាត ទទួលបានសើ្មនឹងមួយ មានន័យថា ក្រុមហ៊ុនមានទ្រព្យសកម្មរយៈពេលខី្លគ្រប់គ្រាន់ល្មមសម្រាប់បំលែងអោយទៅជាសាច់ប្រាក់សម្រាប់ទូទាត់សងបំណុលរយៈពេលខី្លទៅមា្ចស់បំណុល។ ប្រសិនបើលទ្ធផលនៃអនុបាតនេះទទួលបានតូចជាងមួយ មានន័យថា ក្រុមហ៊ុនមានទ្រព្យ សកម្មរយៈពេល ខី្លមិនគ្រប់គ្រាន់សម្រាប់បំលែងអោយទៅជាសាច់ប្រាក់សម្រាប់ទូទាត់ សងបំណុលរយៈពេលខី្លទៅមា្ចស់ បំណុលនោះទេ។



សំគាល់ៈ ចំពោះគ្រប់សាខាទាំងអស់របស់ធនាគារ អេស៊ីលីដា គឺមិនអនុញ្ញាតឲ្យមានបំណុលរយៈពេលវែងទេ ព្រោះថា សាខា របស់ធនាគារ អេស៊ីលីដា មិនមានតួនាទីចរចាកិច្ចការដូចជាខ្ចីឥណទានពី NGO ផ្សេងៗនោះទេ។ តួនាទី របស់ សាខា ធនាគារ អេស៊ីលីដា គឺរកប្រាក់ចំណេញរៀងៗខ្លួន និងបម្រើសេវាកម្មរបស់ធនាគារ។ ដូចនេះបំណុលរយៈពេល ខ្លីគឺជាបំណុលសរុបរបស់សាខាផ្ទាល់ខ្លួនតែម្តង។

តារាងទី ៥.៨: ការគណនាអនុបាតចរន្ត



* ឆ្នាំ ២០១៣ ចំនួន ៨១.៣៨% មានន័យថាបើបំណុលរយៈពេលខ្លីមាន​ ១០០ ដុល្លារ នោះ ធនាគារ មានទ្រព្យ សកម្មរយៈពេលខ្លីរបស់ខ្លួនចំនួន ៨១.៣៨ ដុល្លារ ដើម្បីសងបំណុលរយៈពេលខ្លីរបស់ខ្លួនត្រឡប់ទៅវិញ។
* ឆ្នាំ ២០១៤ អនុបាតនេះ មានចំនួន ៦៧.៥២% បានន័យថាធនាគារមានលទ្ធភាពសងរយៈពេលខ្លីចំនួន ៦៧.៥២ ដុល្លារ ដើម្បីធ្វើការទូទាត់បំណុលរយៈពេលខ្លី។
* នៅក្នុងឆ្នាំ ២០១៥​ អនុបាតចរន្តមានចំនួន ៦១.៧៩% មានន័យថាបើបំណុលរយៈពេលខ្លីមាន​ ១០០ ដុល្លារ នោះធនាគារ មានទ្រព្យសកម្មរយៈពេលខ្លីរបស់ខ្លួនចំនួន ៦១.៧៩ ដុល្លារ ដើម្បីសងត្រឡប់ទៅវិញ។ អនុបាត នេះមាន​ការធ្លាក់ចុះ ពីមួយឆ្នាំទៅមួយឆ្នាំដោយសារតែបំណុលរយៈពេលខ្លី មានការកើនឡើងជាលំដាប់ ហើយ មូលហេតុ ដែលធ្វើឲ្យវាមានការកើនឡើង ដោយសារតែ ប្រាក់បញ្ញើរបស់អតិថិជន មានការកើនឡើងជា រៀងរាល់ឆ្នាំ។

៥.៣.២ អនុបាតស្វែងរក​ប្រាក់ចំណេញ (Profitability Ratio)

៥.៣.២.១ អនុបាតប្រាក់ចំណេញលើការប្រាក់ (Net Interest Margin Ratio)

អនុបាតនេះ គឺជាផលធៀបរវាងផលសងនៃ ចំណូលការប្រាក់ជាមួយចំណាយការប្រាក់ ធៀបជាមួយនឹងទ្រព្យ របស់សកម្មសរុប។ អនុបាតនេះ អនុញ្ញាតិឲ្យ យើងដឹងថា តើទ្រព្យសកម្មដែលអង្គភាព អាចជួយបង្កើតប្រាក់ចំណេញ ការប្រាក់សុទ្ធបានច្រើនកម្រិតណា ហើយក៏អាចបង្ហាញឲ្យដឹងថា តើការចំណាយការប្រាក់សរុប ដែលបានចំណាយទៅ លើប្រាក់បញ្ញើ និងកម្ចីផ្សេងៗច្រើនជាងឬ​​តិចជាង ចំណូលការប្រាក់សរុបដែលទទួលបានពី ការផ្តល់ឥណទានទៅឲ្យ អតិថិជន។ អនុបាតនេះគឺជាសញ្ញាមួយដែលបង្ហាញឲ្យដឹងពី សុខភាពហិរញ្ញវត្ថុរបស់អង្គភាព។ ប្រសិនបើអនុបាតនេះ កាន់តែធំ គឺកាន់តែប្រសើរព្រោះវាបានបង្ហាញថា ធនាគារ អាចរកចំណូលការប្រាក់សុទ្ធបានកាន់តែច្រើនជាងមុនពីការ ប្រើប្រាស់ទ្រព្យសកម្មសរុប។



តារាងទី ៥.៩: ការគណនាអនុបាតប្រាក់ចំណេញលើការប្រាក់



* ឆ្នាំ ២០១៣ ធនគារអាច បង្កើតប្រាក់ ចំណេញពីការប្រាក់ចំនួន ១១.០៦ ដុល្លារ បើប្រើប្រាស់ទ្រព្យសកម្ម ១០០ ដុល្លារ ក្នុងនោះធនាគារ មានចំណូលការប្រាក់សុទ្ធ ចំនួន ២,៦៥៥,៨១៤ ដុល្លារ និងទ្រព្យសកម្មសរុប​ចំនួន ២៤,០០៣,៩៧៥ ដុល្លារ។
* ក្នុងឆ្នាំ ២០១៤ ចំណូលការប្រាក់សុទ្ធ មានចំនួន ៣,០៤២,១៣២ ដុល្លារ ហើយទ្រព្យសកម្មសរុប មានចំនួន ២៥,៩៦៨,៦៩៤ ដុល្លារ ដូចនេះ អនុបាតប្រាក់ចំណេញលើការប្រាក់មានចំនួន ១១.៧១ % មានន័យថាបើ ធនាគារប្រើប្រាស់ ទ្រព្យសកម្ម ១០០ ដុល្លារ នោះធនាគារអាចបង្កើតប្រាក់ចំណេញពីការប្រាក់បានរហូតដល់ ទៅ​ ១១.៧១ ដុល្លារ។
* ក្នុងឆ្នាំ ២០១៥ ចំណូលការប្រាក់សុទ្ធ មានចំនួន ៣,៤៧៨,៦១២ ដុល្លារ ហើយទ្រព្យសកម្មសរុប មានចំនួន ៣៣,០៣៤,៤២៨ ដុល្លារ ដូចនេះ អនុបាតប្រាក់ចំណេញលើការប្រាក់មានចំនួន ១០.៥៣ % មានន័យថាបើ ធនាគារប្រើប្រាស់ ទ្រព្យសកម្ម ១០០ ដុល្លារ នោះធនាគារអាចបង្កើតប្រាក់ចំណេញពីការប្រាក់បានរហូតដល់ ទៅ​ ១០.៥៣ ដុល្លារ។

៥.៣.២.២ អនុបាតប្រាក់ចំណេញមិនមែនការប្រាក់ (Net Noninterest Margin Ratio)

អនុបាតនេះជាផលធៀបរវាង ផលសងនៃចំណូលមិនមែនការប្រាក់និងចំណាយមិនមែនការប្រាក់ ធៀបទៅនឹង ទ្រព្យសកម្មសរុប។ វាបានធ្វើការវាស់វែងពី លទ្ធភាពរបស់អង្គភាពក្នុងការ ប្រើប្រាស់ទ្រសកម្មសរុបដើម្បីស្វែងរកប្រាក់​ចំណេញមិនមែនការប្រាក់ថា តើទ្រព្យសកម្មអាចជួយរកប្រាក់ចំណេញមិនមែនការប្រាក់បាន កម្រិតណា។



តារាងទី ៥.១០: ការគណនាអនុបាតប្រាក់ចំណេញមិនមែនការប្រាក់



* ឆ្នាំ ២០១៣ ធនាគារ មានចំណូលមិនមែនការប្រាក់សុទ្ធ ចំនួន ៣៩០,១៥៩ ដុល្លារ និងទ្រព្យសកម្មសរុប ចំនួន ២៤,០០៣,៩៧៥ ដុល្លារ នាំឲ្យអនុបាតប្រាក់ចំណេញមិនមែនការប្រាក់មានចំនួន ៣.១៩% បានសេចក្តីថាបើ​ធនាគារប្រើប្រាស់ទ្រព្យសកម្ម ១០០ដុល្លារ នោះធនាគារនឹងទទួលបានប្រាក់ចំណូលមិនមែនពីការប្រាក់ ចំនួន ៣.១៩ ដុល្លារ។
* ឆ្នាំ ២០១៤ ធនាគារ មានចំណូលមិនមែនការប្រាក់សុទ្ធ ចំនួន ៣៦៤,០៤៤ ដុល្លារ និងទ្រព្យសកម្មសរុប ចំនួន ២៥,៩៦៨,៦៩៤ ដុល្លារ នាំឲ្យអនុបាតប្រាក់ចំណេញមិនមែនការប្រាក់មានចំនួន ២.៩០% បានសេចក្តីថាបើ​ធនាគារប្រើប្រាស់ទ្រព្យសកម្ម ១០០ដុល្លារ នោះធនាគារនឹងទទួលបានប្រាក់ចំណូលមិនមែនពីការប្រាក់ ចំនួន ១២.៩០ ដុល្លារ។
* នៅក្នុងឆ្នាំ ២០១៥ ធនាគារ មានចំណូលមិនមែនការប្រាក់សុទ្ធ ចំនួន ២៣៦,៩៨៦ ដុល្លារ និងទ្រព្យសកម្មសរុប ចំនួន ៣៣,០៣៤,៤២៨ ដុល្លារ នាំឲ្យអនុបាតប្រាក់ចំណេញមិនមែនការប្រាក់មានចំនួន ២.១១% បានសេចក្តី ថាបើធនាគារប្រើប្រាស់ទ្រព្យសកម្ម ១០០ដុល្លារ នោះធនាគារនឹងទទួលបានប្រាក់ចំណូលមិនមែនពីការប្រាក់ ចំនួន ២.១១ ដុល្លារ។ ការថយចុះពីឆ្នាំ ២០១៤ ទៅឆ្នាំ ២០១៥ គឺអាចបណ្តាលមកពី ធនាគារ បានកាត់បន្ថយ ចំណូលសុទ្ធមិនមែនការប្រាក់ ហើយធ្វើការផ្តោតសំខាន់ទៅលើចំនូលសុទ្ធពីការប្រាក់។ ការធ្វើបែបនេះ ពិតជា សំខាន់ណាស់ព្រោះបើ ធនាគារធ្វើយ៉ាងនេះ គឺអាចរកចំណូលបានយ៉ាងច្រើន ជៀសវាង ចំណាយទៅលើ សកម្មភាពដែលរកប្រាក់ចំណេញបានតិច។

៥.៣.២.៣ អនុបាតប្រាក់ចំណេញលើការវិនិយោគទ្រព្យសកម្ម (Return on Asset Ratio)

អនុបាតប្រាក់ចំណេញលើការវិនិយោគទ្រព្យសកម្ម (ROA) គឺជាអនុបាតដែលប្រើប្រាស់ដើម្បីវាស់វែងពីប្រសិទ្ធិ ភាពនៃការប្រើប្រាស់ទ្រព្យសកម្មរបស់ក្រុមហ៊ុន ឬអង្គភាពក្នុងការស្វែងរកប្រាក់ចំណេញសុទ្ធក្នុងប្រតិបត្តិការអាជីវកម្ម។ វាជាផលធៀបរវាងប្រាក់ចំណេញសុទ្ធ ទៅនឹងទ្រព្យសកម្មសរុប។ បើអនុបាតមួយនេះ ធំជាងមួយនោះវាគឺជាផល វិជ្ជមាន របស់ធនាគារ តែបើវាទទួលបានលទ្ធផលតូចជាងមួយវា ជាផលអវិជ្ជមានសម្រាប់ធនាគារ ដែលខ្វះលទ្ធភាពក្នុងការ រកប្រាក់ចំណេញតាមរយៈការប្រើប្រាស់ទ្រព្យសកម្មសរុបរបស់ខ្លួន។



តារាងទី ៥.១១: ការគណនាអនុបាតប្រាក់ចំណេញលើការវិនិយោគទ្រព្យសកម្ម



* ក្នុងឆ្នាំ ២០១៣​ ធនាគារមាន ប្រាក់ចំណេញសុទ្ធ ចំនួន ១,៧៥៤,៤៧២ ដុល្លារ និងទ្រព្យសកម្មសរុប ចំនួន ២៤,០០៣,៩៧៥ ដុល្លារ ដូចនេះលទ្ធផលនៃអនុបាតនេះមានចំនួន ៧.៣១%​ បានសេចក្តីថា​បើធនាគារប្រើ- ប្រាស់ទ្រព្យសកម្ម ១០០ ដុល្លារ នឹងទទួលបានប្រាក់ចំណេញសុទ្ធក្រោយការកាត់កងចំណាយ និងបង់ពន្ធចំនួន ៧.៣១ ដុល្លារ។
* ក្នុងឆ្នាំ ២០១៤​ ធនាគារមាន ប្រាក់ចំណេញសុទ្ធ ចំនួន ២,០៩០,៣២១ ដុល្លារ និងទ្រព្យសកម្មសរុប ចំនួន ២៥,៩៦៨,៦៩៤ ដុល្លារ ដូចនេះលទ្ធផលនៃអនុបាតនេះមានចំនួន ៨.០៥%​ បានសេចក្តីថា​បើធនាគារធ្វើការ ប្រើប្រាស់ទ្រព្យសកម្ម ១០០ ដុល្លារ នឹងទទួលបានប្រាក់ចំណេញសុទ្ធក្រោយការកាត់កងចំណាយ និងបង់ពន្ធ ចំនួន ៨.០៥ ដុល្លារ។
* ក្នុងឆ្នាំ ២០១៥​ ធនាគារមាន ប្រាក់ចំណេញសុទ្ធ ចំនួន ២,៥១៩,៦៦០ ដុល្លារ និងទ្រព្យសកម្មសរុប ចំនួន ៣៣,០៣៤,៤២៨ ដុល្លារ ដូចនេះលទ្ធផលនៃអនុបាតនេះមានចំនួន ៧.៦៣%​ បានសេចក្តីថា​បើធនាគារប្រើ- ប្រាស់ទ្រព្យសកម្ម ១០០ ដុល្លារ នឹងទទួលបានប្រាក់ចំណេញសុទ្ធក្រោយការកាត់កងចំណាយ និងបង់ពន្ធចំនួន ៧.៦៣ ដុល្លារ។

៥.៣.២.៤ អនុបាតប្រាក់ចំណេញសុទ្ធ (Net Profit Margin Ratio)

អនុបាតនេះ គឺជាអនុបាតដែលធ្វើការប្រៀបធៀបរវាងចំណូលសុទ្ធបន្ទាប់ពីការបង់ពន្ធ ជាមួយនឹងចំណូលដែល បានមកពីប្រតិបត្តិការសរុប។ អនុបាតនេះជាចំណុចដ៏សំខាន់មួយដែលម្ចាស់ ធនាគារ ឬអង្គភាព ភាគច្រើនបានយកចិត្តទុកដាក់។ វាត្រូវបាន វាស់វែងពីកម្រិតប្រាក់ចំណេញពិតដែលធនាគារទទួលបាន រៀងរាល់ ១០០ ដុល្លារនៃប្រាក់ចំណូល សរុបបន្ទាប់ពីបង់ពន្ធរួច។ បើសិនជាលទ្ធផលអនុបាតនេះកាន់តែខ្ពស់ គឺកាន់តែប្រសើរ ព្រោះវាបានបង្ហាញថា ទទួល បាននូវប្រាក់ចំណេញពីប្រតិបត្តិការរបស់ខ្លួន ផ្ទុយទៅវិញប្រសិនបើផលធៀបនេះកាន់តែតូច មានន័យថា ចំណូលថយចុះ តែចំណាយនៅដដែល ឬអាចកើនឡើងដែលនេះបង្ហាញពីការខាតបង់របស់ធនាគារ។



តារាងទី ៥.១២: ការគណនាអនុបាតប្រាក់ចំណេញសុទ្ធ



* ក្នុងឆ្នាំ ២០១៣ អនុបាតប្រាក់ចំណេញសុទ្ធមានចំនួន ៤៦.៩៨% បានសេចក្តីថាបើធនាគារមានចំណូលសរុប ចំនួន ១០០ ដុល្លារ ​នោះធនាគារនឹងទទួលប្រាក់ចំណេញសុទ្ធក្រោយការកាត់កងចំណាយ និងការបង់ពន្ធចំនួន ៤៦.៩៨ ដុល្លារ។
* ក្នុងឆ្នាំ ២០១៤ អនុបាតប្រាក់ចំណេញសុទ្ធមានចំនួន ៤៧.១២% បានសេចក្តីថាបើធនាគារមានចំណូលសរុប ចំនួន ១០០ ដុល្លារ ​នោះធនាគារនឹងទទួលប្រាក់ចំណេញសុទ្ធក្រោយការកាត់កងចំណាយ និងការបង់ពន្ធចំនួន ៤៧.១២ ដុល្លារ។
* ក្នុងឆ្នាំ ២០១៥ អនុបាតប្រាក់ចំណេញសុទ្ធមានចំនួន ៤៥.៧៦% បានសេចក្តីថាបើធនាគារមានចំណូលសរុប ចំនួន ១០០ដុល្លារ ​នោះធនាគារនឹងទទួលប្រាក់ចំណេញសុទ្ធក្រោយការកាត់កងចំណាយ និងការបង់ពន្ធចំនួន ៤៥.៧៦ ដុល្លារ។

៥.៣.២.៥ អនុបាតចំណូលការប្រាក់ធៀបនឹងប្រាក់កម្ចី (Interest Income to Total Loan Ratio)

អនុបាតចំណូលការប្រាក់ធៀបនឹងប្រាក់កម្ចី គឺជាអនុបាតមួយដែលប្រើប្រាស់ដើម្បីចង់ដឹងពី ចំណូលការប្រាក់ ដែលទទួលបានមកពី ការផ្តល់កម្ចីរបស់ធនាគារទៅអោយអតិថិជន ដែលខ្ចីពីធនាគារ។ អាចនិយាយបានថា អនុបាតមួយ នេះគឺជាអនុបាតមួយ ដែលត្រូវបានគេប្រើប្រាស់ ដើម្បីធ្វើការវាស់វែងពីប្រសិទ្ធភាពនៃការប្រើប្រាស់ ឥណទាន ដើម្បីទាញ យកចំណូលការប្រាក់មកវិញ។



តារាងទី ៥.១៣: ការគណនាអនុបាតការប្រាក់ធៀបនឹងប្រាក់កម្ចី



* នៅក្នុងឆ្នាំ ២០១៣ ធនាគារមាន ចំណូលពីការប្រាក់សរុបចំនួន ៣,២៧២,៧០៤ ដុល្លារ ចំណែកឯឥណទាន និងបុរេប្រទានមានចំនួន ២២,២៦៨,៩៦៥ ដុល្លារ ដូចនេះ អនុបាតចំណូលការប្រាក់ធៀបនឹងប្រាក់កម្ចីមាន ចំនួន ១៤.៧០% មានន័យថា ធនាគារបញ្ចេញឥណទាន ១០០ដុល្លារ ​នោះធនាគារនឹងទទួលបានការប្រាក់មក វិញចំនួន ១៤.៧០ ដុល្លារ។
* នៅក្នុងឆ្នាំ ២០១៤ ធនាគារមាន ចំណូលពីការប្រាក់សរុបចំនួន ៣,៩៦៧,៥៤០ ដុល្លារ ចំណែកឯឥណទាន និងបុរេប្រទានមានចំនួន ២៤,៣៩៣,៧៣៦ ដុល្លារ ដូចនេះ អនុបាតចំណូលការប្រាក់ធៀបនឹងប្រាក់កម្ចីមាន ចំនួន ១៦.២៦% មានន័យថា ធនាគារ បញ្ចេញឥណទាន ១០០ដុល្លារ​ នោះធនាគារនឹងទទួលបានការប្រាក់មក វិញចំនួន ១៦.២៦ ដុល្លារ។
* នៅក្នុងឆ្នាំ ២០១៥ ធនាគារមាន ចំណូលពីការប្រាក់សរុបចំនួន ៤,៩៣៤,៣៨៤ ដុល្លារ ចំណែកឯឥណទាន និងបុរេប្រទានមានចំនួន ៣០,៨៨២,៩៣៨ ដុល្លារ ដូចនេះ អនុបាតចំណូលការប្រាក់ធៀបនឹងប្រាក់កម្ចីមាន ចំនួន ១៥.៩៨% មានន័យថា ធនាគារ បញ្ចេញឥណទាន ១០០ដុល្លារ​ នោះធនាគារនឹងទទួលបានការប្រាក់មក វិញចំនួន ១៥.៩៨ ដុល្លារ។

៥.៣.២.៦ អនុបាតចំណូលការប្រាក់ធៀបនឹងចំណាយការប្រាក់ (Interest Income to Expense)

អនុបាតនេះ គឺវាស់វែងពីការប្រៀធៀបរវាង ចំណូលការប្រាក់ដែលទទួលបានពីការផ្តល់ឥណទាន និងចំណាយ ការប្រាក់ដែលត្រូវចំណាយទៅលើបំណុល។ អនុបាតមួយនេះ គឺចង់ដឹងពីកម្រឹតនៃផលចំនូលពីការប្រាក់ ដែលធ្វើការប្រើ ប្រាស់ចំណាយការប្រាក់។



តារាងទី ៥.១៤: ការគណនាអនុបាតចំណូលការប្រាក់ធៀបនឹងចំណាយការប្រាក់



* នៅក្នុងឆ្នាំ ២០១៣ ធនាគារមានចំណូលការប្រាក់ចំនួន ២,៧១៧,៧៥៥ ដុល្លារ ឯចំណាយការប្រាក់មានចំនួន ៦១៦,៨៩០ ដុល្លារ ដូចនេះអនុបាតចំណូលការប្រាក់ធៀបនឹងចំណាយការប្រាក់មានចំនួន ៤៤០.៥៦% មាន ន័យថា ធនាគារធ្វើការចំណាយទៅលើការប្រាក់ចំនួន​ ១០០ ដុល្លារ នឹងទទួលបានចំណូលពីការប្រាក់វិញចំនួន ៤៤០.៥៦ ដុល្លារ។
* នៅក្នុងឆ្នាំ ២០១៤ ធនាគារមានចំណូលការប្រាក់ចំនួន ៣,៣៧៣,៤៨៦ ដុល្លារ ឯចំណាយការប្រាក់មានចំនួន ៩២៥,៤០៨ ដុល្លារ ដូចនេះអនុបាតចំណូលការប្រាក់ធៀបនឹងចំណាយការប្រាក់មានចំនួន ៣៦៤.៥៤% មាន ន័យថា ធនាគារធ្វើការចំណាយទៅលើការប្រាក់ចំនួន​ ១០០ដុល្លារ នឹងទទួលបានចំណូលពីការប្រាក់វិញចំនួន ៣៦៤.៥៤ ដុល្លារ។
* នៅក្នុងឆ្នាំ ២០១៥ ធនាគារមានចំណូលការប្រាក់ចំនួន ៣,៥៧៧,៦៥៦ ដុល្លារ ឯចំណាយការប្រាក់មានចំនួន ១,៤៥៥,៧៧២ ដុល្លារ ដូចនេះអនុបាតចំណូលការប្រាក់ធៀបនឹងចំណាយការប្រាក់មានចំនួន ២៤៥.៧៦% មានន័យថា ធនាគារធ្វើការចំណាយទៅលើការប្រាក់ចំនួន​ ១០០ ដុល្លារ នឹងទទួលបានចំណូលពីការប្រាក់វិញ ចំនួន ២.៤៥៧៦ ដុល្លារ។

៥.៣.៣ អនុបាតលទ្ធភាពក្នុងការប្រើប្រាស់ទ្រព្យសកម្ម (Assets Utilization Ratio)

៥.៣.៣.១ អនុបាតនៃការបង្វិលទ្រព្យសកម្មសរុប (Total Assets Turnover Ratio)

អនុបាតនៃបង្វិលទ្រព្យសកម្មសរុប គឺជាអនុបាតមួយដែលបានវាយតម្លៃពីប្រសិទ្ធភាពដែលក្រុមហ៊ុនអង្គភាព បានប្រើប្រាស់ទ្រព្យសកម្មរបស់ខ្លួនក្នុងការរកផលចំណូលពីការលក់ចូលទៅធនាគារ។ កាលណាអនុបាតនោះកាន់តែខ្ពស់ មានន័យថា ការប្រើប្រាស់ទ្រព្យសកម្មសរុប ក្នុងការរកផលចំណូលឲ្យក្រុមហ៊ុនអង្គភាព ក៏មានប្រសិទ្ធិភាពខ្ពស់ដែរ។ គួបញ្ចាក់ផងដែល ថាអនុបាតនេះកើតឡើងក៏បណ្តាលមកពីការកើនឡើងនៃ ទ្រព្យសកម្មផងដែរ។ ប្រសិនបើទ្រព្យសកម្ម ដែលក្រុមហ៊ុនវិនិយោគមិនមានការកើនឡើងនោះក្នុងការរកផលចំណូលរបស់ក្រុមហ៊ុនក៏មានការលំបាក ឬ ក៏មិនមាន ការកើនឡើងដែរ។



តារាងទី ៥.១៥: ការគណនាអនុបាតនៃការបង្វិលទ្រព្យសកម្មសរុប



* ចំណែកឯក្នុងឆ្នាំ ២០១៣​​ អនុបាតនៃការបង្វិលទ្រព្យសកម្ម មានចំនួន ០.១៥៥៦ ដង មានន័យថាបើធនាគារ​ប្រើប្រាស់ ទ្រព្យសកម្មរបស់ខ្លួនចំនួន ១​ ដុល្លារ នោះធនាគារ អេស៊ីលីដា ភីអិលស៊ី សាខាជ្រោយចង្វារ នឹងទទួលបាន ប្រាក់ចំណូលសរុបចំនួន ០.១៥៥៦ ដុល្លារ។
* ក្នុងឆ្នាំ ២០១៤ អនុបាតនៃការបង្វិលទ្រព្យសកម្ម មានចំនួន ០.១៧០៨ ដង មានន័យថាបើធនាគារប្រើប្រាស់ ទ្រព្យសកម្មរបស់ខ្លួនចំនួន ១ ដុល្លារ នោះធនាគារ អេស៊ីលីដា ភីអិលស៊ី សាខាជ្រោយចង្វារ នឹងទទួលបាន ប្រាក់ចំណូលសរុបចំនួន ០.១៧០៨ ដុល្លារ។
* ក្នុងឆ្នាំ ២០១៥ អនុបាតនៃការបង្វិលទ្រព្យសកម្ម មានចំនួន ០.១៦៦៧ មានន័យថាបើធនាគារប្រើប្រាស់ទ្រព្យ សកម្មចំនួន ១ ដុល្លារ នោះនឹងទទួលបានប្រាក់ចំណូលសរុបចំនួន ០.១៦៦៧ ដុល្លារ ដោយមិនគិតអំពី ចំណាយនឹង ការបង់ពន្ធ។ តាមទិន្នន័យខាងលើអនុបាតនេះមានការ កើនឡើងគួរឲ្យកត់សំគាល់ ដោយសារតែ ប្រាក់ចំណូលសរុបរបស់ធនាគារមានការកើនឡើងពីមួយឆ្នាំទៅមួយឆ្នាំ។

៥.៣.៣.២ អនុបាតនៃការបង្វិលទ្រព្យសកម្មអចល័ត (Fixed Assets Turnover)

អនុបាតនៃការបង្វិលទ្រព្យសកម្មអចល័ត គឺជាអនុបាតមួយប្រភេទដែលត្រូវបានគេប្រើប្រាស់ដើម្បី ធ្វើការវាស់វែងពីប្រសិទ្ធភាព របស់ធនាគារ ក្នុងការប្រើប្រាស់នូវ ទ្រព្យសកម្មអចល័ត ដើម្បីស្វែងរកប្រាក់ចំណូល បានកម្រិតណា។ គេធ្វើការវាស់វែងនេះដោយយក ចំណូលសរុប ធៀបជាមួយទ្រព្យសកម្មអចល័ត។ ប្រសិនបើចំនួននៃ អនុបាត នេះ​មាន ចំនួនធំ ឬមានការកើនឡើងនោះ នាំឲ្យយើងអាចសម្មតបានថា ការប្រើប្រាស់លើទ្រព្យសកម្មអចល័តមានប្រសិទ្ធភាព ក៏ប៉ុន្តែ បើអនុបាតនេះមានចំនួនតូច ឬមានការធ្លាក់ចុះវិញ នោះបញ្ជាក់ឲ្យ ឃើញថាការប្រើប្រាស់ទ្រព្យសកម្មអចល័តពុំ មានប្រសិទ្ធភាពទេ ឬអាចមកពីកត្តាផ្សេងទៀត។



តារាងទី ៥.១៦: ការគណនាអនុបាតនៃការបង្វិលទ្រព្យសកម្មអចល័ត



* ក្នុងឆ្នាំ ២០១៣ អនុបាតនៃការបង្វិលទ្រព្យសកម្មអចល័ត មានចំនួន ៣៩.២៦% មានន័យ ថាបើធនាគារធ្វើការ ប្រើប្រាស់ទ្រព្យសកម្មអចល័តចំនួន ១ដុល្លារ នោះអាចបញ្ជាក់ថាធនាគារនឹងទទួលបាន ប្រាក់ចំណូលសរុប ចំនួន ០.៣៩២៦ ដុល្លារ។
* ក្នុងឆ្នាំ ២០១៤ អនុបាតនៃការបង្វិលទ្រព្យសកម្មអចល័ត មានចំនួន ៣២.៤២% មានន័យថាបើធនាគារធ្វើការ ប្រើប្រាស់ទ្រព្យសកម្មអចល័តចំនួន ១ដុល្លារ នោះធនាគារនឹងទទួលបានប្រាក់ចំណូលសរុបចំនួន ០.៣២៤២ ដុល្លារ ដោយមិនគិតពីចំណាយ និងការបង់ពន្ធ។
* ក្នុងឆ្នាំ ២០១៥ អនុបាតនៃការបង្វិលទ្រព្យសកម្មអចល័ត មានចំនួន ២៥.៥៦% មានន័យថាបើធនាគារប្រើ- ប្រាស់ទ្រព្យសកម្មអចល័តចំនួន ១ដុល្លារ នោះធនាគារនឹងទទួលបានប្រាក់ចំណូលសរុបចំនួន ០.២៥៥៦ ដុល្លារ ដោយ មិនគិតពីចំណាយ និងការបង់ពន្ធ។ តាមទិន្នន័យខាងលើអនុបាតនេះមានការកើនឡើងគួរឲកត់សំគាល់ ដោយសារតែប្រាក់ចំណូល​សរុបរបស់ធនាគារមានការកើនឡើងពីមួយឆ្នាំទៅមួយឆ្នាំ។

៥.៣.៤ អនុបាតនៃការគ្រប់គ្រងបំណុល (Debt Management Ratio)

២.៣.៤.១ អនុបាតបំណុលធៀបនឹងទ្រព្យសកម្មសរុប (Debt to Total Assets)

អនុបាតបំណុលធៀបនឹងទ្រព្យសកម្មសរុប គឺជាអនុបាតមួយប្រភេទដែលត្រូវបានគេប្រើប្រាស់ដើម្បីធ្វើការថ្លឹង ថ្លែង ឬវាស់វែងពីសម្ថភាព របស់ក្រុមហ៊ុន អង្គភាពក្នុងការប្រើប្រាស់ទ្រព្យសកម្មសរុបរបស់ខ្លួន ដើម្បីទូទាត់បំណុលដែល ខ្លួនមានបានកម្រិតណា។ ដូចនេះ នៅពេលដែលលទ្ធផលនៃអនុបាតនេះ មានតម្លៃកាន់តែតូច វាបង្ហាញថា អង្គភាព មានសក្តានុពលខ្លាំងក្នុងការសងបំណុលដែលខ្លួនមាន និងមានទ្រព្យសកម្មច្រើនសម្រាប់ដំណើការសកម្មភាពអាជីវកម្ម។



តារាងទី ៥.១៧: ការគណនាអនុបាតបំណុលធៀបនឹងទ្រព្យសកម្មសរុប



* ឆ្នាំ ២០១៣​ អនុបាតនេះមានចំនួន ១២២.៣៩ % បានន័យ ថាក្នុងទ្រព្យសកម្ម ១ ដុល្លារ មានបំណុលចំនួន ១.២២៣៩ ដុល្លារ។
* ឆ្នាំ ២០១៤ អនុបាតនេះមានចំនួន ១៤៧.៣៣% បានន័យថាក្នុងទ្រព្យសកម្ម ១ ដុល្លារ មានបំណុលចមនួន ១.៤៧៣៣ ដុល្លារ។
* នៅក្នុងឆ្នាំ ២០១៥ ធនាគារមាន បំណុលសរុបចំនួន ៥៣,១១០,៩៥៥ ដុល្លារ ឯទ្រព្យសកម្មសរុបមានចំនួន ៣៣,០៣៤,៤២៨ ដុល្លារ ដែលនាំឲ្យអនុបាតមួយនេះមានចំនួន ១៦០.៦៧% មានន័យថាទ្រព្យសកម្ម ១ដុល្លារ មានបំណុល ១.៦០៧៧ ដុល្លារ។ ការកើនឡើងនៃអនុបាតនេះមានផលអវិជ្ជមាន សំរាប់ធនាគារ ព្រោះវាបាន បញ្ជាក់ថា បំណុលរបស់ធនាគារមានចំនួនច្រើនពីមួយឆ្នាំទៅមួយឆ្នាំ ដែលចំនួននេះលើសពី ទ្រព្យសកម្មសរុប របស់ខ្លួន។ តែបើតាមពិតទៅ បំណុលរបស់ធនាគារ កាន់តែច្រើនគឺកាន់តែល្អ ព្រោះបំណុល ទាំងអស់នោះកើត ចេញពី ការដាក់ប្រាក់បញ្ញើរបស់អតិថិជន។

៥.៣.៤.២ អនុបាតបំណុលធៀបនឹងទ្រព្យម្ចាស់ (Debt to Total Equity)

អនុបាតបំណុលធៀបនឹងទ្រព្យម្ចាស់ (Debt to Total Equity) ជាអនុបាតមួយដែលបង្ហាញ ពីកម្រិតដែល មាននៅក្នុងចនាសម្ព័ន្ធមូលធន ប្រសិនបើកម្រិតបំណុលមានច្រើននៅក្នុង រចនាសម្ព័ន្ធ បង្ហាញថាធនាគារ នឹងមានវិបត្តិ នៅក្នុងការបង់ការប្រាក់ និងសងប្រាក់ដើមនៅពេលចុងក្រោយ។



តារាងទី ៥.១៨: ការគណនាអនុបាតបំណុលធៀបនឹងទ្រព្យម្ចាស់



* ក្នុងឆ្នាំ ២០១៣ ធនាគារមាន បំណុលសរុបចំនួន ២៩,៣៧៨,៧២៩ ដុល្លារ ឯទ្រព្យម្ចាស់សរុបរបស់ធនាគារមាន ចំនួន ១,៧៥៤,៤៧២ ដុល្លារ នាំឲ្យអនុបាតមួយនេះមានចំនួន ១,៦៧៤.៥២% បានន័យថាបើទ្រព្យម្ចាស់ ១០០ ដុល្លារ មានបំណុលចំនួន ១,៦៧៤.៥២ ដុល្លារ។
* ក្នុងឆ្នាំ ២០១៤ ធនាគារមាន បំណុលសរុបចំនួន ៣៨,២៥៩,៦៤៩ ដុល្លារ ឯទ្រព្យម្ចាស់សរុបរបស់ធនាគារមាន ចំនួន ២,០៩០,៣២១ ដុល្លារ នាំឲ្យអនុបាតមួយនេះមានចំនួន ១,៨៣០.៣២% នោះបានន័យថាបើទ្រព្យម្ចាស់ ១០០ ដុល្លារ មានបំណុលចំនួន ១,៨៣០.៣២ ដុល្លារ។
* ក្នុងឆ្នាំ ២០១៥ ធនាគារមាន បំណុលសរុបចំនួន ៥៣,១១០,៩៥៥ ដុល្លារ ឯទ្រព្យម្ចាស់សរុបរបស់ធនាគារមាន ចំនួន ២,៥១៩,៦៦០ ដុល្លារ នាំឲ្យអនុបាតមួយនេះមានចំនួន ២,១០៧.៨៦% បានន័យថាបើទ្រព្យម្ចាស់ ១០០ ដុល្លារ មានបំណុលចំនួន ២,១០៧.៨៦ ដុល្លារ។

៥.៣.៤.៣ អនុបាតឥណទាន ធៀបនឹងប្រាក់បញ្ញើសរុប (Loan to Total Deposits Ratio)

អនុបាតឥណទានធៀបនឹងប្រាក់បញ្ញើសរុប គឺជាអនុបាតមួយដែលបង្ហាញពីស្ថានភាពសាច់ប្រាក់ងាយស្រួល របស់ស្ថាប័នមួយដោយធៀបចំនួន ឥណទាន សរុបនិងចំនួនប្រាក់បញ្ញើសរុប។ នៅក្នុងអនុបាតនេះខ្ពស់ខ្លាំងពេកវាជា សញ្ញាណមិនល្អមួយ ព្រោះវាបង្ហាញថាស្ថាប័នអាច នឹងគ្មានលទ្ធភាពនៃសាច់ប្រាក់ងាយស្រួលគ្រប់គ្រាន់ ដើម្បីផ្តល់អោយ តម្រូវការសាច់ប្រាក់ ដែលមិនអាចព្រៀងទុកណាមួយ។ ប៉ុន្តែបើអនុបាតនេះទាបពេក នោះមានន័យថា ស្ថាប័នមិន អាចរក ចំណូលបានច្រើនអោយអស់ពីលទ្ធភាពនៅឡើយ។



តារាងទី ៥.១៩: ការគណនាអនុបាតឥណទាន ធៀបនឹងប្រាក់បញ្ញើ



* ក្នុងឆ្នាំ ២០១៣ ធនាគារមាន ឥណទានសរុបចំនួន ២២,២៦៨,៩៦៤ ដុល្លារ ឯប្រាក់បញ្ញើសរុបមានចំនួន ២៨,៥២៨,៥០០ ដុល្លារ នាំឲ្យអនុបាតឥណទានធៀបនឹងប្រាក់បញ្ញើសរុបមានចំនួន ៧៨.០៦% វាបានបង្ហាញ ថាបើប្រាក់បញ្ញើ របស់ធនាគារដែលទទួលបានពីអតិថិជនចំនួន ១ ដុល្លារ នោះធនាគារមានលទ្ធភាពផ្ដល់ ឥណទានឲ្យអតិថិជនចំនួន ០.៧៨០៦ ដុល្លារ។
* ក្នុងឆ្នាំ ២០១៤ ធនាគារមាន ឥណទានសរុបចំនួន ២៤,៣៩៣,៧៣៦ ដុល្លារ ឯប្រាក់បញ្ញើសរុបមានចំនួន ៣៧,៣៦៥,១៦៥ ដុល្លារ នាំឲ្យអនុបាតឥណទានធៀបនឹងប្រាក់បញ្ញើសរុបមានចំនួន ៦៥.២៨% វាបានបង្ហាញ ថាបើប្រាក់បញ្ញើ របស់ធនាគារដែលទទួលបានពីអតិថិជនចំនួន ១ ដុល្លារ នោះធនាគារមានលទ្ធភាពផ្ដល់ ឥណទានឲ្យអតិថិជនចំនួន ០.៦៥២៨ ដុល្លារ។
* ក្នុងឆ្នាំ ២០១៥ ធនាគារមាន ឥណទានសរុបចំនួន ៣០,៨៨២,៩៣៨ ដុល្លារ ឯប្រាក់បញ្ញើសរុបមានចំនួន ៥១,៧៩៦,១០០ ដុល្លារ នាំឲ្យអនុបាតឥណទានធៀបនឹងប្រាក់បញ្ញើសរុបមានចំនួន ៥៩.៦២% វាបានបង្ហាញ ថាបើប្រាក់បញ្ញើ របស់ធនាគារដែលទទួលបានពីអតិថិជនចំនួន ១ ដុល្លារ នោះនាំឲ្យធនាគារមានលទ្ធភាពផ្ដល់ ឥណទានឲ្យអតិថិជនចំនួន ០.៥៩៦២ ដុល្លារ។

៥.៣.៤.៤ អនុបាតប្រាក់បញ្ញើធៀបនឹងទ្រព្យសកម្ម (Deposit to Assets Ratio)

អនុបាតប្រាក់បញ្ញើធៀបនឹងទ្រព្យសកម្ម គឺជាផលធៀបរវាង ប្រាក់បញ្ញើរបស់អតិថិជន ដែលបានផ្ញើរនៅធនាគារ ទៅនឹងទ្រព្យសកម្មដែលធនាគារមាន។ គោលបំណងនៃអនុបាតនេះ គឺចង់គណនាអោយបានឃើញច្បាស់រវាងប្រាក់ បញ្ញើរបស់អតិថិជន នឹងទ្រព្យសកម្មដែលធនាគារមាន ពីព្រោះវាងាយស្រួលក្នុងការគ្រប់គ្រងទ្រព្យសកម្មទាំងពីរ។



តារាងទី ៥.២០: ការគណនាអនុបាតប្រាក់បញ្ញើធៀបនឹងទ្រព្យសកម្ម



* ក្នុងឆ្នាំ ២០១៣ ធនាគារមាន ប្រាក់បញ្ញើសរុបចំនួន ២៨,៤៦០,៨៩៦ ដុល្លារ ឯទ្រព្យសកម្មសរុប មានចំនួន ២៤,០០៣,៩៧៥ ដុល្លារ នោះលទ្ធផលនៃអនុបាតមួយនេះមានចំនួន ១១៨.៥៧% បានន័យថាបើធនាគារមាន ទ្រព្យសកម្ម ១ដុល្លារ ក្នុងនោះ មានប្រាក់បញ្ញើរបស់អតិថិជនចំនួន ១.១៨៥៧ ដុល្លារ។
* ក្នុងឆ្នាំ ២០១៤ ធនាគារមាន ប្រាក់បញ្ញើសរុបចំនួន ៣៧,២៥៥,៥៧០ ដុល្លារ ឯទ្រព្យសកម្មសរុប មានចំនួន ២៥,៩៦៨,៦៩៤ ដុល្លារ នោះលទ្ធផលនៃអនុបាតមួយនេះមានចំនួន ១៤៣,៤៦% បានន័យថាបើធនាគារមាន ទ្រព្យសកម្ម ១ដុល្លារ ក្នុងនោះ មានប្រាក់បញ្ញើរបស់អតិថិជនចំនួន ១.៤៣៤៦ ដុល្លារ។
* ក្នុងឆ្នាំ ២០១៥ ធនាគារមាន ប្រាក់បញ្ញើសរុបចំនួន ៥០,៩៥៩,៣៣៤ ដុល្លារ ឯទ្រព្យសកម្មសរុប មានចំនួន ៣៣,០៣៤,៤២៨ ដុល្លារ នោះលទ្ធផលនៃអនុបាតមួយនេះមានចំនួន ១៥៤.២៦% បានន័យថាបើធនាគារមាន ទ្រព្យសកម្ម ១ដុល្លារ ក្នុងនោះ មានប្រាក់បញ្ញើរបស់អតិថិជនចំនួន ១.៥៤២៦ ដុល្លារ។ ការកើនឡើង នៃឆ្នាំទាំង ៣ គឺដោយសារតែ ការដាក់ប្រាក់បញ្ញើរបស់អតិថិជន មានការកើនឡើងពីមួយឆ្នាំទៅមួយឆ្នាំ ហើយវាបាន បញ្ជាក់ឲ្យឃើញ ថា ភាពទុកចិត្តរបស់អតិថិជន ទៅលើធនាគារ មានការកើន ឡើងពីមួយឆ្នាំ ទៅមួយឆ្នាំ។

៥.៣.៤.៥ អនុបាតប្រាក់បញ្ញើធៀបនឹងមូលធន (Deposit to Equity)

អនុបាតប្រាក់បញ្ញើធៀបនឹងមូលធន គឺជាប្រភេទអនុបាត ដែលត្រូវបានគេប្រើប្រាស់ដើម្បី​ធ្វើការវាស់វែងពី សមត្ថភាពរបស់ធនាគារថាតើធនាគារមានមូលធនម្ចាស់ កម្រិតណា ដែលអាចធ្វើការទូទាត់សងទៅ នឹងប្រាក់បញ្ញើរបស់ អតិថិជនបានដែលឬទេ?



តារាងទី ៥.២១: ការគណនាអនុបាតប្រាក់បញ្ញើធៀបនឹងមូលធន



* នៅក្នុងឆ្នាំ ២០១៣ ធនាគារមានប្រាក់បញ្ញើសរុបចំនួន ២៨,៤៦០,៨៩៦ ដុល្លារ ចំណែកឯមូលធនរបស់ម្ចាស់ មានចំនួន ១,៧៥៤,៤៧២ ដុល្លារ ដូចនេះអនុបាតប្រាក់បញ្ញើធៀបនឹងមូលធន មានចំនួន ១,៦២២.១៩% មានន័យថា បើធនាគារ មានមូលធនផ្ទាល់ខ្លួន ១០០ ដុល្លារ នោះធនាគារ មានលទ្ធភាពក្នុងការសងបំណុល ទៅកាន់ អតិថិជន ចំនួន ១,៦២២.១៩ ដុល្លារ។
* នៅក្នុងឆ្នាំ ២០១៤ ធនាគារមានប្រាក់បញ្ញើសរុបចំនួន ៣៧,២៥៥,៥៧០ ដុល្លារ ចំណែកឯមូលធនរបស់ម្ចាស់ មានចំនួន ២,០៩០,៣២១ ដុល្លារ ដូចនេះអនុបាតប្រាក់បញ្ញើធៀបនឹងមូលធន មានចំនួន ១,៧៨២.២៩% មានន័យថា បើធនាគារ មានមូលធនផ្ទាល់ខ្លួន ១០០ ដុល្លារ នោះធនាគារ មានលទ្ធភាពក្នុងការសងបំណុល ទៅកាន់ អតិថិជន ចំនួន ១,៧៨២.២៩ ដុល្លារ។
* នៅក្នុងឆ្នាំ ២០១៥ ធនាគារមានប្រាក់បញ្ញើសរុបចំនួន ៥០,៩៥៩​,៣៣៤ ដុល្លារ ចំណែកឯមូលធនរបស់ម្ចាស់ មានចំនួន ២,៥១៩,៦៦០ ដុល្លារ ដូចនេះអនុបាតប្រាក់បញ្ញើធៀបនឹងមូលធន មានចំនួន ២,០២២.៤៧% មានន័យថា បើធនាគារ មានមូលធនផ្ទាល់ខ្លួន ១០០ ដុល្លារ នោះធនាគារ មានលទ្ធភាពក្នុងការសងបំណុលទៅ កាន់ អតិថិជន ចំនួន ២,០២២.៤៧ ដុល្លារ។ ការកើនឡើងនៃអនុបាតនេះបណ្តាលមកពី ប្រាក់បញ្ញើសរុបមាន​ការកើន ឡើងជាសំដាប់។ សម្រាប់មូលធនរបស់ម្ចាស់គឺទទួលបានពីប្រាក់ចំណេញ ហើយរក្សាទុកធ្វើជាទុនបំរុង នូវពេល ដែលអតិថិជនមកធ្វើការដកប្រាក់ ដូចនេះអនុបាតប្រាក់បញ្ញើធៀបនឹងមូលធន មានចំនួនកើនឡើងពី មួយឆ្នាំ ទៅមួយឆ្នាំ ជាសញ្ញាបញ្ជាក់ថា លទ្ធភាពក្នុងការយកមូលធននូវក្នុងធនាគារ ទៅទូទាត់ជាមួយប្រាក់ បញ្ញើរបស់ អតិថិជនកាន់តែមានភាពល្អប្រសើរ។

៥.៣.៤.៦ អនុបាតសំវិធានធនធៀបនឹងឥណទានសរុប (Provision to Loan Ratio)

អនុបាតសំវិធានធនធៀបនឹងឥណទានសរុប គឺជាអនុបាតដែលត្រូវបានប្រើប្រាស់ដើម្បីធ្វើការវាស់វែង ពីចំនួន សំវិធានធនដែលមាននៅក្នុង ប្រាក់ឥណទាន របស់ធនាគារ។ សំវិធានធន គឺសំដៅទៅលើប្រាក់ដែលធនាគារត្រៀម ទុក សម្រាប់បំណុលដែលមិនសង ទៅតាមកាលកំណត់របស់អង្គភាពអាជីវកម្មនីមួយៗ។ អនុបាតមួយនេះ នឹងបញ្ជាក់ឲ្យ   
ឃើញអំពី កម្រិតនៃឥណទានដែលផ្តល់ទៅឲ្យអតិថិជន ថាតើមាន ឥណទានដែលបានបាត់បង់ចំនួនប៉ុន្មាន ដែលនឹងត្រូវ ខូច ហើយត្រូវរវិធានការដើម្បី ការពារ និងតម្រូវ។ បើអនុបាតនេះកាន់តែធំ នោះនឹងនាំផលអវិជ្ជមានដល់ធនាគារ តែបើ អនុបាតមួយនេះ មានចំនួនកាន់តែតូចនោះមានន័យថា ធនាការមានលទ្ធភាពក្នុងការគ្រប់គ្រងឥណទានរបស់ខ្លួនមានល្អ។



តារាងទី ៥.២២: ការគណនាអនុបាតសំវិធានធនធៀបនឹងឥណទានសរុប



* ក្នុងឆ្នាំ ២០១៣ ធនាគារមាន សំវិធានធនឥណទានបាត់បង់ចំនួន ៧២,៥៦៥ ដុល្លារ ចំណែកឯ ឥណទានសរុប មានចំនួន ២២,២៦៨,៩៦៥ ដុល្លារ នាំឲ្យលទ្ធផលនៃអនុបាតមួយនេះមានចំនួន ០.៣២៥៩% អាចនិយាយ បានថា បើធនាគារធ្វើការផ្តល់ឥណទាន ១០០ ដុល្លារ នោះធនាគារមានសំវិធានធន ឬបំណុលមិនសងចំនួន ០.៣២៥៩ ដុល្លារ។
* ក្នុងឆ្នាំ ២០១៤ ធនាគារមាន សំវិធានធនឥណទានបាត់បង់ចំនួន ៦៥,១៨៧ ដុល្លារ ចំណែកឯ ឥណទានសរុប មានចំនួន ២៤,៣៩៣,៧៣៦ ដុល្លារ នាំឲ្យលទ្ធផលនៃអនុបាតមួយនេះមានចំនួន ០.២៦៧២% អាចនិយាយ បានថា បើធនាគារធ្វើការផ្តល់ឥណទាន ១០០ ដុល្លារ នោះធនាគារមានសំវិធានធន ឬបំណុលមិនសងចំនួន ០.២៦៧២ ដុល្លារ។
* ក្នុងឆ្នាំ ២០១៥ ធនាគារមាន សំវិធានធនឥណទានបាត់បង់ចំនួន ៩២,០៥១ ដុល្លារ ចំណែកឯ ឥណទានសរុប មានចំនួន ៣០,៨៨២,៩៣៨ ដុល្លារ នាំឲ្យលទ្ធផលនៃអនុបាតមួយនេះមានចំនួន ០.២៩៨១% អាចនិយាយ បានថា បើធនាគារធ្វើការផ្តល់ឥណទាន ១០០ ដុល្លារ នោះធនាគារមានសំវិធានធន ឬបំណុលមិនសងចំនួន ០.២៩៨១ ដុល្លារ។

តារាងទី ៥.២៣: តារាងសង្ខេបអនុបាត



បកស្រាយការវិភាគរបាយការណ៍ហិរញ្ញវត្ថុតាមអនុបាត

* ក្រុមនៃអនុបាតលទ្ធភាពទូទាត់បំណុលរយៈពេលខ្លី មានលក្ខណៈល្អត្រង់ អនុបាតសាច់ប្រាក់ធៀបនឹងប្រាក់ បញ្ញើសរុប ព្រោះប្រាក់បញ្ញើសរុបមានចំនួនច្រើន តែបើយកសាច់ប្រាក់ទៅធៀបជាមួយវា នោះធនាគារ មាន លទ្ធភាព ទូទាត់ប្រាក់បញ្ញើ នៅមានកម្រិត។
* ក្រុមនៃអនុបាតស្វែងរកប្រាក់ចំណេញ មានចំណុចមួយដែលគួរតែធ្វើការនិយាយគឺ អនុបាតប្រាក់ចំណេញមិន មែនការប្រាក់សុទ្ធ មានការថយចុះពីឆ្នាំ ២០១៤ ទៅឆ្នាំ ២០១៥ គឺអាចបណ្តាលមកពី ធនាគារ បានកាត់បន្ថយ ចំណូលសុទ្ធមិនមែនការប្រាក់ ហើយធ្វើការផ្តោតសំខាន់ទៅលើចំនូលសុទ្ធពីការប្រាក់។ ការធ្វើបែបនេះ ពិតជា សំខាន់ណាស់ព្រោះបើ ធនាគារធ្វើយ៉ាងនេះ គឺអាចរកចំណូលបានយ៉ាងច្រើន ជៀសជៀង ចំណាយទៅលើ សកម្មភាពដែលរកប្រាក់ចំណេញបានតិច។
* អនុបាតលទ្ធភាពក្នុងការប្រើប្រាស់ទ្រព្យសកម្ម មានសកម្មភាពល្អព្រោះអនុបាតនៃការបង្វិលទ្រព្យសកម្ម មានការ កើនឡើង គួរឲ្យកត់សំគាល់ ដោយសារតែ ប្រាក់ចំណូលសរុបរបស់ធនាគារមានការកើនឡើងពីមួយឆ្នាំ ទៅមួយឆ្នាំ ដែលនេះជារឿងគួរតែត្រេកអរសម្រាប់ធនាគារទាំងមូល។
* ក្រុមនៃអនុបាតការគ្រប់គ្រងបំណុល មានចំណុចល្អដែលគួរតែធ្វើការសរសើរ តែក៏មានចំណុចមួយគឺ អនុបាត បំណុលធៀបនឹងទ្រព្យសកម្មសរុប មានការកើនឡើង ដែលជាហេតុធ្វើឲ្យអនុបាតនេះមានផលអវិជ្ជមាន សំរាប់ ធនាគារព្រោះវាបានបញ្ជាក់ថា បំណុលរបស់ធនាគារមានចំនួនច្រើនពីមួយឆ្នាំទៅមួយឆ្នាំ ដែលចំនួន នេះលើស ពី ទ្រព្យសកម្មសរុប របស់ខ្លួន។ តែបើតាមពិតទៅ បំណុលរបស់ធនាគារ កាន់តែច្រើនគឺកាន់តែល្អ ព្រោះ បំណុល ទាំងអស់នោះកើត ចេញពី ការដាក់ប្រាក់បញ្ញើរបស់អតិថិជន។

ជំពូកទី ៥

សេចក្តីសន្និដ្ឋាន និងការផ្តល់អនុសាសន៍

៥.១ សេចក្តីសន្និដ្ឋាន

យោងតាមការសិក្សាស្រាវជ្រាវយ៉ាងយកចិត្តទុកដាក់ទៅលើប្រធានបទ ការវិភាគរបាយការណ៍ហិរញ្ញវត្ថុរបស់ ធនាគារ អេស៊ីលីដា ភីអិលស៊ី សាខាជ្រោយចង្វារ ព្រមទាំងការភ្ជាប់ជាមួយនឹងការរំលឹកទ្រឹស្តីតាមមេរៀន និងប្រភព ឯកសារមួយចំនួន ដែលបានពី ធនាគារ អេស៊ីលីដា ភីអិលស៊ី សាខាជ្រោយចង្វារ មានដូចជា របាយការណ៍លទ្ធផល និងតារាងតុល្យការរួចមក យើងឃើញថា ធនាគារ អេស៊ីលីដា ភីអិលស៊ី សាខាជ្រោយចង្វារ មានលទ្ធភាពគ្រប់គ្រាន់ ដើម្បីស្វែងរកប្រាក់ចំណេញ យ៉ាងល្អប្រសើរពីមួយឆ្នាំទៅមួយឆ្នាំ។ ចំពោះការវិភាគរបាយការណ៍ហិរញ្ញវត្ថុ ក្រុមសិក្សា បានប្រើប្រា​ស់វិធីសាស្រ្តវិភាគ ក៏ដូចជាឧបករណ៍មួយចំនួនធំៗក្នុងនោះរួម ការវិភាគតាមជួរឈរ ជួរដេក និងអនុបាត។ បន្ទាប់ពីបានធ្វើការស្រាវជ្រាវ និងចុះកម្មសិក្សាលើការ វិភាគរបាយការណ៍ហិរញ្ញវត្ថុ របស់ ធនាគារ អេស៊ីលីដា ភីអិលស៊ី សាខាជ្រោយចង្វារ រួចមកបានធ្វើឲ្យក្រុមយើងខ្ញុំ សង្គេត​ឃើញថាៈ

តាមរយៈការវិភាគលើរបាយការណ៍ហិរញ្ញវត្ថុតាមជួរដេក បានបង្ហាញឲ្យឃើញពីចំណុចសកម្មជាច្រើនតែក៏​មាន ចំណុចអសកម្មមួយចំនួនតូចដែរ។ ដោយឡែកប្រាក់ចំណេញសុទ្ធសម្រាប់កាលរិយបរិច្ឆេទ ក្នុងឆ្នាំ ២០១៤ មានការកើន ឡើងចំនួន ៣៣៥,៨៤៩ ដុល្លារ ស្មើនឹង ១៩.១៤% ចំណែកឯក្នុងឆ្នាំ ២០១៥ ក៏មានការកើនឡើងចំនួន ៤២៩,៣៣៩ ដុល្លារ ស្មើនឹង ២០.៥៤%។ បើក្រឡេកទៅមើលតារាងតុល្យការ អាចឲ្យឃើញថា ទ្រព្យសកម្មសរុប របស់ធនាគារ អេស៊ីលីដា សាខាជ្រោយចង្វារ ក្នុងឆ្នាំ ២០១៤ មានការកើនឡើងក្នុងចំនួន ១,៩៦៤,៧១៩ ដុល្លារ ស្មើនឹង ៨.១៨% ​រីឯក្នុងឆ្នាំ ២០១៥ ស្រាប់តែវាមានការកើនឡើងមិនគួរឲ្យជឿក្នុងចំនួន ៧,០៦៥,៧៣៤ ដុល្លារ ស្មើនឹង ២៧.២១%។ បំណុលសរុប ក្នុងឆ្នាំ ២០១៤ ​មានការកើនឡើងចំនួន ៨,៨៨០,៩២០ ដុល្លារ ស្មើនឹង ៣០.២៣% រីឯក្នុងឆ្នាំ ២០១៥ វិញ ក៏មានការកើនឡើងរហូតដល់ ១៤,៨៥១,៣០៦ ដុល្លារ ស្មើនឹង ៣៨.៨២%។ ចំណែកឯ មូលធនសរុប ក្នុងឆ្នាំ ២០១៤ មានការកើនឡើងចំនួន ៣៣៥,៨៤៩ ដុល្លារ ស្មើនឹងចំនួន ១៩.១៤% បើប្រៀបធៀបទៅនឹងឆ្នាំ ២០១៣ រីឯក្នុង ឆ្នាំ ២០១៤ ក៏មានការកើនឡើងដែលក្នុងចំនួន ៤២៩,៣៣៩ ដុល្លារ ស្មើនឹង ២០.៥៤%។

តាមរយៈការវិភាគលើរបាយការណ៍ហិរញ្ញវត្ថុតាមជួរឈរ បានបង្ហាញឲ្យឃើញថា ប្រាក់ចំណេញសុទ្ធសម្រាប់ កាលរិយបរិច្ឆេទ ក្នុងឆ្នាំ ២០១៣ មានចំនួន ៤៦.៩៨% ឯឆ្នាំ ២០១៤ មានចំនួន ៤៧.១២% ចំណែកឯឆ្នាំ ២០១៥ មាន​ចំនួន ៤៥.៧៦% បើប្រៀបធៀបទៅនឹងចំណូលសរុប ១០០ ភាគរយ។ សាច់ប្រាក់ក្នុងដៃ របស់ធនាគារ អេស៊ីលីដា ភីអិលស៊ី សាខាជ្រោយចង្វារ ក្នុងឆ្នាំ ២០១៣ មានចំនួន ៥.១០% ឯឆ្នាំ ២០១៤ មានចំនួន ៤.៦៣% ចំណែកឆ្នាំ ២០១៥ មានចំនួន ៤.៩២% បើប្រៀបធៀបទៅនឹងទ្រព្យសកម្មសរុប ១០០ ភាគរយ។

តាមរយៈការវិភាគទៅលើរបាយការណ៍ហិរញ្ញវត្ថុនៃអនុបាត រួចមកបានបង្ហាញឲ្យឃើញថា អនុបាតមួយចំនួន ទទួលបានលទ្ធផលល្អប្រសើរ ក៏ប៉ុន្តែលទ្ធផលនៃអនុបាតមួយចំនួនទៀតអាចប្រឈមនឹងហានិភ័យខ្ពស់។ ដូចជាក្នុងនោះ អនុបាតការគ្រប់គ្រងបំណុល មានលក្ខណៈល្អប្រសើរបើទោះបីជា អនុបាតមួយនេះទទួលបានលទ្ធផលតូចបន្តិចក៏ដោយ។ ជាក់ស្តែងដូចជា អនុបាតឥណទានធៀបនឹងប្រាក់បញ្ញើសរុបមានចំនួន ៥៩.៦២ ភាគរយ ក្នុងឆ្នាំ ២០១៥ ឯឆ្នាំ ២០១៤ មាន ចំនួន ៦៥.២៨ ភាគរយ រីឯឆ្នាំ ២០១៣ មានចំនួន ៧៨.០៦ ភាគរយ។

៥.១.១ ចំណុចខ្លាំង

* ប្រាក់ចំណេញសុទ្ធ ក្នុងឆ្នាំ ២០១៥ មានការកើនឡើងរហូតដល់ទៅ ២០.៥៤ ភាគរយ ដែលជាតួរលេខមួយ​ដ៏ខ្ពស់វាបានបង្ហាញឲ្យឃើញពីការរីកចម្រើន​នៃ​លទ្ធភាពរកប្រាក់ចំណេញ។
* គណនីចំណូលពីការប្រាក់សុទ្ធ ដោយឡែកនៅក្នុងឆ្នាំ ២០១៥ មានចំនួន ៣,៤៧៨,៦១២ ដុល្លារ ស្មើនឹង ៦៣.១៧ ភាគរយ បើប្រៀបធៀបនឹងចំណូលសរុប ចំនួន ១០០ ភាគរយ។ តួរលេខខាងលើនេះ បង្ហាញឲ្យ ឃើញអំពីការរីកចម្រើននៃការរកប្រាក់ចំណូលតាមរយៈការទទួល និងទូទាត់ ការប្រាក់ទៅឲ្យអតិថិជន នៅពេល ដែលមានសកម្មភាព ផ្តល់ប្រាក់កម្ចី និងទទួលប្រាក់បញ្ញើ។
* ធនាគារមានការប្រើប្រាស់នូវទ្រព្យសកម្មសរុបគឺមានប្រសិទ្ធភាពដើម្បីស្វែងរកប្រាក់ចំណូលសរុបប្រចាំឆ្នាំ។
* រាល់ការចំណាយទៅ លើការប្រាក់ធនាគារ អាចទទួលបានចំណូលការប្រាក់មកវិញទ្វេដង តាមរយៈនេះធនាគារ ពិតជាមានលទ្ធភាពក្នុងការរកប្រាក់ចំណូលបានយ៉ាងល្អប្រសើរ។

៥.១.២ ចំណុចខ្សោយ

* បំណុលសរុបរបស់ធនាគារមាន ចំនួន ច្រើនលើសលុប បើធៀបជាមួយទ្រព្យសកម្មសរុប។
* ធនាគារនៅមានចំណុចខ្វះខាតបន្តិចបន្តួច ក្នុងការបញ្ជេញឥណទានទៅឲ្យអតិថិជនរបស់ខ្លួន ព្រោះបើធនាគារ ទទួលបានប្រាក់ បញ្ញើ​របស់អតិថិជនហើយ តែមានការផ្តល់ឥណទានតិច នោះចំណូលក៏ទទួលបានតិចដែល ជាពិសេសធនាគារ នឹង ត្រូវបង់ការប្រាក់ទៅឲ្យអតិថិជនជាប្រចាំ។

៥.២ ការផ្តល់អនុសាសន៍

ក្រោយពីការសិក្សាលើចំណុចខ្លាំង និងចំណុចខ្សោយរបស់ធនាគារ អេស៊ីលីដា​ ភីអិលស៊ី សាខាជ្រោយចង្វារ រួចមកនោះយើងអាចដឹងថា មានចំណុចមួយចំនួនដែលសាខាគួរតែរក្សាទុក និងធ្វើជាគំរូសម្រាប់សាខាដែលសាខាគួរតែ ធ្វើការត្រួតពិនិត្យឡើងវិញ ដើម្បីជាការរីកចម្រើនសម្រាប់សាខាផង និងសម្រាប់ធនាគារទាំងមូលផងដែរ។

* ធនាគារគួរតែធ្វើការរក្សា ទ្រព្យសកម្មសរុបឲ្យបានច្រើន ជាពិសេសសាច់ប្រាក់ ក្នុងដៃដើម្បីធ្វើការការពារ ពេលដែលអតិថិជន សម្រុកមកដកប្រាក់បញ្ញើពីធនាគារ ព្រោះបំណុលរបស់ធនាគារ មានចំនួនច្រើនជាង ទ្រព្យសកម្មដែលធនាគារមាន។
* ធនាគារគួរតែធ្វើការរកយុទ្ធសាស្រ្តបន្ថែម ក្នុងការបញ្ញេញឥណទានឲ្យច្រើន ពីព្រោះឥណទាន គឺជាប្រភព ចំណូលធំបំផុត របស់ធនាគារ តាមរយៈការយកប្រាក់បញ្ញើរបស់អតិថិជន ទៅផ្តល់ឥណទាន ឲ្យបានច្រើន ដើម្បីឲ្យប្រាក់បញ្ញើ និងឥណទានមានភាពសមរម្យដែលអាចឲ្យធនាគារ ទទួលបានចំណូលពី ការប្រាក់។

ប្រភព​ឯកសារ

១. ឯកសារមេរៀនប្រើសម្រាប់ផ្ទៃក្នុងសាកលវិទ្យាល័យ បញ្ញាជាតិ និងនៅក្នុងគេហទំព័រសកលវិទ្យាល័យបញ្ញាជាតិ ៕

២. Public Finance international Edition 2009

៣. Principles of Auditing & Other Assurance Service Book

៤. Bank Management & Financial Service Book

៥. សៀវភៅសារណាបញ្ចប់បរិញ្ញាប័ត្រនៃសាកលវិទ្យាល័យបញ្ញាជាតិ ឆ្នាំសិក្សា ២០១០-២០១៤ ស្តីពី ការវិភាគរបាយ- ការណ៍ហិរញ្ញវត្ថុរបស់គ្រិះស្ថាន មិក្រូហិរញ្ញវត្ថុប្រាសាក់ រៀបរៀងដោយក្រុមសិក្សាស្រាវជ្រាវ កញ្ញា ម៉េង ព្រិច, កញ្ញា ចឹក សុគា និង កញ្ញា ខេន ខេមា ក្រោមការណែនាំដោយសាស្រ្តាចារ្យ ឈាវ ប៊ុនហុក៕

៦. របាយការណ៍ប្រចាំឆ្នាំ ២០១៣, ២០១៤ និង ២០១៥ របស់ ធនាគារ អេស៊ីលីដា ភីអិលស៊ី សាខាជ្រោយចង្វារ ៕

៧. ពត៌មានពីប្រភាពអ៊ីធឺណេត <http://www.acledabank.com.kh>